
LILLEMOR 


Det  kan  nok  være,  Lillemor  var  stolt  og  kry.  Hun 
havde  haft  Held  til  at  slippe  væk  fra  Bedstemors 
altid  vaagende  Øjne,  og  det  var  vel  ogsaa  den  stolte  Fø- 
lelse, der  gav  hende  Kræfter  til  i  Trav  at  bære  en  Kurv, 
der  var  næsten  lige  saa  stor  som  hun  selv,  hele  Vejen  fra 
Højen  og  ned  til  Floden  uden  at  træde  fejl  en  eneste 
Gang  eller  standse  og  tage  efter  Vejret.  Kurven  var  ikke 
alene  stor,  den  var  ogsaa  umagelig,  det  var  ligesom  om 
den  var  generet  af  indvendige  Bevægelser.  Den  hoppede 
og  rystede,  saa  den  undertiden  var  lige  ved  at  vælte  den 
lille  Pige.  Men  hun  var  en  bestemt  lille  én  og  hun  holdt 
ud,  ja  hun  ændsede  saamænd  ikke  en  Gang  Stenene  paa 
Bredden,  der  var  lige  skarpe  nok  til  hendes  smaa  bare 
Fødder. 

Saa  naaede  hun  da  endelig  til  den  solbeskinnede  Vig, 
hvor  Stimer  af  Smaafisk  flokkedes  i  det  gule  grundede 
Vand.  Det  var  Maalet  for  hendes  Flugt. 

Her  laa  tøjret  til  en  Pæl  paa  Bredden  den  gamle  Pram 
med  de  høje  Bord,  som  Lillemor  saa  længe  havde  udset 
sig  som  den  bedste  Legestue,  hun  kunde  tænke  sig.  Den 
høje  Forstævn  stod  løst  i  Grunden,  dens  Agterstavn  flød, 
og  den  svingede  dovent  for  de  Vindstød,  der  af  og  til 
blaffede  op  i  den  stille  Luft.  Lillemor  var  ikke  mere  end 
fire  Aar,  hendes  røde  Bomuldsskørt  naaede  lige  akkurat 
til  hendes  buttede  smaa  Knæ,  med  Smilehuller  og  Jord- 
stænk, men  hun  var  alligevel  en  lille  Dame  og  uvilkaarlig 
samlede  hun  Skørtet  op  og  kneb  det  ind  mellem  Kurvens 

Rand  og  sit  Bryst.  Saa  vadede  hun  ud  i  Vandet  til  Kanten 
af  den  gamle  Pram  og  klavrede  ombord. 

Det  gamle  Fartøj  var  fuldkommen  tørt  indenbords,  det 
udstraalede  en  ren  gennemtrængende  Duft  af  opvarmet 
Tjære.  Lillemor  rystede  sit  Skørt  og  sine  gule  Krøller 
og  saa  satte  hun  den  store  lukkede  Kurv  ned  paa  Pram- 
mens Bundbrædder.  Kurven  blev  ved  med  at  bevæge  sig 
voldsomt. 

„Vil  du  være  artig  —  vil  du  værsgo  være  artig,"  sagde 
hun  og  truede  ad  den  med  sin  lille  buttede  Finger.  „Bare 
du  vil  vente  et  Øjeblk,  kun  et  eneste  Øjeblik,  saa  skal  jeg 
se,  hvad  jeg  kan  gøre  for  dig." 

Lillemor  kiggede  ud  over  Bougen  og  hun  blev  meget 
glad  ved  at  se,  at  Prammen,  selvom  den  skurede  i  Smaa- 
stenene,  alligevel  var  helt  omflydt  af  Vand.  Saa  satte 
hun  sig  ned  paa  Bundbrædderne  og  var  fuldkommen 
sikker  paa,  at  Prammens  høje,  udfaldende  Bord  ganske 
skjulte  hende  for  alle  hjemlige  Blikke  paa  Bredden,  der 
ellers  kunde  have  Ærinde  efter  hende.  Det  var  tydeligt, 
at  ikke  en  Gang  Bedstemors  Blik  fra  den  lille  graa  Hytte 
paa  den  grønne  Høj  kunde  naa  hende  i  hendes  Skjul,  som 
ingen  Mors  Sjæl  fandt  paa  at  gætte  paa.  Og  hun  sukkede 
inderlig  tilfreds,  trippede  hen  til  Prammens  alleryderste 
Agterstavn  med  sin  store  urolige  Kurv.  Der  satte  hun  sig 
ned  med  de  smaa  Ben  strakt  fra  sig,  tog  Kurven  paa  Skø- 
det og  lukkede  op  for  Laaget,  mens  hun  nynnede  ganske 
sagte.  I  det  samme  kom  en  lille  brun  Opstoppersnude  med 
Kindskæg  til  Syne  over  Kanten,  den  snusede  og  dirrede, 
ligesom  om  den  vilde  spørge,  hvad  det  egentlig  var,  her 
gik  for  sig.  Straks  efter  tittede  et  rundt  brunt  Hovede 
med  smaa  runde  Øren  og  frygtløse  Øjne  op  over  Kurve- 
kanten, og  et  fedt  næsten  udvokset  Murmeldyr  klavrede 
frem  og  smuttede  op  paa  Lillemors  Skuldre.  Imidlertid 

havde  den  pludselige  Vægtforskydning  i  Prammens  Stævn 
bragt  den  flot  af  Gruset  og  nu  svingede  den  sagtelig  ud, 
saa  langt  Rebet  strakte. 

Lillemor  blev  henrykt,  da  hun  opdagede,  at  Prammen 
var  flot.  Nu  var  hun  jo  dobbelt  sikker  mod  enhver  For- 
følgelse. Hun  trak  en  snavset  Gulerod  op  af  sin  Lomme 
og  holdt  den  op  til  Murmeldyret,  der  med  nænsom  Øm- 
hed sad  og  snusede  til  hendes  Krøller.  Men  da  det  lille 
Dyr  indaandede  Lugten  af  den  friske  Jord,  kom  det  til  at 
tænke  paa  noget,  der  var  meget  bedre  end  Lillemor  — 
ja  endogsaa  meget  bedre  end  en  saftig  Gulerod.  Den  lille 
Fyr  fik  Lyst  til  at  se  at  slippe  væk,  bare  ganske  kort,  han 
var  virkelig  lidt  træt  af  den  noget  for  udholdende  Op- 
mærksomhed, hans  lille  Herskerinde  viste  ham,  og  han 
længtes  forfærdeligt  efter  at  slippe  væk  og  putte  sig  af 
Hjertens  Lyst  i  den  kølige,  brune  Jord  og  gnave  af  Grene- 
nes Rødder.  Han  lod  derfor  Gulerod  være  Gulerod, 
klavrede  blidt  og  smidigt,  som  hans  Skik  var,  ned  fra  Lille- 
mors Skuldre  og  løb  langs  Lønningen  til  Prammens 
Boug.  Der  opdagede  Fyren,  at  han  ikke  kunde  komme  i 
Land  uden  at  faa  vaade  Fødder,  og  da  det  var  det  værste, 
han  vidste,  saa  gav  han  sig  til  at  knurre  lidt  ynkeligt  og 
slog  med  Hovedet  op  og  ned,  ligesom  om  han  tænkte  paa 
at  gøre  et  Hop  for  at  naa  det  tørre. 

Da  Lillemor  saa  det,  gav  hun  sig  til  at  kalde  meget 
strængt  paa  ham.  „Sikken  en  uartig  én,"  raabte  hun,  „vil 
du  værsgo  straks  komme  her.  Saa  du  tror,  du  skal  stikke 
hjem  til  Bedste  og  sladre  —  hvad?  Vil  du  værsgo  straks 
komme  hen  til  Mor."  Hendes  Stemme  fik  bragt  det  lille 
Dyr  paa  bedre  Tanker,  og  det  blev  sikkert  ogsaa  bange 
for  Vandets  Skvulpen  og  Pladsken.  Nok  er  det,  det  krøb 
hen  til  Lillemor  og  satte  sig  med  stoisk  Ro  til  at  gnave  af 
Guleroden,  som  hun  holdt  hen  under  Næsen  paa  det. 

Da  nu  den  Sorg  var  slukket,  trak  Lillemor  et  lille  man- 
gekantet Bundt  op  af  Kurven.  Det  var  bundet  ind  i  et 
blaat  og  hvidstribet  Tørklæde,  og  da  hun  med  den  yderste 
Forsigtighed,  som  om  den  indeholdt  umaadelige  Kostbar- 
heder, fik  den  løst  op,  spredte  hun  ud  for  sig  en  hel  Sam- 
ling af  mangefarvede  Glas  og  livligt  malede  Porcellæns 
Brikker.  Fuld  af  Henrykkelse  rugede  hun  over  disse 
Skatte,  der  funklede  i  Solskæret  som  Juveler  og  gav  sig 
til  at  stable  dem  op  og  sortere  dem  langs  den  nærmeste 
Tofte  i  Prammen.  Lillemor  gav  sig  saaledes  til  at  lave 
det  som  Børnene  i  Kolonien  kaldte  „Postelins  Huse", 
noget  som  de  beundrede  i  allerhøjeste  Grad.  De  kappedes 
om,  hvem  der  kunde  bygge  finest  og  hvordan  de  kunde  ud- 
styre dem,  og  Lillemor  syntes  selv,  at  et  Postelins  Hus 
i  den  gamle  Pram  maatte  være  noget  af  det  mest  stor- 
artede, nogen  kunde  drømme  om  at  lave. 

I  en  hel  Time  var  Lillemor  optaget  af  sit  eventyrlig 
dejlige  Forehavende.  Hun  sad  saa  stille  med  det,  at  nu  og 
da  en  Guldspurv  eller  en  Fluesnapper  kunde  sætte  sig 
paa  Lønningen  og  saa  stikke  af  igen  forfærdet  og  med 
et  protesterende  Kvit-vit.  Murmeldyret  havde  spist  sin 
Gulerod  og  rullet  sig  sammen  i  Solskinnet,  hvor  det  faldt  i 
Søvn. 

Lillemors  Brikker  repræsenterede  et  vældigt  Udvalg  af 
Farver,  og  hver  eneste  Stykke  var  i  hendes  Øjne  en  lille 
Skat.  Hun  ligefrem  elskede  de  smaa  malede  Porcellæns 
Brikker,  men  Glasset  var  det  bedste  af  det  altsammen. 
Der  var  røde  Stykker,  og  der  var  grønne  i  mange  Nuan- 
cer, der  var  blaa,  gule,  ravfarvede,  purpurrøde  og  opal- 
farvede.  Hvert  eneste  Stykke  tog  hun  og  holdt  det  op  for 
sine  Øjne  ligesom  betragtende  Naturen  igennem  dem.  Et 
Par  Trætoppe  i  Nærheden  og  den  blaa  Himmel  med  de 
hvide  Sommerskyer  var  alt,  hvad  hun  kunde  se  fra  sit 

Skjul,  men  naar  hun  tittede  paa  dem  gennem  de  forskellige 
Glasstykker  vekslede  det  altsammen  i  straalende  Farver 
ligesom  et  Hav  af  Vidunder  og  Straaleglands.  Saa  op- 
taget var  hun,  at  hun  slet  ikke  lagde  Mærke  til,  at  den 
gamle  Pram  ikke  var  nær  saa  støt  i  sine  Bevægelser,  som 
den  havde  været,  da  hun  kravlede  ombord.  Ja  hun  lagde 
ikke  en  Gang  Mærke  til,  at  der  ingen  Trætoppe  mere  var 
i  hendes  eventyrfarvede  Billeder.  Tilsidst  lød  der  under 
Kølen  paa  Prammen  en  underlig  gurglende  Lyd  og 
Prammen  gav  sig  til  at  duve,  saa  alle  Postelinshusets 
Skatte  klattede  ned  i  Lillemors  Skød  eller  spredtes  paa 
Bundbrædderne.  Murmeldyret  vaagnede  op  og  blev  saa 
forskrækket,  at  det  kravlede  i  Ly  under  sin  Herskerindes 
Arm. 

Lillemor  blev  meget  forbavset,  hun  rejste  sig  paa  sine 
Knæ  og  kiggede  ud  over  Lønningen  paa  Prammen.  Hun 
befandt  sig  ikke  længere  i  den  lille  skærmede  Vig,  men 
langt  ude  paa  Floden,  hun  genkendte  slet  ikke  Bredderne, 
der  gled  hende  lindt  og  hurtigt  forbi.  Og  der  hvor  Ny- 
bygdens  spredte  Huse  skulde  ligge  skjulte  en  vældig  høj 
Bakke  bevokset  med  Træer  enhver  Udsigt.  Mens  hun 
havde  været  saa  optaget  af  sine  kulørte  Glas,  havde  et 
Vindstød  mod  Prammens  høje  Sider  drevet  den  op,  saa 
Touget  var  blevet  strammet,  det  var  kun  skødesløst  fast- 
gjort til  Pælen  af  en  eller  anden  Dreng,  der  ikke  havde 
givet  sig  Tid,  det  var  gledet  ud,  havde  sluppet  Holdet, 
og  Prammen  var  stille  gledet  ud  i  den  ilende  Strøm.  Bare 
en  halv  Fjerdingvej  nedenfor  Nybygden  rundede  Floden 
en  skovbevokset  Pynt,  og  den  drivende  Pram  var  skjult 
for  enhver,  som  kunde  tænkes  at  ile  til  for  at  bringe  den 
til  Land  igen. 

Lige  straks  blev  Lillemor  ikke  bange,  hendes  Øjne 
straalede  af  Glæde,  mens  hun  strøg  sine  viltre  Krøller. 

Floden  flød  hurtigt  men  jævnt,  straalende  og  boblede  i  Af- 
tensolen paa  saadan  en  venlig  Maade  og  det  var  forfærde- 
lig interessant  at  se,  hvor  Bredderne  ligesom  gled  væk. 
Der  var  slet  ikke  Tanke  om  Fare,  og  det  kan  saamænd 
godt  være,  at  Lillemor  inderst  inde  i  sit  lille  Hoved  syn- 
tes, at  den  dejlige  Flod,  som  hun  altid  havde  holdt  saa 
meget  af  og  aldrig  havde  faaet  Lov  til  at  lege  med,  vilde 
føre  hende  ligesaa  blidt  og  uventet  tilbage  til  „Bedste", 
som  den  havde  ført  hende  bort  med  sig.  Hvorom  alting 
nu  var,  det  eneste  hun  følte  ved  det  spændende  og  helt 
ukendte  ved  den  nye  Tingenes  Tilstand,  da  Baaden  svin- 
gede rundt  i  en  særlig  olieagtig  Hvirvel,  lo  hun  muntert 
ad  Bevægelsen  og  følte  sig  saa  stolt,  som  var  det  hende 
selv,  der  havde  manøvreret  den.  Murmeldyret,  der  til  at 
begynde  med  havde  været  meget  nervøst,  ligesom  om 
det  havde  paa  Følelsen,  at  der  var  noget  galt  paa  Færde, 
blev  helt  beroliget  og  overbevist  ved  sin  Herskerindes 
øjensynlige  Tilfredshed,  og  det  rullede  sig  sammen  og 
skyndte  sig  at  falde  i  Søvn  igen. 

Det  varede  imidlertid  ikke  længe,  før  Floden  igen  slog 
en  Bugt  og  tog  den  samme  Retning,  den  havde  før,  lige 
med  et  langt  borte  rejste  sig  det  slanke  Spir  paa  Kirken  i 
Nybygden,  og  efter  det  tonede  de  kendte  Smaahuse  frem. 
Smilet  stivnede  paa  Lillemors  Ansigt,  det  blev  helt  alvor- 
ligt, nu  da  hun  saa,  hvor  forfærdelig  langt  borte  baade 
Kirke  og  Huse  laa.  For  de  lignede  paa  den  Afstand  næsten 
slet  ikke  dem  selv,  syntes  hun,  og  hun  blev  helt  bange 
ved  det.  Hendes  dejlige  Eventyr  blev  med  et  Slag  berøvet 
al  sin  Herlighed.  Nu  vilde  hun  bare  hjem  igen  og  det  lige 
med  det  samme.  Nu  kunde  hun  se  Bedstemoders  lille 
graa  Hus  ved  Kløften,  aah  hvor  det  saa  forskrækkelig 
lille  og  underligt  ud  og  hvor  det  var  langt  borte.  Og  saa 
raabte  hun  forfærdet  „Bedste  Bedste.  Jeg  vil  hjem."  Hun 

rejste  sig  og  skyndte  sig  op  i  den  modsatte  Stævn,  der  laa 
nærmere  ved  Hjemmet,  fordi  den  vendte  op  ad  Strøm- 
men. Men  hendes  Vægt  tyngede  Stævnen  ned,  satte  den 
dybere  ned  i  Strømmen,  saa  den  langsomt  blev  svinget 
rundt  og  pegede  den  anden  Vej.  Saa  vendte  Lillemor  sig 
og  skyndte  sig  igen  til  den  Stævn,  der  laa  nærmest  ved 
Hjemmet,  hvorpaa  Baaden  stilfærdig  drejede  rundt  igen. 
Saa  stod  med  ét  hele  Sandheden  klar  for  Lillemor,  hun 
forstod  det.  Hun  var  fortabt.  Strømmen  førte  hende  saa 
langt  bort,  at  hun  aldrig  nogensinde  mere  kunde  komme 
tilbage.  Den  førte  hende  bort  til  de  forfærdelige  vilde 
Egne,  som  de  hjemme  havde  fortalt  hende  om.  Og  hen- 
des Knæer  skælvede  under  hende  af  Skræk,  kunde  ikke 
bære  hende  længer,  hun  sank  sammen  paa  Bunden  af 
Prammen  ligesom  en  lille  rød  Bylt  og  gav  sig  til  at  skrige 
saa  gennemtrængende,  at  Murmeldyret  blev  helt  for- 
skrækket og  krøb  ind  under  hendes  Skørt. 

Neden  for  Nybygden  løb  Floden  milevidt  gennem  et 
Landskab,  der  bredte  sig  i  uendelig  Trøstesløshed,  uden 
en  Hytte,  uden  en  Rydning  ved  Bredderne,  til  den  tømte 
sig  ud  i  en  endnu  mere  trøstesløs  Sø,  der  gik  under  Nav- 
net „de  ensomme  Vande",  en  Vandørken  paa  ti  Mils 
Længde,  omgivet  af  Sumpe  og  afbrændt  Land.  Ved  Enden 
af  „de  ensomme  Vande"  stormede  Floden  af  Sted  over  en 
Række  af  Rev  og  Skær  vel  i  en  Mils  Længde,  den  bru- 
sede og  drønede  gennem  en  Kløft  som  Hugstmændene 
kaldte  for  „Djævletruget".  Naar  den  saa  havde  raset  og 
skummet  i  denne  Flodseng  mellem  de  sorte  Vægge  og 
udtømt  sit  Vanvid,  gled  den  dvask  og  fredelig  sin  Kurs 
ud  mod  Havet.  Men  allerede  faa  Mil  nedenfor  Nybygden 
begyndte  Floden  at  blive  ilsom  og  urolig  og  skød  hvidt 
Skum  gennem  klippefulde  Fald.  Da  Prammen  plumpede 
ned  i  det  første  af  dem,  standsede  Lillemors  Graad  og 

Skrig  med  det  samme.  Det  var  de  hvide  Bølger  med  deres 
Brusen  og  deres  Skum,  der  gjorde  hende  stum.  Hun  satte 
sig  op  paa  Toften  med  det  skælvende  Murmeldyr 
trykket  op  til  sit  Bryst  og  stirrede  omkring  sig  med  vilde 
forstyrrede  Øjne.  Paa  alle  Sider  slog  Bølgerne  op  sorte, 
hvide  og  ravgule,  sprang  op  mod  den  hoppende  Pram, 
men  selv  om  det  kunde  se  forfærdende  sort  ud  for  Lille- 
mor, kunde  de  alligevel  ikke  gøre  den  høje  solide  Pram 
nogen  videre  Skade,  den  var  jo  bygget  med  det  Formaal 
at  arbejde  i  saadant  Farvand.  Vælte  kunde  den  ikke,  og 
paa  Grund  af  de  høje,  udfaldende  Sidebord  kunde  den 
ikke  løbe  fuld  af  Vand  i  et  almindeligt  Flodfald.  Den  red 
stolt  paa  de  brusende  Fald,  snart  dyppede  den  sin  mægtige 
Næse,  snart  bumpede  den  ned  og  dansede  paa  Bølgerne, 
men  den  slap  altid  fremover  uden  noget  alvorligt  Uheld. 
Lillemor  sad  tavs,  ubevægelig  og  bunden  i  Skræk  under 
hele  Turen  gennem  Faldene,  men  naar  de  saa  naaede  de 
forholdsvis  lange  jævne  Stræk,  kunde  hun  komme  saa 
meget  til  sig  selv,  at  hun  kunde  græde  blidt  og  stille  paa 
Murmeldyrets  bløde  Pels,  indtil  endelig  det  kloge  lille 
Dyr,  fortvivlet  over  hendes  vaade  Kærtegn  kravlede 
væk  og  søgte  op  i  den  ellers  saa  forhadte  Kurv. 

Da  saa  endelig  Prammen  havde  passeret  en  halv  Snes 
af  de  larmende  Smaaklippefald  overvandt  Lillemor  no- 
genlunde sin  Skræk  og  begyndte  saa  smaat  igen  at  finde 
sig  til  rette  og  søge  at  trøste  sig.  Hun  tog  igen  Plads  paa 
Bundbrædderne  og  forsøgte  kummerligt  at  genvinde  In- 
teressen for  Postelinshuset.  Hun  fik  fat  i  de  fineste  Brik- 
ker af  Porcellæn  og  prøvede  paa  at  sige  til  sig  selv,  at  de 
var  overvættes  dejlige.  Hun  valgte  et  Stykke  purpurfarvet 
eller  skarlagenrødt  Glas,  holdt  det  op  for  sit  alvorlige, 
taarevædede  Ansigt  og  forsøgte  paa  at  interessere  sig  for 
det  farvede  Landskab,  der  gled  forbi.  Men  det  hjalp  ikke 

noget.  Ikke  en  Gang  det  ravgule  Glas  kunde  fange  hendes 
Interesse.  Og  endelig  udmattet  af  Skræk  og  Ensomheds- 
følelse sank  hun  sammen  og  faldt  i  Søvn. 

Det  var  langt  hen  paa  Eftermiddagen,  da  Lillemor  faldt 
i  Søvn,  hun  sov  tungt,  næsten  Dvalesøvn,  tynget  af 
Sorg  og  Frygt.  Hun  vaagnede  ikke,  tiltrods  for  at  Pram- 
men huggede  i  de  vildere  Fald,  der  nu  mødte  den  paa  dens 
Vej.  Den  sidste  Mil  af  Flodens  Løb,  før  den  flød  ud  i 
Søen,  bestod  af  dybt,  glat  „Dødvande",  men  ved  Dags- 
Hæld  havde  der  rejst  sig  en  stærk  Vind  fra  Nordvest  og 
Prammen  drev  frem  med  uformindsket  Fart.  Lige  ved 
Aftentide,  just  som  Solen  sank  under  de  nøgne  Toppe 
af  de  udgaaede  Træer  langs  den  vestlige  Bred,  gled  Pram- 
men ind  i  „de  ensomme  Vande",  den  trøstesløse  vide  Sø, 
og  i  Vindens  Klør  ilede  den  midtsøs  frem,  søgte  mod  de 
hylende  Brændinger  og  Hvirvler  i  „Djævlens  Trug". 


Midt  ude  paa  Søen  havde  den  stærke  Vind  frit  Felt, 
Bølgernes  Sprøjten  og  Skvulpen  forskrækkede  det  stak- 
kels lille  Murmeldyr  næsten  til  Vanvid,  men  gjorde  slet 
ikke  noget  Indtryk  paa  den  udmattede  lille  Pige,  som  hun 
laa  der  og  rystede  af  Hulken  i  sin  Søvn.  Derimod  gjorde 
de  betydeligt  Indtryk  paa  en  let  Birketræs  Kano,  der  krøb 
opefter  langs  Kysten  op  med  Vinden  dreven  af  to  Pagajer. 
De  to,  der  roede,  var  et  Par  Hugstmænd,  der  vendte  hjem 
fra  Flodens  Munding.  Hele  Foraaret  og  Forsommeren 
havde  de  været  borte  fra  Nybygden,  arbejdet  med  „Drif- 
terne" fra  Vinterens  Hugst  og  nu  opfyldte  af  Iver  efter  at 
vinde  hjem,  kæmpede  de  sig  dumpt  fremad  mod  Vind  og 
Vover.  Det  var  svært  at  finde  en  ordentlig  Lejrgrund  paa 
hele  „de  ensomme  Vande"s  sumpede  Kyst,  det  eneste 
Sted  var  der,  hvor  Floden  løb  ud  i  Søen,  og  det  vilde  de 
naa,  inden  det  blev  mørkt.  Saa  havde  de  klart  Stagefar- 

vand  foran  sig  næste  Dag  og  kunde  gøre  Regning  paa  at 
være  hjemme  tidsnok  til  at  faa  Aftensmad. 

I  Bougen  stod  en  sortskægget,  stærktbygget  Mand  i  en 
rød  Skjorte,  han  roede  med  langsomme,  ensartede  Tag, 
mens  han  dyppede  sin  svære  Ahorns-Pagaje  dybt  ned  i 
Vandet,  med  Ryggen  bøjet  og  uden  at  kymre  sig  om  de 
tunge  sorte  Bølger,  der  hvert  Øjeblik  overhalede  ham 
og  truede  med  at  overvælde  Bougen  paa  hans  spinkle 
Fartøj.  Det  havde  han  ikke  noget  Ansvar  for,  hans  Op- 
gave var  blot  den  at  yde  Kraft,  stadig  usvækket  Kraft  og 
gøre  Front  mod  den  ubarmhjærtige  Blæst.  I  Agterstavnen 
derimod  stod  en  Mand,  hvis  Opgave  det  var  at  tænke, 
at  vogte  paa  og  møde  ethvert  Angreb,  mens  han  maatte 
tvinge  Kanoen  frem  imod  den  oprørte  Sø.  Han  var  en 
mager  ung  Kæmpe  med  lange  Arme,  barhovedet  med  stri- 
de brune  Haar,  som  Blæsten  strøg  tilbage  fra  hans  rød- 
garvede  Ansigt.  Hans  skarpe  graa  Øjne  fangede  og  maalte 
hver  lunefuld  Sø,  mens  den  skyllede  mod  ham  og  hans 
Haandled,  kyndigt  og  stærkt,  skiftede  og  delte  hvert  Aare- 
slag  for  at  møde  Øjeblikkets  Krav.  Det  var  ikke  nok  at 
holde  Kanoen  fra  at  krænge  over,  løbe  fuld  eller  vælte, 
det  gjaldt  for  ham,  at  den  ikke  tog  Vand  ind,  og  at  de 
Smaaskatte,  som  den  bragte  hjem  med  fra  den  lille  By 
ved  Flodmundingen  til  Urskoven,  ikke  skulde  blive  vaade. 
Og  mens  hans  Øjne  syntes  at  være  saa  ustandselig  optagne 
af  Kampen  med  „de  ensomme  Vande"s  Søer,  stod  der 
stedse  for  ham  et  frydefuldt  Syn,  et  Syn,  der  gengav  et 
lille  graat  Hus  paa  en  solbeskinnet  Høj,  hvor  hans  Mor 
ventede  ham,  og  hvor  en  lille  Pige  med  gule  Krøler  vilde 
hilse  ham  med  Raabet  Far!  Far!,  naar  hun  saa  ham 
komme  frem  over  Vejen. 

De  to  Stridsmænd  var  maaske  to  Mil  fra  Enden  af 
Søen,  mens  Solen  var  gaaet  ned  bag  de  trøstesløse  ud- 

Smilet  stivnede  paa  Lillemors  Ansigt,  det  blev 
helt  alvorligt,  nu  da  hun  saa,  hvor  forfærdelig  langt 
borte  baade  Kirke  og  Huse  laa, 

gaaede  Træer,  og  underlige  Farveskær  i  lilla  og  rosenrødt 
og  ravgult,  skønne  og  ensomhedsfyldte  ligesom  berørte 
de  urolige  Bølger,  da  med  et  Manden  i  Bougen,  der 
havde  Øjnene  fri  fik  Kig  paa  den  drivende  Pram.  Den  var 
lidt  foran  dem,  men  længere  ude  i  Søen. 

„Chris,"  sagde  han,  „skulde  det  ikke  være  gamle  Joes 
Pram."  Hans  øvede  Skovhuggerøjne  kendte  Fartøjet 
paa  en  eller  anden  Smaating  i  dets  Bygning  eller  en  af 
dens  Skavanker. 

„Det  kunde  nok  se  ud  til  det,"  svarede  Chris  efter  et 
Øjebliks  Iagttagelse.  „Han  maa  have  ladet  hende  gaa  i 
Drift,  eller  Vandet  har  rejst  sig  pludseligt." 

„Med  den  Fart,  hun  har,  kan  det  næppe  vare  en  Time, 
før  hun  bliver  et  kønt  Stykke  Tømmer  i  Drift,"  bemær- 
kede den  anden  med  megen  ringe  Medfølelse.  Men  den 
unge  Kæmpekarl  agterude  var  mere  deltagende.  Det  gjor- 
de ham  ondt,  at  gamle  Joe  skulde  miste  sin  Baad. 

„At  det  gamle  Fjols  ikke  har  fortøjet  hende  ordentlig," 
brummede  han.  „Hvis  det  ikke  var  for  den  Vind  lige  stik 
i  Stævn  kunde  vi  fange  hende  ind  og  slæbe  hende  hjem 
til  ham.  Men  som  det  er  nu,  kan  vi  det  ikke." 

„Ikke  om  den  saa  var  fyldt  med  Guld,  vilde  jeg  stoppe 
efter  den,"  gryntede  den  anden  og  hamrede  sig  frem  med 
Pagajen  med  fornyede  Kræfter,  mens  han  saa  fremad 
mod  Lejrgrunden,  der  endnu  laa  et  langt  Stykke  forude. 
Han  var  sulten  og  træt,  og  saa  havde  han  ikke  en  Gang 
Tid  til  at  stoppe  sin  Pibe  i  den  Hurlumhej  af  Vind  og  Sø. 

Imidlertid  gled  Prammen  nedover  i  stærk  Fart  og  pas- 
serede dem  i  en  Afstand  af  ikke  mere  end  hundrede  Yards. 
Chris  havde  egentlig  ondt  af  den,  som  den  gled  forbi  for 
at  blive  malet  til  Splinter  i  de  fraadende  Hvirvler  i  „Djæv- 
lens Trug".  Efter  at  den  var  gledet  forbi,  ridende  stolt  paa 
Bølgerne,  som  det  gode  gamle  Fartøj,  den  var,  kastede 

han  et  Blik  efter  den  halv  fortrydeligt  over  den  Skæbne, 
der  ventede  den.  Hans  Øje  mødte  noget,  der  fik  ham  til  at 
kigge  igen.  Et  lille  pelsklædt  Dyr  tittede  op  over  Lønnin- 
gen over  mod  Kanoen.  Lønningen  hældede  over  mod  ham 
i  det  Øjeblik,  og  han  saa  det  tydeligt.  Jo,  det  var  et  Mur- 
meldyr, det  var  ikke  til  at  tage  fejl  af,  og  det  var  ligesom 
om  det  sendte  en  stum  Bøn  til  ham  om  at  komme  og  frelse 
det  fra  en  forfærdelig  Skæbne.  Chris  tøvede  et  Øjeblik 
og  kastede  et  Blik  paa  sin  Kammerats  svulmende  Ryg. 
Det  saa  ud  som  en  Ryg,  der  ikke  vilde  give  Svar.  Des- 
uden følte  Chris  sig  halvvejs  skamfuld  over  de  Tilskyn- 
delser, Medlidenheden  havde  vakt  hos  ham.  Han  vidste 
godt,  at  man  betragtede  ham  som  taabelig  blødhjertet 
overfor  Dyr,  Børn  og  Kvinder,  selvom  der  kun  var  faa 
Mænd,  der  skøttede  om  at  fremsætte  saadanne  Anskuel- 
ser aabent  til  ham  selv.  Men  han  havde  alligevel  en  Mis- 
tanke om,  at  hans  Kammerat  i  dette  Tilfælde  vilde  have 
en  vis  Ret  til  at  beklage  sig  over  ham.  Han  kunde  dog 
ikke  taale  at  tænke  paa  at  lade  det  lille  Kræ  —  der  saa 
tydelig  havde  henvendt  sig  til  ham  med  Bøn  om  Hjælp, 
styre  lige  løs  mod  Rædslerne  i  „Djævlens  Trug".  Han 
tog  sin  Beslutning. 

„Mart,"  sagde  han.  „Nu  vender  jeg.  Der  er  noget 
ombord  i  den  gamle  Pram,  som  jeg  vil  have  fat  i."  Og  saa 
satte  han  Bougen  af  Kanoen  lige  op  i  en  stor  Bølge. 

„Der  er  i  Helvede,  er  der,"  raabte  den  anden,  idet  han 
tog  Pagajen  ind  og  vendte  sig  i  en  arrig  Protest.  „Hvad  er 
det?" 

„Ro  til.  Ro  haardt  til,"  befalede  Chris.  „Det  skal  du  faa 
at  vide,  naar  vi  har  rundet  hende." 

Det  var  en  Befaling,  og  Manden  agterude  havde  Kom- 
mandoen i  Kanoen.  Skovhuggeren  adlød  med  en  Ed.  Der 
var  ikke  Tid  til  at  parlamentere,  naar  det  gjaldt  om  at 

vende  Kanoen  i  saadan  en  Sø.  Men  saasnart  den  var 
vendt  og  skød  fremad  med  skrækslagne  Stød  over  Bøl- 
gerne paa  Jagt  efter  den  flygtende  Pram,  saa  han,  hvad 
det  var,  og  forstod  det  hele. 

„Fanden  staa  i  dig,  Chris  Mc  Kean,  det  er  jo  ikke  an- 
det end  et  skabet,  skaldet  Murmeldyr,"  sagde  han,  mens 
han  stillede  an  til  at  skodde  og  dreje  Kanoen  igen. 

Chris  graa  Øjne  blev  haarde  som  Staal.  „Nu  skal  jeg 
sige  dig  én  Ting,  Mart  Babcock,"  raabte  han.  „Prøv  du 
bare  ikke  paa  at  lave  Narrestreger.  Du  kan  skælde  og 
bande  ligesaa  meget,  du  har  Lyst  til,  men  enten  ror  du, 
som  jeg  siger,  eller  du  ta'er  Aaren  af  Vandet  og  sætter 
dig  stille  ned.  Det  er  mig,  der  fører  denne  her  Kano.  At 
du  véd  det!" 

Babcock  tog  Aaren  ind  og  bandede  som  en  Tysker. 

„Et  Murmeldyr,  et  elendigt  Murmeldyr,"  hvæsede  han 
med  en  Afgrund  af  Foragt  i  hvert  Ord.  Jeg  har  altid  vidst, 
du  var  en  Torsk,  Chris  Mc  Kean,  men  jeg  har  aldrig 
kunnet  tænke  mig,,  at  du  var  saadan  et  ualmindeligt 
Kæmpegrødhovede  af  et  Kvæg." 

„Selvfølgelig  er  det  et  Murmeldyr,"  indrømmede  Chris, 
idet  han  trak  paa  Aaren.  „Du  har  vel  aldrig  troet,  jeg  vilde 
lade  det  lille  Kræ  gaa  tilgrunde  i  „Truget",  bare  for  at 
du  kunde  faa  dit  Flæsk  og  din  Te  en  Time  før.  Jeg  har 
altid  været  en  Ven  af  Murmeldyr  véd  du  —  til  hver  en 
Tid!" 

„Du  kan  bare  vente,  til  vi  kommer  i  Land,  saa  skal 
jeg  vende  det  indvendige  ud  af  dig  for  den  Streg,  det 
kan  du  bande  paa."  Dette  sagde  Babcock  meget  højt  og 
meget  mandhaftigt,  han  vidste  jo,  det  vilde  vare  noget, 
inden  de  kom  i  Land,  og  saa  havde  han  jo  en  Tjans  til 
at  glemme  sin  Trusel. 

„Det  er  storartet,"  samtykkede  Mc  Kean.  „Jeg  sidder 

imens  og  venter  med  det  indvendige  indad.  Foreløbig 
vil  jeg  raade  dig  til  at  holde  dig  parat  til  at  gøre,  hvad  jeg 
siger,  du  skal,  og  passe  paa,  at  Kanoen  ikke  braser  paa, 
naar  vi  kommer  op  paa  Siden  af  Prammen.  Det  er  en 
lille  Smule  risikerligt  i  denne  Sø  at  faa  fat  paa  det  lille 
Kræ.  Jeg  har  tænkt  mig  at  tage  det  hjem  med  til  „Lille- 
mor". 

Mens  Kanoen  gled  ned  mod  den  huggende  og  stam- 
pende Pram,  strakte  Babcock  sin  Aare  ud  parat  til  at 
støde  fra  eller  hale  ind,  som  han  fik  Ordre  til,  og  et  Øje- 
blik efter  rendte  Chris  Kanoen  op  og  bragte  den  behæn- 
digt i  Læ  af  det  høj-bordede  Fartøj.  Babcock  fangede  det 
med  et  fast  Greb,  mens  han  samtidig  holdt  det  klar  med 
Pagajen  og  kiggede  ind  over  det,  mens  Chris  endnu 
havde  sine  Øjne  andre  Steder.  Hans  mørke  Ansigt  blev 
hvidt  som  et  Lagen. 

„Gud  i  Himlen,  Chris  —  du  maa  ikke  være  vred  paa 
mig  for  det  —  det  vidste  jeg  virkelig  ikke  — "  sagde  han 
med  tykt  Mæle. 

„Det  er  jo  Lillemor,"  sagde  hendes  Far,  mens  han 
dæmpede  Stemmen  til  Hvisken.  Saa  klatrede  han  op  i 
Prammen  og  tog  sin  lille  Pige  i  sine  Arme. 

Det  var  midt  i  Februar,  Sneen  var  faldet  tæt,  tykt  og 
langsomt,  den  havde  begravet  hver  Plet  paa  Marken 
og  lagt  sit  Dække  over  Hegnenes  Zigzag-Fletværk  i  det 
lille  afsides  Ryd.  Vejen  til  Nybygden  var  ganske  simpelt 
udslettet  af  Tilværelsen,  Tømmerhytten  med  det  lave  Tag 
og  den  eneste  Skorsten  saa  ud,  som  om  den  til  Hælvten 
var  sunket  ned  i  Snedyngen,  der  dækkede  de  underste 
Ruder  i  dens  smaa  Vinduer. 

Af  Træladen  og  Skuret,  der  hældede  op  mod  den  og 
brugtes  til  Brændehus  og  Vognport,  kunde  man  ikke  se 
mere  end  de  sorte  Hjørner  af  de  snedækkede  Tage,  der 
tittede  op  over  det  blinkende  svagt  bølgende,  blændende 
hvide  Tæppe. 

Midt  i  Gaarden  stod  Brønden,  den  lignede  Overdelen 
af  et  gammelt  Standur  og  havde  faaet  en  „Hat"  af  hvide 
Snekrystaller,  om  Randen  havde  der  lagt  sig  en  ujævn 
Række  af  Isklumper,  der  rakte  helt  op  til  Kanten  af 
Vandtruget.  Sneen  var  traadt  ned  og  strøet  med  Spaaner 
og  Straa  paa  et  Stykke  mellem  Hyttens  Dør  og  Laden,  det 
laa  særlig  tykt  foran  Skuret,  der  vendte  mod  Solen.  Og 
her  i  det  lystige  Solskær  havde  fire  hvide  Faar  bunket 
sig  sammen,  mens  en  halv  Snes  Høns  og  en  rød  Kineser- 
hane skrabede  i  Strøelsen  omkring  dem.  Den  lave  Halv- 
dør paa  Udhuset  var  lukket  tæt  for  at  skærme  Koen  og 
Hesten  mod  den  bitre  Kulde,  —  som  ikke  i  ringeste 
Maade  syntes  at  anfægte  Faarene  med  deres  tykke  lodne 
Uld. 

Inde  i  Hytten  var  lunt  som  ved  Sommertid,  det  skyld- 
tes et  gammeldags  Komfur,  der  var  fyret  til  det  begyndte 
at  gløde  svagt.  En  slank  ung  Pige  med  blødt  lyst  Haar, 
lidt  bleg  af  Kulør,  stod  ved  et  Bord  ivrig  beskæftiget 
med  at  ælte  Boghvededejg  til  Pandekager.  Hendes  spinkle 
unge  Arme  var  oversprøjtede  med  Mel,  det  var  hendes 
Ansigt  ogsaa,  fordi  hun  stadig  væk  maatte  stryge  Haaret 
fra  Øjnene  med  smaa  raske  Slag  af  Bagen  af  Haanden. 

Paa  den  anden  Side  af  Ovnen  sad  en  svær  gammel 
Kone  i  en  Gyngestol  og  strikkede,  saa  tæt  op  til  den,  at 
hendes  rynkede  Ansigt  luede  af  Varmen.  Hun  strikkede 
fanatisk  utaalmodigt,  ligesom  det  fortrød  hende,  at  hun 
skulde  bruge  sine  stærke  gamle  Fingre  til  saa  let  et  Arbej- 
de. Heden  derinde  havde  dannet  et  aabent  Felt  i  en  af 
Ruderne  ved  Siden  af  hende,  den  havde  besejret  Frosten 
udenfor,  og  gennem  dette  Kighul  holdt  hun  utrætteligt 
Øje  tværs  over  Gaarden  med  det  Hjørne,  hvor  Vejen  — 
det  eneste  Forbindelsesled  mellem  Hytten  og  Nybygden 
—  var  bleven  slettet  af  Sneen,  der  favnhøjt  dækkede  den. 

„I  Dag  er  det  lige  en  Uge  siden,  at  noget  Køretøj  har 
kunnet  komme  igennem,"  sagde  hun  med  anklagende 
Klang  i  Stemmen,  „det  skal  nok  vare  en  Uge  til,  inden 
de  faar  gjort  Vejen  ryddelig." 

„Det  faar  være,  som  det  vil,  Bedste,"  svarede  Pige- 
barnet og  slog  Dejgen  med  en  Utaalmodighed,  der  røbede, 
at  det  næppe  helt  var  ment  som  sagt.  „Hvad  gør  i  Grun- 
den det.  Vi  kan  jo  klare  os  i  en  hel  Maaned,  om  det  skal 
være." 

Men  mens  hun  talte  gled  hendes  Blik  alligevel  læng- 
selsfuldt ud  mod  den  begravede  Vej.  Hun  længtes  inder- 
ligt efter  at  høre  Bjælder  klinge  og  efter  selv  at  faa  en 
Køretur  til  Nybygden. 

Der  kom  to  kattelignende  Bestier  kravlende  med  Bugen 
langs  Sneen,  de  kom  fra  Skovbrynet  paa  den  anden  Side 
af  Hytten  og  de  derinde  kunde  ikke  se  dem,  trods  det 
skarpe  Udkig.  Taget  paa  Udhusene  skjulte  dem  for  de 
spejdende  Blikke. 

Kløerne  havde  de  gemt  ind  i  de  brede,  bløde  Poter,  der 
gjorde  Tjeneste  som  Snesko,  og  de  gled  paa  dem  hen  over 
Snedriverne,  som  Vinden  havde  taarnet  op.  Deres  tot- 
tede Øren  stod  stift  i  Vejret,  rede  til  at  opfatte  hver  Lyd, 
deres  latterlig  korte  Haler,  der  ikke  fire  Tommer  lange 
saa  ud,  som  om  de  var  bidt  af,  dirrede  af  anspændt 
Jagtiver,  og  deres  store  runde  Øjne  blege  gulgrønne,  hvor 
Pupillerne  tegnede  sig  som  smalle  Streger  i  det  blændende 
Lys,  gloede  forsigtigt  til  alle  Sider  for  hvert  Skridt,  de  tog. 

De  to  Losser  havde  den  allerstørste  Ulyst  til  ved  høj- 
lys Dag  at  skraa  over  en  aaben  Mark,  men  Sulten  drev 
dem  saa  vidt,  at  de  satte  alle  tilvante  Forsigtighedshensyn 
til  Side.  Sulten  drev  dem  til  at  jage  sammen  to  og  to  et 
Bytte,  der  vilde  være  for  stærkt  for  én  af  dem  alene.  Sul- 
ten havde  besejret  deres  vilde  Had  til  Menneskers  Nabo- 
skab, det  var  den,  der  havde  drevet  dem  ud  i  den  mørke 
Nat,  hvor  de  havde  kravlet  rundt  om  Laden  og  begærligt 
indsnuset  Duften  af  Faarene,  der  trængte  ud  gennem 
Sprækkerne  i  den  klodsede  Dør. 

De  havde  saa  ligget  paa  Lur  og  opdaget,  at  det  kun  var 
om  Dagen,  at  Faarene  blev  lukket  ud  fra  deres  Læ  bag 
denne  klodsede  Dør,  og  nu  ændsede  de  to  vilde  Bestier 
ikke  andet  end  den  sviende  Sult,  der  drev  dem,  og  gled 
ned  over  den  skraanende  Mark  ned  mod  Laden. 

Faa  Minutter  efter  lød  fra  Gaarden  Hønsenes  vilde 
kaglende  Skrig  og  Faarenes  forfærdede  Brægen,  mens  de 
trampede  rundt  mellem  hverandre.  Den  gamle  Kone  rej- 
ste sig  halvt  op  i  Stolen,  men  sank  straks  tilbage  igen,  og 

hendes  Ansigt  fortrak  sig  i  Smerte;  hun  var  næsten  lam- 
met af  Gigt.  Den  unge  Pige  lod  den  store  Ske  falde  paa 
Gulvet  og  styrtede  til  Vinduet  for  at  se  ud  i  Gaarden. 
Hendes  blege  Ansigt  blev  endnu  blegere  af  Skræk,  saa 
blussede  det  af  Harme  og  Medlidenhed,  og  der  lyste  plud- 
selig et  vildt  Glimt  i  de  vidtaabne  Øjne. 

„Det  er  Losser,"  raabte  hun  og  snappede  den  store 
Træske,  mens  hun  styrtede  mod  Døren.  „De  har  taget 
et  af  Faarene.  Aah!  de  river  det  i  Stykker  ..." 

„Melindy,"  raabte  den  gamle  Kone  med  en  gennem- 
trængende Kommandostemme,  der  uvilkaarlig  standsede 
den  unge  Pige  i  Farten.  „Smid  den  dumme  Ske  og  faa  fat 
i  Geværet." 

Pigebarnet  smed  Skeen,  som  om  hun  havde  brændt  sine 
Fingre  paa  den,  og  kastede  et  usikkert  Blik  paa  den  store 
Andebøsse,  der  hang  paa  Bjælkevæggen.  „Jeg  tør  ikke 
fyre  det  af,"  sagde  hun  og  rystede  paa  Hovedet,  „det  vilde 
kyse  mig  til  Døde." 

Hun  havde  næppe  talt  ud,  saa  lød  der  igen  fra  Gaar- 
den en  vanvittig  Trampen  og  et  forfærdeligt  Spektakkel. 
Hun  greb  en  lille  langskaftet  Økse,  der  stod  op  ad  Dør- 
stolpen, slog  Døren  paa  vid  Gab  og  styrtede  ud  for  at 
komme  sine  kære  Faar  til  Hjælp,  mens  hun  ligefrem  skreg 
af  Medfølelse. 

„Har  man  nogensinde  set  Mage,"  mumlede  den  gamle 
Kone,  mens  et  Glimt  af  spændt  Beundring  gled  over  hen- 
des barske  Ansigt.  „Kyst  til  Døde  af  et  Gevær  og  alligevel 
ud  at  slaas  med  Losserne  ganske  alene." 

Det  kostede  hende  voldsomt  Besvær  og  stærke  Smerter, 
men  hun  kravlede  alligevel  med  sin  svære  Stol  henimod 
et  Sted,  hvor  hun  paa  en  Gang  kunde  faa  fat  i  Geværet 
og  holde  Øje  med,  hvad  der  foregik  derude  gennem  den 
vidt  aabne  Dør. 

Melindy  ligefrem  flammede  af  Medfølelse  med  de  hjæl- 
peløse Gimmerfaar.  Hun  styrtede  ud  i  Gaarden  og  fik 
straks  Øje  paa  et  af  de  lodne  Offerdyr,  der  laa  stille  og 
sparkede  den  blodbestænkte  Sne,  mens  en  stor  Los  sam- 
menkrøben over  dens  Krop  vendte  et  Par  blege  Øjne  mod 
hende,  lynende  af  Raseri,  fordi  hun  forstyrrede  Smausen 
for  den. 

De  andre  Faar  var  hjælpeløst  gaaet  tilbunds  i  Snedri- 
verne bag  Brønden,  saa  nær  som  et,  der  aabenbart  var 
bleven  afskaaret  fra  Flokken  og  drevet  over  til  Inderkan- 
ten af  Vandingstruget  før  den  vilde  Fjende  indhentede 
det.  Det  stod  nu  ikke  mere  end  et  Kvarter  fra  Husdøren, 
tumlede  forover  paa  Snuden,  mens  det  brægede  fortviv- 
let, og  den  anden  større  Los  hængte  fast  paa  dens  Ryg 
og  snappede  hungrigt  efter  dets  Strube  gennem  den  tykke 
beskyttende  Uld. 

Til  daglig  var  Pigebarnet  akkurat  saa  frygtsom,  som 
hendes  blege  lille  Ansigt  og  blide  blaa  Øjne  lod  formode. 
Men  nu,  da  det  virkelig  kneb,  var  det  ligesom  et  Raseri, 
der  bundede  i  dyb  Medfølelse,  jog  al  hendes  Angst  og 
Forskræmthed  paa  Flugt. 

Hendes  Skørt  stod  som  Hale  efter  hende,  da  hun  slog 
ned  paa  den  store  Kat  som  en  Eventyrets  Fugl  fra  de  høje 
Skyer,  og  hun  langede  et  blinkende  Hug  efter  Dyrets 
Hoved.  Hendes  usikre  Greb  om  Øksen  voldte,  at  den 
drejede  sig  og  Udyret  fik  i  Stedet  for  Skarpen  den  flade 
Side  at  føle.  Halvt  bedøvet  slap  den  sit  Tag  og  trillede 
med  et  forskræket  „Piv"  ned  i  Sneen,  mens  dens  Offer, 
blødende  men  ikke  dødelig  saaret,  brægende  løb  over  mod 
de  øvrige  af  Flokken,  der  stod  begravede  i  halvanden  Alen 
dyb  Sne,  taabeligt  hjælpeløse. 

I  næste  Øjeblik  kom  den  forbløffede  Los  til  sig  selv 
igen  og  gloede  paa  Pigebarnet  med  en  saa  truende  Sner- 

ren,  at  hun  helt  glemte  at  forfølge  sin  Sejr,  men  blev  staa- 
ende  tøvende  med  Øksen  løftet  for  at  afværge  et  Angreb. 
Saadan  stod  de  to  i  faa  Sekunder,  Pigebarnet  og  Lossen 
Ansigt  til  Ansigt.  Saa  blev  Dyrets  blege  Øjne  pludselig  helt 
sky  under  de  blaa  Menneskeøjnes  faste  Herskerblik, 
den  hvæsede  med  en  støjende  Hvæsen,  der  endte  i  et  hæst 
Vræl,  og  den  store  Kat  drejede  af  og  sneg  sig  om  bag 
Brønden.  Straks  efter  var  den  igen  mellem  Faarene,  der 
trykkede  sig  op  ad  hverandre,  ude  af  Stand  til  at  optage 
nogen  Kamp. 

For  anden  Gang  sprang  Pigebarnet  frem  til  Hjælp.  I  et 
Glimt  af  Frygt  havde  hun  sat  sit  første  Overtag  over  Styr, 
men  netop  derfor  var  hun  mere  fast  og  voldsomt  opsat 
paa  Hævn  end  før.  Og  mens  hun  nu  sprang  løs  paa  sin 
Fjende,  udstødte  hun  et  rasende  Kampskrig,  der  klang 
saa  unaturligt  og  gennemtrængende,  at  Lossen  ved  denne 
uventede  Larm  tabte  Modet,  skønt  Arrigskab  og  Sult 
drev  den  til  det  yderste.  Da  den  saa  Pigebarnet  knejsende 
rejse  sig  lige  op  over  dens  Krop,  sprang  den  tilbage  med  et 
mægtigt  Spring,  undgik  lige  Øksens  hævngerrige  Hug  og 
tumlede  tilbage  foran  Skuret,  hvor  dens  Fælle  graadig 
gjorde  sig  tilgode  med  sit  lette  Bytte. 

Det  første  Offer  havde  stridt  ud,  der  var  ikke  andet 
Maal  for  Heltebedrift  end  en  Bedekølle,  men  Pigebarnets 
Blod  var  kommet  i  Kog,  og  hun  spildte  ikke  en  Tanke 
paa  noget  saa  betydningsløst.  Hun  havde  sejret,  hun  havde 
trodset  og  kastet  sin  Fjende.  Hun  havde  frelst  det  ene 
Offer,  nu  vilde  hun  hævne  det  andet. 

Den,  der  har  overvundet  sin  Frygt,  bliver  dobbelt  dri- 
stig, og  med  et  hysterisk  Skrig  styrtede  hun  sig  nu  mod 
de  to  Losser  for  at  drive  dem  fra  deres  Bytte. 

Men  nu  er  hendes  Stilling  en  helt  anden  end  før,  nu  var 
de  to  Losser  forenede,  stærke  i  denne  Alliance,  som  de 

havde  sluttet  for  sammen  at  gaa  i  Kamp.  De  var  endnu 
gale  af  Sult,  ellers  vilde  de  aldrig  nogensinde  have  vovet 
sig  ud  paa  Menneskers  farefyldte  Omraader. 

Og  saa  var  de  oven  i  Købet  i  Besiddelse  af  det,  som  de 
ansaa  for  deres  lovlige  Bytte,  det  vil  sige,  de  befandt 
sig  netop  under  de  Omstændigheder,  under  hvilke  alle 
Jægerstammer  udenfor  Civilisationen  gør  sig  rede  til 
Kamp  mod  en  hvilkensomhelst  Overmagt.  Da  de  nu  saa 
deres  underlige  Modstander  nærme  sig,  rejste  Børsterne 
sig  paa  deres  Rygge,  deres  smaa  Haler  struttede  som 
Kedelbørster,  deres  Ører  laa  flade  henad  Nakken  og  de 
hvæsede  i  bister  Samdrægtighed  deres  fælles  Udfor- 
dring. Og  ligesom  efter  én  Indskydelse  vendte  de  sig  fra 
deres  Bytte  og  krøb  snigende  henimod  hende. 

Det  faste  Blink  i  hendes  blaa  Øjne  kunde  de  ikke  rigtig 
lide,  men  de  følte  ligesom  instinktivt,  at  hun  var  ung,  og 
hendes  Nerver  kunde  svigte.  Hun  saa  denne  uventede 
Bevægelse  og  standsede  pludselig,  hun  vidste  ikke  selv, 
om  hun  skulde  kæmpe  eller  fly. 

Losserne  standsede  ogsaa  med  ét,  de  klemte  sig  ned 
mod  Jorden  og  vogtede  spændt,  deres  Klør  gravede  sig 
dybt  ned  i  den  haardttraadte  Sne,  de  laa  spændte  til  et 
pludseligt  kraftfuldt  Spring  i  hvad  Retning,  det  skulde 
være. 

Den  gamle  værkbrudne  Kone  i  Stuen  havde  ikke  været 
uvirksom  i  den  Tid,  der  var  forløbet.  Trods  sin  Sygdom 
havde  hun  endnu  stærke  Nerver  og  stærke  Sener,  modig 
var  hun  ogsaa,  og  hun  havde  formaaet  at  skyde  sin  egen 
tunge  Krop  og  den  svære  Stol  hele  Vejen  henover  Gul- 
vet i  Stuen.  Saaledes  havde  hun  fra  sin  Plads  omtrent 
midt  for  Døren  set  næsten  alt,  hvad  der  var  foregaaet, 
og  hendes  tapre  gamle  Bersærk  Hjerte  havde  hamret 
til  Sprængefærdighed  af  Stolthed  over  det  Mod,  det  svage 

Pigebarn  havde  udvist.  Havde  hun  ikke  altid  set  paa  det 
Barn  med  en  vis  venlig  Foragt,  hvor  meget  hun  saa  end 
holdt  af  hende. 

Disse  Folk  af  Slægten  Griffis  fra  Nackawick  og  little 
River  havde  altid  været  anseelige  Mænd,  Mænd  med  Se- 
ner og  Kropstykker,  deres  Kvinder  havde  altid  været  høje 
og  rødmossede,  og  dette  lille  blaaøjede  Pigebarn  havde 
stedse  gjort  Indtryk  paa  hende,  som  om  hun  var  faldet 
helt  uden  for  Racen.  Men  det  varede  ikke  længe,  inden 
hun  forstod,  at  det,  det  mest  kommer  an  paa,  er  den 
Kraft,  der  sidder  i  Sindet. 

Og  nu  greb  en  vild  Rædsel  hende,  da  hun  saa  Melindy 
overfor  de  to  vilde  Dyr,  der  Blik  i  Blik  med  hende  kæm- 
pede en  Viljens  Kamp  paa  Liv  og  Død.  Hun  rejste  sig 
næsten  helt  op  under  den  voldsomme  Spændings  Pres, 
og  det  lykkedes  hende  at  faa  fat  i  den  store  Andebøsse, 
som  hendes  Søn  Jack  altid  holdt  ladt  og  rede  til  Brug. 
Hun  spændte  Hanen,  lænede  sig  tilbage  i  Stolen  og  raabte 
med  gennemtrængende  Stemme: 

„Rør  dig  ikke  ud  af  Stedet,  Melindy.  Nu  skyder  jeg." 

Pigebarnet  rørte  ikke  en  Muskel,  men  alene  Tanken 
om  Geværets  Bragen  jog  Blodet  fra  hendes  Kinder.  De  to 
Losser  drejede  Hovederne  og  fæstede  deres  blege  Blikke 
paa  Skikkelsen,  der  sad  i  den  aabne  Dør. 

Saa  stod  der  en  rød  Flamme  ud  gennem  en  Sky  af  Røg, 
og  der  lød  et  voldsomt  Drøn,  der  maa  have  rystet  hver 
Rude  i  Hyttens  Vinduer.  Den  største  af  de  to  Losser 
væltede  bagover  og  blev  liggende  uden  at  røre  sig.  Dens 
Hoved  var  knust  af  den  stærke  Ladning  af  Dyrehagl, 
som  Jack  havde  fyldt  i  Patronen.  Den  anden  blev  ramt  af 
et  strejfende  Hagl,  sprang  i  Vejret  med  et  Skrig,  snurrede 
rundt  og  rendte  for  sit  Liv  henover  Sneen,  mens  den  ha- 
lede ud  som  en  Kat,  der  er  bleven  bange. 

Og  mi  greb  en  vild  Rædsel  hende,  da  hun  saa 
Melindy  overfor  de  to  vilde  Dyr,  der  Blik  i  Blik  med 
hende  kæmpede  en  Viljens  Kamp  paa  Liv  og  Død. 

Med  et  stolt  Smil  stillede  den  gamle  Kone  Bøssen  op  ad 
Væggen  og  rettede  paa  sin  Kappe.  Melindy  stod  et  halvt 
Minut  og  stirrede  forstenet  paa  den  døde  Los.  Saa  lod  hun 
Øksen  falde,  ilede  mod  Hytten  og  kastede  sig  ned  med 
Hovedet  i  sin  Bedstemoders  Skød,  mens  hun  brast  i  en 
voldsom  Hulken. 

Den  gamle  Kone  kiggede  ned  paa  hende  med  en  lille 
Smule  Overraskelse  i  Blikket,  hun  strøg  hendes  lyse, 
bløde  Haar  med  kærlig  Haand,  mens  hun  mumlede  : 
„Saa  saa  —  der  er  ikke  noget  at  tage  paa  Veje  for.  Selv 
om  du  ogsaa  er  saadan  et  lille  Fæ,  har  du  alligevel  Ben 
i  Næsen,  der  er  Krummer  i  dig,  Melindy  Griffis.  Jeg  er 
stolt  af  dig,  og  din  Far  vil  ogsaa  blive  stolt  af  dig,  naar 
jeg  fortæller  ham,  hvad  du  har  gjort." 

Men  Pigebarnet  blev  ved  med  at  græde,  hendes  spinkle 
Skuldre  rystede  i  denne  Hulken,  og  det  gamle,  rynkede 
Ansigt,  der  var  bøjet  over  hende,  blev  helt  mildt  og  del- 
tagende. 

„Saa  saa,"  mumlede  hun  igen.  „Du  har  slet  ikke  godt 
af  at  tage  saadan  paa  Veje.  Var  det  ikke  meget  bedre,  om 
du  æltede  Pandekagen  færdig,  før  Dejgen  bliver  ødelagt." 

Melindy  vidste  godt,  at  der  ikke  var  nogen  Fare  for,  at 
Dejgen  skulde  blive  ødelagt,  men  den  virksomme  Appel 
hjalp,  og  hun  rejste  sig  og  tørrede  sine  Øjne  med  Bagen 
af  sin  Haand  med  et  lille  Smil,  lukkede  Døren  og  fik  fat 
i  en  ny  Ske  fra  Bordskuffen,  hvorpaa  hun  med  godt  Mod 
gav  sig  i  Færd  med  den  Virksomhed,  der  var  bleven  af- 
brudt, og  arbejdede  videre  med  Pandekagerne.  Og  Faa- 
rene  kravlede  langsomt  ud  af  den  dybe  Sne  bag  Brønden, 
klumpede  sig  sammen  med  bøjede  Hoveder  midt  i  Gaar- 
den,  mens  de  kastede  frygtsomme  Blikke  til  den  sønder- 
lemmede Krop,  der  laa  foran  Skuret. 

De  kunde  vel  ikke  laane  mig  et  Gevær?"  sagde  Mrs. 
Gammit  til  Joe  Barron,  der  stod  indenfor  sin  aabne 
Ladedør  og  reparerede  paa  sit  Seletøj.  Mrs.  Gammit  skød 
ligesom  op  af  selve  Jorden,  uafhængig  og  selverhver- 
vende i  et  kort  hjemmespundet  Bomuldsskørt  og  en  fed- 
tet Bluse  med  en  pjaltet  lyserød  Sommerhat  bag  i  Nakken 
og  det  jern-graa,  stride  Haar  i  Totter  under  Hatteskyg- 
gen. 

„Hvad  kunde  De  tænke  Dem  at  stille  an  med  et  Gevær, 
Mrs.  Gammit?"  spurgte  Skovhuggeren  og  saa  op  paa  hen- 
de med  et  Blik,  der  ikke  rummede  et  Gran  af  Forundring. 
Det  var  nok  et  Fjerdingaar,  siden  han  sidst  havde  set  Mrs. 
Gammit,  men  han  havde  hele  Tiden  vidst,  at  hun  var  der 
paa  den  anden  Side  af  Bakken,  ikke  mere  end  et  Par  Mils 
Vej  borte  i  Luftlinien. 

„Det  er  disse  hersens  Bjørne,"  forklarede  hun,  „de  er 
lige  ved  at  blive  mig  lovlig  næsvise  hjemme  til  mit.  Der 
er  snart  ikke  til  at  være  for  dem.  De  render  og  roder  i 
Haven  hele  den  udslagne  Nat ;  de  har  ædt  den  hvide  top- 
pede Høne  med  hele  det  Sæt  Kyllingeæg,  hun  skulde 
have  haft  udruget  paa  Mandag.  Anden  har  de  ogsaa  taget. 
Og  i  Nat  havde  de  saamænd  Bud  efter  Grisen/ 

„De  fik  ham  altsaa  ikke?"  spurgte  Joe  interesseret. 

„Nej,  De  kan  tro  Nej,"  svarede  Mrs.  Gammit  med 
Bestemthed.  Men  de  kyste  ham  ikke  saa  lidt,  mens  de 
snusede  rundt  om  Grisestien  for  at  se  at  komme  ind.  De 
siger  jo,  at  Bjørne  er  morderlig  skrappe  efter  Flæsk. 
Han  skreg,  saa  han  vaagnede  mig,  og  jeg  brølede  efter 

dem  ud  af  Vinduet.  Jeg  saa  en  stor  brun  Kammerat  kravle 
rundt  om  Laden.  Jeg  havde  ikke  andre  Vaaben  end  et 
Kosteskaft,  saa  han  slap  fra  mig.  Men  i  Aften  skal  jeg 
nok  faa  Ram  paa  ham,  hvis  at  De  vil  laane  mig  Deres 
Gevær." 

„Med  Fornøjelse,"  sagde  Skovhuggeren  og  lagde  den 
Selestrop  fra  sig,  som  han  var  i  Færd  med  at  lappe  paa. 
„Har  De  nogensinde  skudt  et  Gevær  af?"  spurgte  han 
pludselig,  mens  han  var  paa  Vej  over  Gaarden  for  at 
hente  Bøssen  ovre  i  Stuen. 

„Næh,"  svarede  Mrs.  Gammit,  „det  kan  jeg  egentlig 
ikke  sige,  at  jeg  har."  Der  var  ligesom  et  Gran  af  For- 
agt i  hendes  Stemme.  „Men  efter  de  Karle,  jeg  har  set 
traktere  Bøsser,  kan  jeg  ikke  tro,  der  kan  være  mange 
Kunster  ved  at  lære  det." 

Joe  Barron  lo  og  gik  ind  efter  Bøssen.  Han  var  fuld- 
kommen overbevist  om,  at  den  fremmede  Dame  kunde 
klare  for  sig  selv,  og  han  var  ogsaa  nogenlunde  sikker 
paa,  at  Bjørnene  vilde  faa  Grund  til  at  blive  meget  kede  af, 
at  de  havde  regnet  med  hende  som  forsvarsløs.  Han  kom 
tilbage  med  Geværet,  en  gammel  Forlader-Andebøsse 
med  et  mægtigt  Kaliber.  Hun  tog  den  meget  ugenert  og 
holdt  den,  som  om  det  havde  været  et  Kosteskaft,  men  da 
han  rakte  hende  Krudthornet  og  en  lille  Pose  med  Rende- 
kugler, tog  hun  ikke  straks  mod  dem. 

„Hvad  skal  jeg  med  dem?"  spurgte  hun. 

Joe  Barron  satte  et  meget  alvorligt  Ansigt  op. 

„Mrs.  Gammit,"  sagde  han.  „Jeg  ved  godt,  De  kan  lave 
det  meste,  som  at  Mandfolk  kan  lave  og  lave  det  meget 
bedre  —  muligvis.  En  Kvinde  som  Dem  behøver  ikke  at 
bede  nogen  om  Lov  til  at  være  der.  Men  naturligvis,  saa- 
dan  opvokset  i  Skoven  er  De  jo  egentlig  ikke,  og  man  kan 
selvfølgelig  ikke  vente,  at  De  skal  vide  al  Ting  om  et 

Gevær,  bare  fordi  De  faar  det  mellem  Hænderne.  Folk, 
der  som  Dem  har  faaet  Deres  Opdragelse  i  Købstæderne, 
maa  man  lære,  hvordan  de  skal  behandle  et  Gevær.  Den- 
ne her  Bøsse  er  ikke  ladt.  Og  det  der  er  Krudt  og  Rende- 
kugler til  at  lade  den  med.  Og  her  er  Fænghætter,"  føjede 
han  til  og  trak  en  lille  brun  Tinæske  med  Fænghætter  op 
af  sin  Bukselomme. 

Mrs.  Gammit  var  lidt  flov  over  sin  Uvidenhed,  men 
paa  den  anden  Side  tilfreds  med  den  velturnerede  Be- 
brejdelse, der  laa  i  at  kalde  hende  en  Dame  fra  Købsta- 
den. Man  kunde  jo  nok  kalde  hende  en  Købstaddame  — 
og  det  var  smigrende  for  hende  og  for  det  lille  Hus  med 
syv  Fag  og  Hjørnebutik  i  Burd-Settlement,  hvor  hun 
havde  set  Dagens  Lys. 

„Det  var  maaske  bedst,  Mr.  Barron,  at  De  viste  mig, 
hvordan  man  lader  saadan  en  Indretning,"  sagde  hun 
med  en  temmelig  spag  Stemme.  Og  hendes  skarpe  graa 
Øjne  fulgte  hver  lille  Ting,  mens  Skovhuggeren  ram- 
mede Krudtet  ned,  hældte  Rendekuglerne  over  i  det 
og  viste  hende,  hvor  hun  skulde  anbringe  Fænghætten, 
naar  hun  skulde  til  at  betjene  sig  af  Geværet. 

„Og  saa,"  sluttede  han,  idet  han  lagde  Geværet  til 
Kinden  og  sigtede  henad  Løbet  —  „det  øvrige  kender 
De  naturligvis.  De  lukker  det  ene  Øje,  holder  Kornet 
lige  paa  ham  og  gi'er  ham  Skrubbet  lidt  bag  ved  Skul- 
deren for  Eksempel.  Saa  behøver  De  ikke  mere  at  være 
bange  for,  at  den  Bjørn  skal  lægge  sig  efter  Flæsk  eller 
rode  rundt  i  Deres  Have.  Og  ser  De  saa,  Mrs.  Gammit, 
paa  denne  Tid  af  Aaret,  hvor  han  har  ædt  sig  fed  i  Blaa- 
bær,  kan  man  faa  en  morderlig  god  Skinke  ud  af  ham 
selv,  hvis  han  da  ikke  er  altfor  gammel  og  sejg. 

Saa  gik  Mrs.  Gammit  hjemad  med  Bøssen  gennem 
de  stille  Skove.  Hun  bar  den  stadigvæk,  som  om  det  var 

et  Kosteskaft,  men  hun  nærede  ikke  den  ringeste  Tvivl 
om,  at  hun  var  i  Stand  til  at  tage  det  op  med  det  mest 
frygtindgydende  af  Skovens  firbenede  Væsner.  Hun  sto- 
lede paa  sig  selv  og  ikke  alene  i  Burd  Settlement,  hvor 
hun  var  født,  men  ogsaa  ude  i  Urskoven  indrømmede 
man  i  Almindelighed,  at  hun  havde  Aarsag  til  det.  Hun 
havde  altid  været  en  Kone,  der  havde  travlt,  man  kan 
godt  sige,  hun  aldrig  havde  haft  Tid  til  at  unde  sig  den 
Luksus  at  tage  sig  en  Mand.  „Mrs."  kaldte  de  hende  „par 
courtoisie",  fordi  de  syntes,  den  Titulatur  svarede  til 
hendes  betydelige  og  selvsikre  Personlighed  og  hendes 
Evne  til  paa  alle  Felter  at  tage  Vare  paa  sig  selv.  At 
kalde  en  Kvinde  som  hende  „Miss"  vilde  lige  rent  ud  have 
været  naturstridigt.  Da  hun  var  tredsindstyve  Aar  gam- 
mel, arvede  hun  efter  sin  eneste  Broder,  der  var  inkar- 
neret Pebersvend,  en  lille  Farm  ude  i  Hjertet  af  Vildnisset 
en  halv  Snes  Mil  fra  N^bygden,  og  der  var  ingen,  der 
tvivlede  paa,  at  hun  i  fuldt  Maal  var  kapabel  til  at  ud- 
fylde Pladsen  som  Udflytter  og  Pioner.  Man  havde  saa- 
dan  en  svag  Fornemmelse  af,  at  hvis  der  skulde  opstaa 
nogen  Misstemning  mellem  Mrs.  Gammit  og  Urskoven 
paa  et  eller  andet  Punkt,  saa  vilde  det  være  saa  meget 
desto  værre  for  Urskoven. 

I  de  første  halvtredje  Aar  gik  alting  ogsaa  glat.  Ensom- 
heden havde  aldrig  generet  Mrs.  Gammit,  hun  var  mere 
end  tilfreds  med  sit  eget  Selskab,  det  var  ogsaa  det  ene- 
ste, man  rigtig  kunde  stole  paa.  Hun  havde  saa  sine  to 
unge  Okser,  der  gik  godt  i  Spand,  sin  blissede  Ko,  hvis 
ene  Horn  gik  opad  og  det  andet  nedad,  en  kalkunsk 
Hane  og  to  Kalkuner,  som  hun  ventede  sig  meget  af,  og 
en  stribet  Kat,  der  lige  taalte  hende,  som  hun  taalte  den. 
Saa  havde  hun  et  helt  lille  Udvalg  af  Fjerkræ,  brune, 
sorte,  røde  og  spættede,  en  fed  And,  som  hun  for  Resten 

bare  havde  haft  Ærgrelse  af,  og  en  hvid  Gris,  der  var 
hendes  Stolthed.  Det  var  ikke  underligt,  at  hun  ikke  følte 
sig  ensom,  naar  hun  havde  alle  disse  „gode  Bekendte" 
at  snakke  med.  Dertil  kom,  at  Kræfterne  i  „det  vilde" 
øjensynlig  havde  erkendt,  at  hun  var  en  Kone,  der  vilde 
have  sin  Vilje,  og  derfor  fra  først  af  lettelig  havde  holdt 
sig  væk  fra  hende.  Den  lunefulde  uforstaaelige  tidlige 
Frost,  der  hersker  i  Skovregionen,  havde  sparet  hendes 
kostbare  lille  Stump  Have,  Larver  og  Kaalorme  havde 
lagt  Vejen  udenom,  hendes  livlige  Kyllinger  var  sluppet 
for  „Pip",  og  hvad  de  sædvanlige  Anfald  af  Vildkatte, 
Væseler,  Ræve  og  Skunker  angaar,  saa  havde  hun  mødt 
dem  med  et  saa  sejrrigt  Held,  at  hun  selv  var  ved  at 
anse  det,  der  bare  var  Held,  for  at  være  Kvintessentsen 
af  Forstvidenskab.  Der  var  virkelig  heller  ikke  hændet 
det  bitterste,  der  kunde  bringe  hendes  Ufejlbarlighed  i 
Tvivl,  indtil  hun  opdagede,  at  Bjørnene  var  begyndt  at  be- 
skæftige sig  med  hende. 

Nu  var  det  rigtignok  kun  en  eneste  Bjørn,  det  drejede 
sig  om,  men  han  var  paa  den  anden  Side  saa  ivrig, 
saa  interesseret  og  saa  rig  paa  Virkemidler,  at  det  ikke 
var  til  at  undre  sig  over,  at  han  i  Mrs.  Gammits  op- 
hidsede Fantasi  blev  mangedoblet  adskillige  Gange.  Da 
hun  fortalte  Joe  Barron,  at  Bjørnene  var  bleven  saa 
næsvise,  at  der  ikke  var  til  at  være  for  dem,  saa  anede 
hun  ikke,  at  hun  kun  sigtede  til  et  eneste,  enligt,  rust- 
rødt, noget  mølædt  Dyr  højt  oppe  i  Aar  og  Erfaring.  Den- 
ne Bjørn  havde  tilfældigvis  nogle  civilisatoriske  Fortrin, 
der  ellers  er  sjældne  mellem  dens  vandrende  Kolleger  i 
Urskoven.  Den  havde  tilbragt  en  rum  Tid  i  Fangenskab 
i  en  af  Nybygderne  langt  Syd  paa  i  Dalen  ved  Quah- 
Davic.  Senere  havde  den  haft  en  ubehagelig  Tjeneste  i  et 
utøj-hjemsøgt,  omflakkende  Menageri,  hvorfra  den  var 

bleven  udfriet  ved  et  Togsammenstød,  ganske  vist  med 
Tabet  af  det  ene  Øje.  Under  sit  Fangenskab  havde  den 
tilegnet  sig  en  solid  Respekt  for  Mandfolk,  i  Betragt- 
ning af,  at  disse  Skabninger  var  tilbøjelige  til  at  daske 
den  paa  Næsen  og  mishandle  den  forfærdeligt,  hvis  den 
ikke  netop  udførte  det,  de  'vilde  have  den  til  at  udføre, 
Væsner,  der  i  deres  Øjne  og  deres  Stemme  gemte  selve 
Skæbnens  uforstaaelige  Magt.  For  Kvinder  derimod  havde 
den  lært  at  nære  en  dyb  Foragt.  De  skreg,  naar  den 
brummede,  og  de  løb  deres  Vej,  naar  den  strakte  sin 
Lab  ud  efter  dem.  Da  den  saa  igen  var  bleven  sin  egen 
Herre  i  den  frie  Skov  og  lidt  efter  lidt  med  nogen  Van- 
skelighed opfriskede  sit  Kendskab  til  den  gamle  halvt 
glemte  Kunst  at  sørge  for  sig  selv,  gik  den  i  store  Buer 
udenom  Jægernes  Skure  og  Hugstmændenes  og  Pione- 
rernes Hytter.  Men  paa  den  anden  Side  nu,  da  den  var 
kommen  til  Mrs.  Gammits  Lod  og  havde  gjort  sig  klart 
efter  lang  og  forsigtig  Ransagning,  at  den  ledende  Aand 
her  ikke  var  noget  mere  frygtindgydende  end  et  af  disse 
Væsner  i  Skørter,  der  skælvede  for  dens  Brummen, 
saa  slikkede  den  sig  om  Munden  i  en  behagelig  Forud- 
følelse af  at  her  virkelig  var  noget  at  gøre.  Her  var  der 
endelig  en  Lejlighed  til  at  forene  Slaveriets  Kødgryder 
med  Frihedens  Herlighed. 

Men  den  gamle  Bjørn  var  alligevel  forsigtig.  Den  reg- 
nede ikke  for  hastigt  eller  for  meget  paa  et  Skørts 
Uskadelighed.  Den  havde  ogsaa  fra  sit  Skjul  i  en  tyk 
Blaabærbusk  paa  den  anden  Side  af  Hegnet  lagt  Mærke 
til  Mrs.  Gammit,  mens  hun  arbejdede  i  sine  Kartofler  og 
fundet  noget  ved  hende,  der  kunde  tyde  paa,  at  det  godt 
kunde  være  „Lyv"  med  de  Skørter.  Men  da  den  havde 
set  tilstrækkelig  længe  paa  hende,  kunde  den  alligevel 
glæde  sig  ved  den  Overbevisning,  at  hun  virkelig  var 

et  Fruentimmer.  Saa  prøvede  den  nogle  natlige  Ekspe- 
rimenter i  Haven,  tog  Prøver  af  de  unge  Ærtebælge, 
der  var  Mrs.  Gammits  specielle  Stolthed,  som  den  fandt 
saa  udmærkede,  at  den  blev  helt  sikker  paa,  at  der 
maatte  ske  ét  eller  andet.  Der  skete  imidlertid  ingen 
Ting,  for  Mrs.  Gammit  sov  tungt  og  Bjørnen  fik  ikke 
Lejlighed  til  at  se  hendes  dybt  fornærmede  Holdning, 
da  det  blev  Dag. 

Det  gjorde  den  dristigere,  men  altid  i  Læ  af  Nattens 
Mørke.  Den  tog  Prøver  af  alt  i  Haven;  der  var  saa 
mange  Fodspor  i  Gangene,  at  Mrs.  Gammit  troede,  der 
var  ligesaa  mange  Bjørne.  Fra  Haven  vovede  den  sig 
saa  ud  i  Gaarden  og  op  til  Laden.  I  en  Tønde  i  Hjørnet 
ved  Skuret  var  den  faldet  over  den  ulyksalige  hvidtop- 
pede  Høne,  der  laa  og  rugede  uden  at  ane  ondt.  Den 
satte  sig  ud  over  Hønens  heltemodige  Protester  og  Fje- 
rene, der  blev  stikkende  fast  mellem  dens  Tænder,  og 
holdt  et  velsmagende  Maaltid  paa  hende.  Endnu  havde 
den  ikke  hørt  fra  Mrs.  Gammit,  der  nok  var  heftig  for- 
bitret, men  alligevel  ikke  kunde  lægge  sin  sunde  Søvn 
af.  Hvis  den  havde  gjort  sig  den  Ulejlighed  at  kigge  ind 
igen,  efter  at  Solen  var  staaet  op,  vilde  den  have  op- 
daget, at  den  gode  Dame  var  meget  langt  fra  at  være 
tilfreds,  og  at  der  var  al  Sandsynlighed  for,  at  der  vilde 
blive  foretaget  noget,  hvis  den  fortsatte  med  at  tage  sig 
saadanne  Friheder  overfor  hende.  Endelig  havde  den, 
som  vi  har  set,  fundet  Anden,  men  Tabet  af  den  havde 
Mrs.  Gammit  taget  roligt  nok  med  den  Bemærkning,  at 
det  bare  var  godt  at  blive  af  med  noget  Skidt. 

Den  hvide  Gris  havde  Bjørnen  først  opdaget,  da  det 
var  bleven  maaneklart,  og  saaledes  var  den  da  endelig 
kommen  til  at  staa  Ansigt  til  Ansigt  med  den  fuldkom- 
men ophidsede  Mrs.  Gammit.  Som  den  Bjørn,  den  var, 

holdt  den  virkelig  af  Svinekød,  men  den  havde  været 
optaget  af  de  lettere  Eventyr  i  Haven  og  ved  Skuret  og 
havde  først  ikke  lagt  Mærke  til  de  rige  Muligheder  i 
Grisestien,  der  laa  i  en  Ende  af  Laden  under  Høloftet. 
Den  var  altid  mistænksom  overfor  Fælder  og  turde  der- 
for ikke  gaa  ind  ad  den  smalle  Aabning  i  Stalddøren; 
de  brede  Døre  var  altid  lukkede.  Den  foretrak  at  snuse 
rundt  om  det  udvendige  Hjørne  af  Laden,  under  det 
skaldede  Birketræ,  hvor  den  store  kalkunske  Hane 
havde  sat  sig  tilrette.  Den  aarvaagne  og  krigerske  gamle 
Fugl  gloede  ned  paa  Bamsen  med  Mistro  og  gav  et  skarpt 
„Krit  Krit"  fra  sig,  der  kunde  betragtes  som  en  Advar- 
sel til  den,  det  gjaldt,  og  den  hvide  Gris  blev  ængstelig 
og  bekymret  og  satte  sig  op  i  Mørket  inde  i  Stien  og 
stirrede  tavst  paa  Bamsen  gennem  Sprækkerne  i  Væg- 
gen. Tilsidst  blev  Bjørnen  utaalmodig,  tog  fat  i  Bræd- 
derne med  sine  Labber  og  prøvede  paa  at  rive  dem  fra. 
Der  kom  ikke  andet  ud  af  det  end  nogle  store  Splinter, 
men  selve  Arbejdet  og  den  skrækindjagende  Lyd,  der 
ledsagede  det,  var  mere  end  den  stakkels  Gris'  Nerver 
kunde  holde  til.  Den  gav  sig  til  at  udstøde  Skalaer  af 
Hyl  og  Skrig  fra  det  mørke  Indre,  saa  Bamsen  trak  sig 
tilbage  i  dybeste  Forbavselse. 

Men  inden  den  kunde  komme  sig  igen,  blev  Vinduet 
slaaet  op  i  Hytten  med  et  løjerligt  knirkende  Bang.  Den 
hvide  Gris'  Raab  om  Hjælp  havde  trængt  sig  gennem 
Mrs.  Gammits  solide  Søvn,  og  hun  forstod  straks  Situa- 
tionen. „Vil  du  se,  du  rubber  dig,  dit  væmmelige  Dyr," 
brølede  hun  rasende,  mens  hun  strakte  sig  ud  af  Vinduet 
som  en  Trold  af  en  Æske  og  nær  var  gaaet  paa  Hovedet 
ud,  mens  hun  truede  med  to  Knytnæver  paa  én  Gang. 

Bamsen  forstod  ikke,  hvad  hun  sagde,  den  satte  sig 
paa  Bagbenene  og  rettede  sit  eneste  Øje  med  mild  Over- 

bærenhed  mod  de  graa  strittende  Haartotter,  der  stod 
som  en  Helgenglorie  om  Mrs.  Gammits  jomfruelige  Nat- 
kappe, og  hun  forstod  nu,  at  Øjeblikket  var  kommen 
til  at  skride  til  Handling.  Hun  styrtede  ned  ad  Trappen, 
ned  i  Køkkenet  og  greb  det  første  det  bedste  Kampvaa- 
ben,  hun  kunde  faa  fat  i  —  det  viste  sig  at  være  et  Koste- 
skaft —  slog  Døren  op  og  ilede  tværs  over  Gaarden, 
skrigende  af  Forbitrelse. 

Hun  saa  ikke  helt  almindelig  ud  i  det  straalende  Maane- 
skin,  hendes  omfangsrige  nøgne  Ben  bevægede  sig  vold- 
somt under  den  korte  Natkjole,  og  Kosteskaftet  svang 
hun  heftig  over  sit  Hoved.  Bamsen  saa  et  Øjeblik  paa 
hende  med  dyb  Undren,  men  saa  tabte  den  Kuragen; 
der  var  ingen  Tvivl  om,  at  dette  her  var  et  Kvindemenne- 
ske, men  det  var  ikke  et  af  den  almindelige  Slags.  Det 
var  maaske  bedre  at  udvise  nogen  Forsigtighed.  Og  den 
brummede  svagt,  vendte  sig  og  flygtede  uden  Hensyn 
til,  at  den  satte  sin  Værdighed  til.  Og  den  syntes,  det 
var  bedst  ikke  at  gøre  Holdt,  før  den  var  kommen  uden- 
for Hørevidde  af  de  alt  andet  end  opbyggelige  Triumf- 
hyl, som  Mrs.  Gammit  sendte  ud  over  den  stille  Skov, 
der  laa  badet  i  Maanens  sølverne  Lys. 

Grisen  havde  været  i  overhængende  Fare,  og  det  var 
naturligvis  det,  der  havde  sat  Mrs.  Gammit  i  Virk- 
somhed, det  var  det,  der  var  Aarsag  til  hendes  lange  Spa- 
seretur over  Bakken  med  det  Formaal  at  laane  en  Bøsse 
af  Joe  Barron.  Ganske  vist  havde  hun  i  dette  specielle 
Tilfælde  vundet  en  let  Sejr,  men  hun  havde  taget  Maal  af 
Bjørnen,  og  hun  kunde  nok  forstaa,  at  hvis  hun  fik  flere 
ubehagelige  Sammenstød  med  den  Herre,  turde  maaske 
nok  et  Kosteskaft  ikke  være  det  til  Lejligheden  mest 
egnede  Vaaben.  Med  Geværet,  og  den  Belæring  hun 
havde  faaet  af  Joe  Barron  om  sammes  Brug,  som  hun 

havde  bidt  forsvarlig  Mærke  i,  var  hun  imidlertid  sik- 
ker paa  at  kunne  tage  det  op  med  et  hvilken  som  helst 
Antal  Bjørne  —  forudsat  selvfølgelig,  at  de  ikke  alle  ind- 
fandt sig  samtidigt.  Hun  blev  helt  uhyggelig  et  Øje- 
blik, da  den  Tanke  for  gennem  hendes  Hoved,  at  der 
muligvis  kunde  være  en  hel  Flok  Bjørne  at  tage  det 
op  med;  hun  tænkte  endogsaa  paa  at  tage  Grisen  ind  i 
Stuen  og  lede  Slaget  fra  sit  Sovekammervindue,  men  saa 
kom  hun  til  at  tænke  paa,  at  hun  aldrig  havde  hørt,  at 
Bjørne  jagede  i  Flok,  og  hendes  lille  Frygt  dampede  væk, 
ja  hun  blev  endogsaa  helt  ivrig  efter,  at  Natten  skulde 
komme  og  bringe  Kampen  i  sit  Følge. 

Mrs.  Gammit  havde  det  Mundheld :  „en  Kedel  er  læn- 
ge om  at  koge,  naar  man  sidder  og  passer  paa  den," 
og  den  Aften  fik  hun  det  ogsaa  bekræftet.  Hun  sad  lidt 
tilbage  fra  Vinduet,  med  Køkkendøren  paa  Klem,  selv 
var  hun  skjult,  men  hun  havde  en  klar  Udsigt  over  den 
oplyste  Gaard.  Maanen  kravlede  yderst  langsomt  opad 
den  blege  Sommerhimmel,  og  Skyggen  skiftede  Mønster, 
alt  eftersom  den  steg.  Men  Bjørnen  kom  ikke.  Mrs.  Gam- 
mit begyndte  at  tro,  ja  endogsaa  at  befrygte,  at  hendes 
dristige  Angreb  den  foregaaende  Nat  havde  jaget  Skræk 
i  den,  saa  den  ikke  turde  komme  igen.  Tilsidst  blev 
hendes  Tanker  helt  taagede.  Hun  sad  lige  ret  op  og  ned 
og  klippede  noget  kraftigt  med  Øjnene  for  at  være  sik- 
ker paa,  at  hun  var  helt  vaagen;  men  lige  som  hun  var 
bleven  helt  sikker  paa  det,  sank  hendes  Hoved  blidelig 
ned  paa  Vindueskarmen  og  hun  sov  sin  dybe  Søvn  med 
Hovedet  paa  Geværets  kolde  brune  Løb. 

Bjørnen  havde  virkelig  ladet  vente  længe  paa  sig  den 
Nat,  og  det  var  sent,  da  den  endelig  kom.  Maanen  var 
naaet  op  over  Zenith  og  kastede  sine  sorte  Skygger  over 
Gaarden  i  en  helt  anden  Retning,  da  Bamsen  indfandt 

sig.  Den  havde  nu  genvunden  sin  Selvtillid  og  var  gan- 
ske klar  over,  at  Mrs.  Gammit  ikke  var  andet  end  et 
Fruentimmer;  efter  at  have  snuset  endnu  en  Gang  til 
Sprækkerne  og  forvisset  sig  om,  at  Grisen  var  der 
endnu,  gik  den  rundt  til  Stalddøren  og  krøb  forsigtigt 
ind. 

Grisen  saa  den  store  klodsede  Krop,  da  den  viste  sig 
i  den  belyste  Aabning.  Det  fyldte  dens  Hjerte  med  en 
let  forstaaelig  Rædsel,  der  gav  sig  et  pludseligt  og  meget 
udtryksfuldt  Udslag.  Indenfor  disse  fire  Vægge  lød  dens 
Skrig  saa  gennemtrængende,  at  Bjørnen  uvilkaarligt 
trak  sig  tilbage,  ikke  fordi  den  tænkte  paa  at  tiltræde 
Tilbagetoget,  det  faldt  den  ikke  ind,  men  blot  for  at 
tænke  over  Tingene.  Da  Bamsen  nu  kun  havde  et  Øje, 
saa  trak  den  sig  tilfældigvis  tilbage  mod  Skaftet  af  en 
Høtyv,  der  stod  op  ad  Muren,  og  Høtyven  reagerede 
ganske  naturlig  paa  det  og  faldt  over  mod  Bjørnen  og 
ramte  hans  Pels,  som  om  den  havde  været  lyslevende. 
Det  gjorde  Bamsen  bange,  den  tabte  sit  Selvherredømme 
og  trak  sig  hastig  tilbage  ud  i  Maaneskinnet  for  at 
sætte  sig  til  at  tænke  videre  over  disse  uventede  Fore- 
teelser. Og  mens  den  foretog  denne  Bevægelse  blev  Køk- 
kendøren slaaet  op  og  Mrs.  Gammit  —  med  Geværet  — 
sprang  frem. 

Bjørnen  havde  haft  i  Sinde  at  trække  sig  tilbage  bag 
Laden  et  Par  Minutter  for  at  overveje  Situationen,  men 
da  den  saa  Mrs.  Gammit  og  hendes  flagrende  Skørter, 
blev  den  ligefrem  ærgerlig;  det  var  ganske  overflødigt 
at  lade  sig  genere  i  sit  Forehavende  paa  den  Maade; 
den  standsede  lige  ved  Hjørnet  af  Laden  under  det  skæl- 
vende Birketræ,  satte  sig  paa  Bagbenene  og  gav  sig  til  at 
brumme.  Den  gamle  kalkunske  Hane  strakte  sin  bøjelige 
Hals  frem  og  gloede  ned  paa  Bamsen  med  et  fyndigt 

„Krit  Krit",  der  formodentlig  skulde  udtrykke  allerhøje- 
ste Misbilligelse. 

Da  Bjørnen  standsede  i  denne  resolute  og  truende 
Stilling,  standsede  Mrs.  Gammit  ogsaa  rent  uvilkaar- 
lig.  Det  var  ikke  —  som  hun  vilde  have  forklaret,  hvis 
der  havde  været  nogen  at  forklare  det  for  —  fordi  hun 
i  ringeste  Maade  var  bange,  hun  fik  bare  Lyst  til  at 
prøve  Joe  Barrons  Gevær.  Hun  lagde  det  til  Kinden, 
lukkede  det  ene  Øje,  kiggede  omhyggeligt  efter  Sigte- 
kornet med  det  andet  og  trykkede  paa  Aftrækkeren.  Der 
skete  ikke  det  mindste.  Saa  tog  hun  Geværet  ned  fra 
Skulderen  og  undersøgte  det  omhyggeligt  til  hun  opda- 
gede, at  hun  havde  glemt  at  spænde  Hanen.  Der  fløj  en 
Skygge  af  Fortrydelse  over  hendes  Ansigt  og  hun  stir- 
rede skarpt  hen  paa  Bjørnen  for  at  se,  om  den  havde 
lagt  Mærke  til  hendes  Fejltagelse.  Det  havde  den  øjen- 
synlig ikke.  Den  sad  der  endnu  ganske  stille  og  saa  ube- 
hageligt paa  hende  med  sit  eneste  lille  Øje. 

„Du  skal  ikke  bilde  dig  ind,  du  skal  slippe,  fordi  jeg 
begik  en  Smule  Fejl,"  mumlede  Mrs.  Gammit  og  bed 
Tænderne  sammen  med  et  Smæld.  Saa  spændte  hun  Ha- 
nen og  lagde  endnu  en  Gang  Bøssen  til  Kinden. 

Nu  havde  Joe  Barron  imidlertid  glemt  at  fortælle  hen- 
de, hvilket  Øje  det  var,  hun  skulde  lukke,  og  derfor 
lukkede  Mrs.  Gammit  —  hvad  der  i  Grunden  var  meget 
naturligt  —  det  Øje,  der  var  nærmest  ved  Fænghætten, 
der  jo  skulde  gaa  af.  Bagsigtet  tænkte  hun  heller  ikke 
paa,  det  var  hende  nok,  at  Mundingen  af  Bøsseløbet 
syntes  at  dække  Bjørnen.  Under  disse  Omstændigheder 
var  hendes  Sideretning  ganske  god,  men  der  var  ikke 
saa  lidt  i  Vejen  med  Højderetningen.  Og  saa  klemte  hun 
til  paa  Aftrækkeren. 

Denne  Gang  var  det  hele  i  Orden.  Der  skete  en  for- 

Bamsen  saa  et  Øjeblik  paa  hende  med  dyb  Un- 
dren, men  saa  tabte  den  Kuragen;  —  den 

brummede  svagt,  vendte  sig  og  flygtede  uden  Hen- 
syn til,  at  den  satte  sin  Værdighed  til. 

færdelig  drønende  Eksplosion,  og  hun  tumlede  bagover 
under  det  vældige  Slag  af  Rekylen.  Men  hun  kom  straks 
til  sig  selv  igen,  og  stolt  over  det  forfærdelige  Spektak- 
kel,  hun  havde  foraarsaget,  spejdede  hun  gennem  Krudt- 
røgen og  ventede  at  se  Bjørnen  falde  forover  paa  Næsen 
og  opgive  sin  Aand.  I  Stedet  saa  hun  imidlertid  en  kon- 
vulsivisk  Basken  af  et  Vingepar  oppe  i  Birketræet  over 
Hovedet  paa  Bjørnen,  og  med  et  bebrejdende  Kluk,  der 
lød  stærkt  i  Mrs.  Gammits  Øren,  tumlede  den  gamle  kal- 
kunske Hane  tungt  til  Jorden.  Den  vilde  have  faldet 
lige  ned  i  Hovedet  paa  Bjørnen,  hvis  ikke  denne,  der 
fuldkommen  var  gaaet  fra  Snøvsen  ved  al  den  Forstyr- 
relse, havde  taget  Flugten  i  fuld  Fart  gennem  Buskene. 

Mrs.  Gammits  Ansigt,  der  havde  straalet  af  Triumf, 
blev  pludselig  helt  stift  af  Forfærdelse.  Saa  blev  hun 
blodrød  af  Raseri  helt  opover  Ørene,  slyngede  det  for- 
bryderiske Gevær  til  Jorden  og  trampede  paa  det.  Hun 
havde  gjort,  hvad  hun  skulde,  det  vidste  hun  for  sik- 
kert, men  det  elendige  Gevær  havde  snydt  og  bedraget 
hende.  I  Fremtiden  skulde  hun  nok  vide  kun  at  stole 
paa  sig  selv. 

Den  ulykkelige  kalkunske  Hane  laa  nu  helt  stille.  Mrs. 
Gammit  gik  tvers  over  Gaarden  og  bøjede  sig  over  den 
udspilede  Krop  i  dyb  Sorg.  Hun  havde  haft  en  vis  Hen- 
givenhed for  den  støjende  og  selvtilfredse  Fugl,  der  lige- 
frem havde  været  et  Slags  „Selskab"  for  hende,  naar 
den  klukkende  stolprede  rundt  i  Gaarden  med  sine  stift 
udspilede  Vinger,  mens  Hønerne  rugede  over  deres  Kyl- 
linger. Hun  holdt  et  Slags  Ligtale  over  Hanen.  „Det  er 
dog  Skade,"  mumlede  hun,  „det  var  dog  Jammerskade, 
at  du  skulde  gaa  hen  og  komme  i  Vejen  for  den  fordøm- 
te Bøsse."  Men  saa  faldt  det  hende  pludselig  ind,  at  et 
Stykke  Fjerkræ  er  lettere  at  plukke,  naar  det  er  varmt, 

og  hun  bar  den  skamskudte  Krop  med  Hovedet  vendt 
nedad  tværs  over  Gaarden,  hentede  en  Kurv  fra  Køkke- 
net, satte  sig  paa  Dørtrinet  i  Maaneskinnet  og  begyndte 
mod  i  Hu  at  plukke  Fjerene  af  det  arme  Offer.  Det  var 
en  fin  Fugl,  en  tung  Fugl,  Mrs.  Gammit  betragtede  dens 
betydelige  Omfang  og  mumlede  tankefuld :  „Gud  ved,  om 
jeg  ikke  bliver  noget  led  ved  Kalkunkød,  inden  jeg  naar 
at  faa  den  spist  op!" 

Næste  Dag  pudsede  Mrs.  Gammit  omhyggelig  Bøssen 
med  en  Støveklud  og  fjernede  alle  Spor  af  de  Forhaa- 
nelser,  hun  havde  tilføjet  den,  saa  stillede  hun  den  om 
bag  Stumtjeneren.  Hun  havde  besluttet  at  føre  Resten 
af  Felttoget  mod  Bjørnene  paa  sin  egen  Maner  og  med 
sine  egne  Vaaben.  Maaden  og  Vaabnene  gav  hun  sig 
nu  til  at  spekulere  ud  med  den  allerstørste  Omtanke. 

Hun  var  en  ægte  Kvinde  og  en  ægte  Husmoder,  det 
var  maaske  derfor  uundgaaelig,  at  hun  endte  med  at 
tænke  paa  de  ubegrænsede  Muligheder,  der  boede  i  ko- 
gende Vand,  efter  at  have  gennemgaaet  og  vejet  alt  muligt 
andet  ligefra  Kayennepeber  til  Høtyve.  Det  var  naturlig- 
vis ikke  gennemførligt  at  have  det  virkelig  kogende  i  det 
afgørende  Øjeblik,  men  med  et  barsk  Smil  regnede  hun 
ud,  hvordan  hun  skulde  bære  sig  ad  med  at  faa  det 
varmt  nok  til  det  Formaal,  det  skulde  tjene.  Hun  havde 
lagt  Mærke  til,  at  den  Bjørn,  der  var  ude  efter  Grisen, 
havde  fundet  Vejen  ind  til  Stien,  og  hun  var  vis  paa,  at 
den  havde  gjort  den  Erfaring,  at  kraftig  Spektakkel  ikke 
bevirker  legemlig  Skade  og  derfor  vilde  komme  igen 
og  søge  at  faa  fat  i  Grisen  og  det  denne  Gang  med  større 
Sikkerhed  end  nogensinde  før. 

Paa  dette  Punkt  havde  hun  Ret,  takket  være  sin 
Ukendskab  til  Bjørne  i  Almindelighed.  De  fleste  Bjørne 
vilde  nemlig  have  tabt  Modet,  men  denne  specielle  Bjørn 

havde  lært,  at  naar  Mandfolk  satte  sig  i  Bevægelse  for  at 
være  ubehagelige  mod  Bjørne,  saa  havde  de  kun  altfor 
meget  Held  med  sig.  Den  var  bleven  klar  over,  at  Mrs. 
Gammit  havde  haft  til  Hensigt  at  være  ubehagelig  imod 
den,  hendes  Hensigter  var  ikke  til  at  tage  fejl  af.  Men 
hun  havde  ikke  haft  Held  med  sig.  Ergo  var  hun  ikke, 
hvad  Bamsen  næsten  havde  været  bange  for,  et  Mand- 
folk, hun  var  virkelig  og  sandfærdigt  et  Fruentimmer. 
Den  kom  tilbage  næste  Aften,  fuldkommen  fast  bestemt 
paa  at  hverken  Vræl  eller  Kosteskafter  eller  flagrende 
Skørter  eller  Eksplosioner  skulde  formaa  at  drive  den 
bort  fra  sit  Forehavende  og  det  Svinekød,  den  vilde 
have.  Den  kom  tidligt,  men  tilfældigvis  ikke  for  tidligt 
for  Mrs.  Gammit,  der  syntes  paa  en  vis  Maade  at  have 
gættet  dens  Planer  og  taget  Tiden  ved  Haarene. 

Vi  har  allerede  set,  at  Grisestien  befandt  sig  i  en  Ende 
af  Laden  under  Høloftet.  Lige  over  det  Sted,  hvor  Bjør- 
nen maatte  kravle  over  for  at  komme  ind  i  Grisestien, 
havde  Mrs.  Gammit  fjernet  flere  af  de  løse  Brædder, 
der  dannede  Gulvet  paa  Stænget.  Ved  Siden  af  denne 
Aabning  havde  hun  tidlig  paa  Aftenen  forskanset  sig  i 
et  Baghold  med  tre  Bøtter  fyldt  med  det  hedeste  Vand, 
hun  kunde  faa,  ved  Siden  af  sig.  Bøtten  var  svøbt  ind 
i  Tæpper,  Dækkener  og  Hø  for  at  holde  Temperaturen 
oppe  paa  dens  Indhold.  Saa  havde  hun  ogsaa  en  Høtyv, 
der  laa  lige  „til  at  komme  til",  saa  hun  kunde  skubbe 
Fjenden  ned,  hvis  han  skulde  afslaa  hendes  Angreb  og 
klavre  op  og  gøre  Modforestillinger. 

Mrs.  Gammit  fik  ikke  Tid  til  at  blive  søvnig,  ja  ikke  en 
Gang  utaalmodig,  saa  tidlig  kom  Bjørnen.  Den  hvide 
Gris  var  bleven  urolig  over  de  uvante  Ting,  der  gik  for 
sig  over  Hovedet  paa  den,  og  havde  ikke  villet  lægge  sig, 
den  vandrede  rastløs  op  og  ned  i  Stien  og  fik  saa  Øje 

gennem  Sprækkerne  paa  den  frygtelig  sorte  Skygge,  der 
formørkede  Stalddøren. 

Den  lod  ikke  et  Øjeblik  ubenyttet,  men  opløftede  sin 
Røst  til  et  af  disse  øredøvende  Skrig  om  Hjælp,  der  nu 
to  Gange  havde  vist  sig  at  have  saa  god  en  Virkning. 

Bjørnen  holdt  inde  et  Øjeblik  og  kastede  sit  ensomme 
Øje  over  Situationen.  Mrs.  Gammit  holdt  sit  Aandedræt 
tilbage.  Næsten  inden  hun  kunde  blive  klar  over,  hvad 
det  var,  Bamsen  gjorde,  var  den  lige  under  hende  og 
klavrede  ind  i  Stien.  Den  hvide  Gris  fordoblede  sine 
Vræl  og  satte  saaledes  Gnisten  til  hendes  Virketrang. 
Hun  snappede  en  dampende  Bøtte  ud  fra  dens  Dække 
og  væltede  den  ned  over  Skikkelsen,  der  i  utydelige 
Omrids  løftede  sig  nedenunder  hende. 

I  samme  Øjeblik  skete  der  et  underligt,  ubeskrive- 
lig, forfærdende  Opstandelse  ud  af  hvilken  den  hvide 
Gris'  Vrælen  løftede  sig  tynd  og  hjertegribende.  Uden 
at  vente  paa  at  se,  hvad  der  var  udrettet,  snappede  Mrs. 
Gammit  den  næste  Bøtte  og  lænede  sig  forover  for  at  føre 
det  næste  Slag.  Gennem  den  hvide  Damp  saa  hun  Bjør- 
nen kæmpe  vildt  for  at  naa  Væggen  i  Stien  og  klamre 
sig  fanatisk  til  den  for  at  kravle  over  og  slippe  ned.  Hun 
havde  givet  ham  en  Lektion,  det  var  tydeligt,  men  hun 
var  fast  besluttet  paa  at  give  ham  en  forsvarlig  én  til, 
mens  hun  var  saa  godt  i  Gang  med  det.  Hun  lænede  sig 
godt  fremad  og  styrtede  sit  frygtelige  Kastevaaben  lige 
ned  paa  hans  umaadelige  Bagparti,  ligesom  det  væltede 
over  Rækværket.  Men  i  det  samme  Nu  tabte  hun  Ba- 
lancen, med  et  Vræl  af  Fortrydelse  dumpede  hun  lige 
ned  i  Grisestien. 

Det  lignede  imidlertid  fuldstændig  Mrs.  Gammit  midt 
i  det  mørke  Uheld  alligevel  at  have  Lykken  med  sig.  Hun 
landede  overskrævs  paa  Ryggen  af  Grisen.  Det  brød 

Faldet  for  hende  og  mærkeligt  nok  brød  det  ikke  Ryggen 
paa  Grisen.  Den  blev  imidlertid  fuldstændig  vanvittig 
over  den  Ophobning  af  Rædsler,  brasede  sindssygt  frem 
under  hendes  nærgaaende  Skørter  og  kastede  sig  fra  den 
ene  Side  af  Stien  til  den  anden  med  en  Voldsomhed, 
der  truede  med  at  splintre  baade  Gris  og  Sti. 

Noget  forpustet,  men  i  stolt  Overbevisning  om  at  have 
vundet  en  straalende  Sejr  stablede  Mrs.  Gammit  sig  op 
og  rystede  op  i  sig  selv.  Bjørnen  var  forsvundet.  Hun 
betragtede  med  Forbavselse  Grisens  fortsatte  roterende 
Bevægelser. 

„Stakkels  lille  Dyr,"  mumlede  hun  saa,  „noget  af  det 
kogende  Vand  maa  have  sprøjtet  op  paa  ham.  Naa  ja, 
det  gaar  vel  over  lidt  efter  lidt.  Det  er  da  i  hvert  Fald 
en  Kende  bedre  end  at  blive  splittet  ad  og  ædt  op  af 
en  Bjørn,  efter  hvad  jeg  kan  regne  ud." 

Nu  var  Mrs.  Gammit  fuldkommen  tilfreds  i  den  Over- 
bevisning, at  den  betræffende  Bjørn  ikke  mere  vilde  for- 
ulempe hende,  og  hun  havde  et  ikke  ringe  Haab  om, 
at  de  Erfaringer,  hun  havde  gjort  med  kogende  Vand 
vilde  tjene  til  Lære  for  alle  de  Bjørne,  der  kunde  tænkes 
at  komme  inden  for  hendes  Interessesfære.  Og  Resul- 
tatet viste  sig  virkelig  ogsaa  at  opfylde  alle  hendes  yder- 
ste Forventninger.  Bjørnen  begav  sig  hasteligen  paa  Vej 
til  andre  og  langt  bortliggende  Jagtegne,  sveden  og  skol- 
det i  Skindet  og  berøvet  alle  sine  forudfattede  Anskuel- 
ser om  Fruentimmers  Uskadelighed.  En  god  Portion 
af  dens  Haar  gik  af  i  Totter,  og  i  lang  Tid  havde  den  en 
bedrøvelig  ringe  Mening  om  sig  selv  og  sin  egen  Person. 

Da  der  saa  i  mere  end  otte  Dage  ikke  havde  været 
flere  Anfald  paa  Laden  eller  Hønsegaarden  og  ingen 
flere  Bjørnefodspor  rundt  i  Haven,  forstod  Mrs.  Gam- 
mit, at  hendes  Sejr  havde  været  endelig,  og  hun  trium- 

ferede  i  den  Grad,  at  hun  ligefrem  nød  sin  daglige  Kost 
—  kold  Kalkun.  En  behagelig  Morgen,  mens  en  frisk 
sødtduftende  Vind  fik  Skovens  Blade  til  at  danse,  gik 
hun  tilbage  med  Geværet  til  Joe  Barron. 

„Naa,  havde  De  saa  Held  med  Dem,  Mrs.  Gammit?" 
spurgte  Skovhuggeren  dybt  interesseret. 

»Ja,  jeg  ordnede  disse  hersens  Bjørne,"  svarede  hun. 
„Men  det  var  ikke  Geværet,  der  gjorde  det.  Det  var 
kogende  Vand.  Jeg  har  opdaget,  at  kogende  Vand  kan 
man  altid  stole  paa." 

„Jeg  haaber  da,  Geværet  gjorde,  hvad  det  skulde,  ude 
hos  Dem,"  sagde  Hugstmanden. 

Mrs.  Gammit  svarede  i  en  lidt  reserveret  Tone: 

„Mr.  Barron,  jeg  siger  Dem  saa  mange  Tak,  fordi 
De  var  saa  venlig  at  laane  mig  Bøssen.  De  mente  det 
godt  nok.  Men  lad  mig  nu  sige  Dem  en  Ting  for  at  vare 
Dem.  De  skal  alligevel  ikke  stole  altfor  sikkert  paa  det 
Gevær,  det  vil  De  komme  til  at  fortryde.  For  jeg  skal 
nemlig  sige  Dem.  Det  rammer  inte  det,  som  at  det  peger 
paa!" 

Det  varede  længe,  inden  Henderson  lærte  at  skælve. 
Men  da  Timen  endelig  kom,  lærte  han  ogsaa  det. 
Og  det  var  i  Sortekæret,  han  lærte  det.  — 

Trægt,  tøvende  og  kraftløse  drev  Granbjælkerne  rundt 
den  ene  efter  den  anden  langs  Kanten  af  det  store  sten- 
satte Kær.  Vandet  drev  rundt  i  en  Cirkel,  det  var  smult, 
dybt  og  sort,  men  kantet  med  Skum.  I  en  af  Siderne 
aabnede  der  sig  et  Gab  i  Klippekantningen,  og  det 
førte  ud  til  den  hvirvlende  Flod,  der  styrtede  frem  dir- 
rende og  sydende  mod  Faldenes  rædselsfyldte  Kedel.  Et 
hvidt  Dække  af  Skum  rejste  sig  af  denne  tordenfyldte 
Kedel  ladet  med  mægtig  Stampen  og  vredne  Strømhvirv- 
lers Hylen;  af  og  til  slog  Dækket  tilvejrs  og  vædede  de 
grønne  Birke,  der  voksede  omkring  Kærets  Kant.  Gabet 
i  Klippekanten,  der  omgav  Kæret,  var  nemlig  ikke  mere 
end  en  halv  Snes  Fod  fra  Faldets  Overkant,  og  det  fan- 
gede Strømmen,  der  hastede  forbi,  og  sugede  den  ind 
i  Kærets  langsomme  Hvirvler. 

Henderson  sad  ved  Foden  af  en  flosset  hvid  Birk, 
der  hældede  frem  paa  Kærkantens  øverste  Top,  Piben 
havde  han  ikke  faaet  tændt,  mens  han  var  beskæftiget 
med  at  iagttage  Bjælkerne,  der  holdt  hans  Blik  fanget, 
næsten  fasttryllet.  Udenfor  i  Floden  kunde  han  se  dem 
i  klodset  panisk  Hast  vælte  ned  i  de  skumhvide  Fald- 
hvirvler i  frygtindgydende  Plump. 

Naar  en  Bjælke  kom  drivende  langs  Bredden,  var 
dens  Skæbne  uvis  i  et  Par  Sekunder,  det  kunde  være 

den  skød  ligeret  ud  over  Randen  ned  i  det  bølgende 
Skumtæppe  og  forsvandt  i  Kedlens  Rædsler.  Men  den 
kunde  ogsaa  i  sidste  Øjeblik  blive  grebet  af  den  snigende 
Bagstrøm  og  draget  ind  i  Kæret,  hvor  Vandet  drejede 
sig  rundt  med  andre  Stammer.  Meget  var  der  ikke  vundet 
ved  det,  den  fik  en  Slags  Henstand  i  stadig  Frygt  og 
forlænget  Dødskamp,  for  naar  den  sejlede  rundt,  kom 
den  igen  til  den  Aabning,  den  var  passeret  under  Ind- 
sejlingen, og  saa  kunde  der  ske  et  af  to,  den  kunde  fort- 
sætte endnu  en  Gang  i  resultatløs  Modstand  mod  sin  ende- 
lige Skæbne,  eller  den  kunde  blive  slynget  ud  igen  i  den 
rædselsfulde  Hvirvels  Greb  uden  Mulighed  for  at  vige 
eller  unddrage  sig,  det  afhang  ene  og  alene  af  Bag- 
strømmens Lune.  Det  hændte  undertiden,  at  to  Bjælker 
efter  et  Ophold,  der  mindede  om  en  hemmelig  Kamp  paa 
Liv  og  Død,  kunde  presse  hinanden  ud  og  sammen  gaa 
tilbunds  i  Faldene.  Men  der  var  altid  et  Øjeblik,  hvor 
alt  lige  som  hang  i  en  Traad,  hvor  det  var  som  skæl- 
vede Bjælkerne  i  dødelig  Rædsel.  Og  det  var  det  Øje- 
blik, hvor  de  naaede  Kløften  i  Sortekærets  stejle  Bred. 

Det  var  derfor  Henderson  glemte  at  tænde  sin  Pibe, 
mens  han  sad  og  vogtede  paa  det  Øjeblik,  der  idelig  kom 
igen  og  ligesom  paatrængte  sig  hans  Indbildningskraft 
med  ætsende  Styrke.  Det  var  ikke  første  Gang,  han  sad 
og  stirrede  ned  i  Sortekæret,  men  der  havde  aldrig  før 
været  Tømmer  i  det,  mens  han  betragtede  det.  Nu  kom 
dertil,  at  han  netop  den  Morgen  var  ganske  særlig  udaset 
og  træt,  i  omtrent  tre  Dage  havde  han  anspændt  sit  Le- 
geme, sine  Tanker  og  sine  Nerver  under  en  hidsig  og 
paagaaende  Jagt  efter  en  „desperado",  som  det  var  hans 
Pligt  i  sin  Egenskab  af  Undersheriff  i  Grevskabet  at  an- 
holde og  bringe  for  Domstolen. 

Denne  Forbryder,  der,  saa  vidt  og  bredt  Skovene  rakte 

i  Grevskabet,  var  kendt  under  Navnet  Røde  Pichot,  var 
den  sidste  men  en  af  de  farligste  Medlemmer  af  en  Bande, 
som  Henderson  havde  paataget  sig  at  opløse.  Henderson 
havde  været  ved  Politiet  i  to  Aar,  han  havde  faaet  Stil- 
lingen, fordi  han  i  ganske  fremragende  Grad  syntes 
egnet  netop  til  denne  Post.  Han  kendte  ikke  til  Frygt, 
og  ingen  kendte  Skovene  som  han,  deres  Fauna  og  Flora, 
ingen  kunde  maale  sig  med  ham  i  vaagen  Udholdenhed 
og  i  forslagen  Intelligens. 

Det  var  to  Aar  siden,  han  havde  givet  sig  i  Lag  med 
denne  Opgave.  En  af  Banden  var  blevet  hængt,  to  var 
i  Tugthuset  paa  Livstid,  og  Henderson  selv  var  den  ene- 
ste, der  ikke  mente,  at  han  havde  bevist,  at  han  var  vel- 
egnet til  sin  Stilling.  Men  saa  længe  Pichot  og  hans  tyk- 
hovedede Haandlanger  „Lusse-Mitchell"  endnu  gik  rundt 
uden  Strikken  om  Halsen,  havde  Henderson  en  Følelse 
af,  at  han  endnu  var  ansat  paa  Prøve,  ja  at  han  tilmed 
burde  skamme  sig  alvorligt.  Han  foragtede  Mitchell, 
men  Pichot,  der  havde  været  Bandens  „Hjerne",  be- 
ærede han  med  et  personligt  Had,  hvori  der  var  et  Stænk 
af  Rivalitet.  Pichot  var  nemlig  en  født  Fører,  hvis  Mod 
ingen  kunde  drage  i  Tvivl,  ganske  vist  var  han  paa 
samme  Tid  brutal  grusom  og  en  Mand,  hverken  Ven 
eller  Fjende  kunde  tro  over  en  Dørtærskel,  saagar  Mor- 
det paa  en  Kvinde  havde  han  paa  sin  sorte  Forbryder- 
liste,  og  efter  Hendersons  Mening  stillede  det  ham  i  en 
noget  anden  Kategori  end  den,  der  omfattede  alminde- 
lige Mordere,  der  kun  havde  forgrebet  sig  paa  Mænd. 
Han  var  en  udpræget  Blandingstype,  men  paa  en  eller 
anden  Maade  var  der  løbet  noget  skotsk  Højlænderblod 
i  hans  Aarer,  og  det  gav  sig  tilkende  i  et  Pur  af  ildrødt 
Haar,  der  krusede  sig  over  hans  blussende  Ansigt  med  de 
sorte  ubarmhjertige  Øjne.  Det  skotske  Blod  kunde  og- 

saa  spores  i  hans  Skurkestreger,  det  var  ligesom  det 
mættede  hans  Indbildningskraft  og  gjorde  hans  Handlin- 
ger vildere  og  mere  fantastiske.  Henderson  hadede  ham 
som  Menneske,  men  i  Hadet  blandede  der  sig  en  vis 
Respekt  for  en  Modstander,  der  var  fuldt  ud  værd  at 
ofre  sine  Kræfter  paa. 

Henderson  var  naaet  op  til  Faldene  og  var  nødt  til 
at  indrømme,  at  Pichot  endnu  en  Gang  havde  overlistet 
ham,  mens  han  var  paa  Sporet.  Han  slog  sig  til  Ro  med 
den  Tanke,  at  det  Vildt,  han  jagede,  i  Øjeblikket  var  ude 
af  Rækkevidde  mellem  de  indfiltrede  Kløfter  paa  den 
anden  Side  af  „Two  Mountains",  og  han  sendte  de  to 
trætte  Flodmænd,  der  udgjorde  hans  Mandskab,  bort  med 
Ordrer  til  at  begive  sig  ad  Floden  ned  til  Greenville  og 
vente  paa  ham  der.  Han  havde  besluttet  at  jage  paa  egen 
Haand  et  Par  Dage  i  Haab  om  at  gribe  sin  Modstander 
i  et  Øjeblik,  hvor  han  ikke  var  paa  sin  Post.  En  For- 
bundsfælle havde  han  og  det  endda  en  Forbundsfælle, 
som  ingen  vilde  mistænke  og  ingen  regne  med,  en  lang- 
benet, halvvild  halvvoksen  Tøs,  der  levede  alene  med  sin 
Far  ude  paa  en  Rydning,  en  Fjerdingvej  nedenfor  Fal- 
dene og  som  saa  op  til  Henderson  med  den  barnlige  Be- 
tagethed, hvormed  saadan  et  Pigebarn  dyrker  sin  Helt. 
Denne  sky  lille  Skovpige,  som  hele  Nybygden  kendte 
under  Navnet  „Baisleys  Sis",  kendte  paa  Instinkt  de  vilde 
Skoves  Labyrinter,  ja  hun  kunde  tage  det  op  med  selve 
Henderson  i  Kendskab  til  de  store  Skove,  og  den  ube- 
tvingelige Under-Sheriff  satte  —  for  at  bruge  hans  egne 
Ord  —  „meget  betydelig  Pris"  paa  hendes  Venskab. 
Derfor  vilde  han  nu  straks  gaa  ned  til  Lodden  og  rette 
et  Par  Spørgsmaal  til  Pigebarnet.  Men  først  vilde  han 
give  sig  Tid  til  at  fordybe  sig  lidt  i  sine  Tanker.  For  at 
kunne  tænke  bedre,  for  bedre  at  kunne  samle  sine  trætte 

og  spredte  Forstandsevner,  havde  han  stillet  sin  Win- 
chester op  mellem  to  unge  Graner,  stoppet  sin  Pibe  som 
han  tændte  med  Nydelse  og  sat  sig  under  den  gamle  Birk, 
hvorfra  han  kunde  kigge  lige  ned  paa  de  drejende  Bjæl- 
ker i  det  sorte  Kær. 

Mens  han  sad  der  og  stirrede  ned  i  den  frygtelige 
Malstrøm,  var  det,  at  hans  Tanker  nægtede  at  arbejde,  og 
hans  Pibe  gik  ud,  samtidig  bemestrede  de  fangne  Bjælker 
sig  lidt  efter  lidt  hans  anstrengte  Indbildningskraft  og 
red  ham  som  en  Nattemare.  Han  bed  Mærke  i  den  ene 
efter  den  anden,  der  blev  snappet  af  den  lunefulde  Bag- 
strøm og  holdt  tilbage  en  føje  Stund  fra  sin  sørgelige 
Lod.  Han  saa  den  ene  efter  den  anden  blive  presset  ud 
i  Faldenes  rædselsvækkende  Gru.  Bjælkerne  blev  til 
Personer,  han  mærkede  sig  snart  en  snart  en  anden, 
udstyrede  dem  med  Sanser  og  søgte  at  sætte  sig  ind  i, 
hvad  de  maatte  føle,  hver  Gang  de  i  deres  Cirkelbevæ- 
gelse passerede  Kløften  i  Klippeklinten  om  Kæret  og 
saaledes  fik  deres  Dødsdom  udsat  paa  det  uvisse. 

Det  endte  med,  at  han  pludselig  følte  sig  som  ét  med 
en  af  Bjælkerne,  enten  det  kom  af,  at  han  var  mere 
udaset  end  han  selv  anede,  eller  at  han  bare  faldt  i  Søvn 
med  aabne  Øjne  og  hans  fantastiske  Indbildninger  gled 
over  i  en  virkelig  Drøm.  Nok  om  det,  han  var  bleven  til 
den  Bjælke,  der  lige  nu  drev  mod  den  skæbnesvangre 
Kløft.  Vilde  den  slippe  forbi  endnu  en  Gang.  Nej  —  den 
var  for  langt  ude.  Den  maatte  kunne  mærke  Grebet,  der 
sugede  udefra,  blødt  og  indsmigrede  til  at  begynde  med, 
saa  uimodstaaelig  som  selve  et  Fald  ned  ad  et  Bjerg. 
Med  spændte  Nerver  og  bankende  Hjerte  prøvede  Hen- 
derson at  holde  Bjælken  tilbage  alene  med  sin  Viljes 
Kraft.  Men  det  hjalp  ikke.  Ganske  langsomt  drejede 
Bjælkens  Hoved  sig  ud  fra  de  cirkulerende  Fæller,  der 

omgav  den,  et  Øjeblik  stod  den  dirrende  i  Kløften,  saa 
skød  den  stille  fremover  ned  i  Malstrømmen.  Henderson 
udstødte  et  Brøl  og  kom  til  sig  selv,  mens  han  sprang 
op  og  uvilkaarlig  greb  efter  den  tunge  Colt-Pistol,  der 
stak  i  hans  Bælte.  I  samme  Øjeblik  slyngedes  en  Ende 
Reb  over  hans  Skulder,  kneb  hans  Arme  ind  mod  hans 
Sider,  og  han  blev  revet  bagover  med  saadan  en  Kraft, 
at  han  ligefrem  blev  løftet  over  en  af  Birketræets  frit- 
staaende  Rødder.  Da  han  faldt,  stødte  hans  Hoved  mod 
en  Stub,  og  han  mistede  Bevidstheden. 

Da  Henderson  igen  kom  til  sig  selv,  befandt  han  sig 
i  den  mest  ubegribelige  Stilling.  Han  laa  med  Ansigtet 
nedad  langs  en  Bjælke,  hans  Mund  var  presset  ned  mod 
den  ru  Bark.  Hans  Arme  og  Ben  laa  i  Vand  paa  begge 
Sider  af  Bjælken.  Forbi  ham  drev  trægt  nogle  andre 
Bjælker.  Et  Øjeblik  troede  han,  at  han  endnu  drømte  og 
prøvede  paa  at  ryste  sig  vaagen  ud  af  Mareridtet.  Men 
under  disse  Anstrengelser  opdagede  han,  at  han  var  bun- 
den fast  til  Bjælken.  Saa  forstod  han  det  hele,  og  da 
det  stod  ham  klart,  gav  det  ham  et  Choc,  der  var  nærmere 
ved  at  drive  ham  ud  i  Vanvid  end  noget  før  i  hans 
Liv.  Men  han  genvandt  sin  vanlige  Magt  over  sine  Ner- 
ver, og  nu  saa  han  klart,  hvad  der  var  hændet  ham. 
Hans  Fjender  havde  lokket  ham  i  Baghold  og  fanget  ham 
i  et  Øjeblik,  hvor  han  ikke  var  paa  sin  Post.  Nu  var  han 
netop  der,  hvor  han  havde  været  i  sin  uhyggelige  Drøm. 
Han  var  bunden  til  en  af  Bjælkerne  i  det  store  Sorte- 
kær, den  stensatte  Dam  ved  de  hvirvlende  Fald. 

Et  Øjeblik  stivnede  hans  Blod  til  Is  i  hans  Aarer,  og 
han  var  forberedt  paa  at  Bjælken  vilde  hale  over  ned  i 
Hvirvelstrømmen  og  styrte  sig  ned  i  den  sydende  Af- 
grund. Saa  opdagede  han,  at  der  var  andre  Bjælker,  der 
indhentede  ham  og  gled  Jorbi  ham.  Hans  Bjælke  bevæ- 

gede  sig  i  Virkeligheden  slet  ikke,  der  var  aabenbart 
en,  der  holdt  den  tilbage.  Han  prøvede  paa  at  se  sig 
rundt,  men  han  mærkede,  at  han  var  saadan  lænket,  at 
han  kun  kunde  løfte  Hovedet  et  Par  Tommer  fra  Bjæl- 
ken. Paa  den  Maade  kunde  han  se  hele  Overfladen  af 
Hvirvelvandet,  den  skæbnesvangre  Kløft  og  gennem  de 
brølende  Strømme  ind  i  det  hvide  Tæppe,  der  svævede 
over  Kedlen.  Men  hvor  meget  han  end  strakte  og  vred 
sin  Nakke,  kunde  han  ikke  se  mere  end  et  Par  Fod 
op  ad  de  glatte  Stenvægge,  der  rejste  sig  rundt  om  Kæret. 

Medens  han  laa  og  strammede  sine  Baand,  hørte  han 
bag  ved  sig  et  raat  Grin,  og  Bjælken  løsnede  sig  pludse- 
lig med  et  Ryk,  saa  han  kunde  forstaa,  at  der  var  en,  der 
stod  og  holdt  paa  den  med  en  Baadshage.  Den  begyndte 
at  bevæge  sig,  men  et  Øjeblik  senere  blev  den  skarpe 
staalarmerede  Ende  af  en  Hage  hugget  fast  i  den  yderste 
Ende  af  Bjælken  en  halv  Snes  Tommer  foran  Hender- 
sons Hoved  og  bed  sig  fast  i  et  sikkert  Tag.  Bjælken 
blev  igen  standset  og  rullede  ud  efter  under  Trykket  paa 
Hagens  Skaft,  saa  Hendersons  højre  Skulder  kom  ned 
under  Vandet,  og  hans  Hoved  blev  drejet  saadan  op- 
efter, at  han  kunde  se  helt  op  ad  Kærets  Brinker. 

Der  saa  han  røde  Pichot  paa  en  Afsats  en  halv  Alen 
over  Vandet  med  Baadshagen  i  Haanden  og  et  bredt 
Grin  ned  imod  ham.  Paa  Brinken  ovenover  sad  „Lusse"- 
Mitchell  paa  Hug  skulende  med  Haanden  paa  sit  Kniv- 
skaft, som  om  han  bare  tørstede  efter  i  Løbet  af  et  Par 
Minutter  at  ordne  det  hele  Mellemværende.  Mitchell 
havde  ikke  megen  Fantasi,  og  han  var  bare  utaalmodig 
—  i  det  Omfang  han  overhovedet  turde  —  overfor  Pi- 
chots  fantastiske  Opsættelse  af  Eksekutionen. 

Hendersons  Øjne  blev  faste  og  kolde  som  Staal,  da 
de  mødte  hans  Modstanders  onde  smilende  Blik.  Hen- 

derson  var  vant  til  at  være  Herre  over  enhver  Situation, 
nu  havde  han  ikke  andet  at  beherske  end  sin  egen  Vilje, 
sit  eget  Mandsmod,  for  ham  vilde  det  være  ti  Gange 
værre  end  den  frygteligste  Død  overfor  sin  Modstander 
at  lade  sit  Mandsmod  bøje  Knæ.  Hjælpeløs  var  han, 
hans  Stilling  var  ligesaa  forfærdelig  som  den  var  ydmy- 
gende grotesk,  en  skrækindjagende  kvalfuld  Død  tegnede 
sig  foran  hans  Øjne,  men  hans  Selvbeherskelse  svig- 
tede ikke.  Han  mødte  røde  Pichots  Grin  med  kold  og 
udfordrende  Foragt. 

Pichot  var  halvblods;  han  talte  nu  med  en  dæmpet 
Stemme,  der  alligevel  trængte  igennem  den  mægtige 
Larm  fra  Faldene.  „Jeg  har  altid  haft  den  Tanke,  at  en 
rask  Mand  maatte  kunne  ligge  og  ro  rundt  paa  saadan  en 
Bjælke  i  denne  Hvirvelstrøm  i  et  temmelig  anstændigt 
Stykke  Tid,  inden  han  blev  suget  ned  i  Malstrømmen 
derudenfor."  Som  Problem  var  dette  utvivlsomt  meget 
interessant,  men  Henderson  svarede  ikke  et  Ord. 

„Det  er  nu  hvad  jeg  saadan  har  tænkt  mig,"  fortsatte 
Pichot  efter  en  høflig  Pause,  „men  paa  den  anden  Side 
har  jeg  endnu  aldrig  truffet  noget  Mandfolk  eller  Fruen- 
timmer, der  har  været  villig  til  at  underkaste  mine  An- 
skuelser en  upartisk  Prøvelse.  Nu  er  jeg  imidlertid  no- 
genlunde vis  paa,  at  De  vil  gøre  mig  den  Tjeneste.  Jeg 
har  ladet  Deres  Arme  være  saa  temmelig  fri;  i  hvert 
Fald  nedenfor  Albuerne,  og  Deres  Ben  ligesaadan,  mer 
eller  mindre,  saa  det  vil  være  dem  en  let  Sag  at  bruge 
dem  til  at  ro  med.  Brinkerne  her  om  Kæret  er  slidt  saa 
glatte  under  Højvandsmærket,  at  der  ikke  er  det  bit- 
terste at  faa  fat  i,  og  der  vil  heller  ikke  være  noget,  der 
kan  lægge  Beslag  paa  Deres  Opmærksomhed.  Saa  jeg 
tillader  mig  at  haabe,  at  De  vil  underkaste  dette  her 
Spørgsmaal  en  rigtig  indgaaende  Prøvelse.  Men  skulde 

De  gaa  hen  og  blive  træt  og  synes,  De  havde  Lyst  til  at 
give  op,  saa  maa  De  endelig  ikke  tage  det  mindste  Hen- 
syn til  mig.  Faldene  ligger  der  jo  altid  og  venter.  Og 
skulde  De  gaa  hen  og  skuffe  mine  Forventninger,  saa 
skal  jeg  ikke  bære  Nag  til  Dem  for  det." 

Pichot  sluttede  sin  yderst  forbeholdne  Tale  og  slog 
sin  Baadshage  løs  med  et  Ryk.  Bjælken  begyndte  øje- 
blikkelig at  arbejde  sig  fremad  og  sluttede  sig  til  den 
langsomt  drivende  Procession.  Et  Par  Minutter  havde 
Henderson  den  Følelse,  at  han  bare  skulde  lukke  Øj- 
nene og  bide  Tænderne  sammen  og  saa  lade  det  staa 
til  med  fuld  Fart  mod  den  uundgaaelige  Skæbne.  Saa 
blev  han  arrig  paa  sig  selv  for  dette  Anfald  af  Svaghed 
og  ændrede  sin  Beslutning.  Til  det  sidste  Gisp  vilde 
han  holde  sit  Tag  i  Livet  og  give  Lykken  en  Chance  til 
at  frelse  ham.  Naar  han  ikke  længere  kunde  gøre  Mod- 
stand, saa  blev  det  Skæbnens  Ansvar  og  ikke  hans.  For 
bedre  at  kunne  kæmpe  den  frygtelige  Kamp,  der  fore- 
stod ham,  strøg  han  helt  af  sine  Tanker  enhver  Fore- 
stilling om  røde  Pichot  og  Mitchell,  der  sad  paa  Brin- 
ken ovenfor  og  gloede  grinende  ned  paa  deres  Offers 
forvredne  Bevægelser.  Da  hans  Bjælke  drev  nær  op 
imod  Kløften,  havde  han  fuldstændig  glemt  dem,  kun  en 
eneste  Tanke,  et  eneste  Maal  var  der  nu  Plads  for: 
Udfoldelsen  af  alle  de  Evner,  han  sad  inde  med. 

Den  Bjælke,  han  var  bunden  til,  laa  i  den  alleryder- 
ste Kant  af  de  drivende  Bjælker,  og  Henderson  regnede 
med,  at  der  var  al  mulig  Sandsynlighed  for,  at  den 
vilde  blive  presset  ud  i  samme  Øjeblik  den  naaede  Ud- 
gangen. Med  en  fortvivlet  Anstrengelse  lykkedes  det  ham 
at  faa  Tag  i  den  Bjælke,  der  drev  nærmest  ved  ham 
og  skyde  den  foran  sig  og  endelig,  netop  som  han  kom 
lige  ud  for  Kløften,  at  styre  sin  egen  Bjælke  ind  paa 

dens  Plads.  I  næste  Øjeblik  skød  den  dirrende  ud  af 
Kløften  ned  i  Malstrømmen,  og  Henderson  gled  i  Cirkel- 
bue langsomt  forbi  den  frygtelige  Kløft,  mens  den  kolde 
Sved  pludselig  sprang  af  alle  hans  Porer.  Oppe  fra  Til- 
skuerne paa  Brinken  lød  der  en  Salve  af  ironiske  Bi- 
faldsraab,  men  han  hørte  det  knapt  og  tog  ikke  mind- 
ste Notits  af  det;  han  kæmpede  som  en  rasende  frem- 
efter med  en  Haand  og  bagud  med  den  anden  for  at 
styre  sin  træge  dybtflydende  Bjælke  fra  den  ydre  Cir- 
kel til  den  indre.  Han  havde  allerede  gjort  den  Opda- 
gelse, at  det,  at  være  i  den  ydre  Kant,  vilde  betyde  øje- 
blikkelig Undergang  for  ham,  allerede  af  den  Grund, 
at  Sugningen  udefter  var  stærkere  under  end  i  Over- 
fladen, og  hans  tungtlastede  Bjælke  blev  grebet  af  den  før 
de  andre  blev  det.  Hans  Arme  var  bundne  saaledes,  at 
han  kun  kunde  bruge  dem  frit  fra  Albuen  og  nedefter, 
men  han  fik  alligevel  Held  til  efter  en  Kamp,  der  næ- 
sten tog  Vejret  fra  ham,  at  arbejde  sig  ind  bag  nok  en 
Bjælke,  netop  i  rette  Tid  til  at  se  ogsaa  den  suget  ud  og 
ned  i  Afgrunden,  og  hans  egen  en  Gang  til  i  den  døds- 
farlige ydre  Cirkel  i  den  glidende  Række  af  Bjælker. 

Denne  Gang  anede  Henderson  ikke,  om  Tilskuerne 
deroppe  paa  Bakken  havde  let  eller  ej,  da  han  naaede 
forbi  Kløften.  Han  brød  sit  Hoved  med  vanvittig  Ener- 
gi for  at  finde  paa  en  Taktik,  der  virkede  mindre  ud- 
tømmende paa  hans  Kræfter.  Støt  og  taktfast,  men  med 
Anspændelsen  af  alle  sine  Kræfter,  skoddede  han  med 
begge  sine  Hænder  og  Fødder  til  han  næsten  havde  faaet 
Bjælken  standset.  Saa  lykkedes  det  ham  at  faa  fat  i  en 
tredie  Bjælke  just  som  den  flød  forbi,  og  manøvrere 
sig  indenfor  den. 

Paa  det  Tidspunkt  var  han  naaet  Kæret  halvvejs  rundt 
igen.  Det  lykkedes  ham  saa  ved  at  skodde  af  alle  Kræf- 

ter  at  standse  sin  Fremdrift  og  samtidig  ved  en  meget 
snild  Manøvre  at  drage  endnu  en  Bjælke  til,  saa  at 
han,  da  han  kom  til  Kløften,  havde  to  Bjælker  imellem 
sig  og  Undergangen.  Imidlertid  blev  den  yderste  af  dem 
øjeblikkelig  suget  ud  i  den  fraadende  Malstrøm,  frem- 
skudt som  den  var  paa  Grund  af  Sugningen  mod  Hen- 
dersons egen  dybtliggende  Bjælke.  Uagtet  han  havde  en 
Følelse  af,  at  hans  Kræfter  var  ved  at  ebbe  helt  ud,  blev 
han  ikke  desto  mindre  ved  at  skodde  og  styre  og  arbejde 
sig  indefter,  indtil  han  havde  faaet  tre  Rækker  af  Bjæl- 
ker mellem  sig  og  den  ydre  Kant.  Nu  var  han  næsten 
blind,  og  Blodet  susede  for  hans  Øren,  saa  han  næppe 
kunde  høre  Faldets  Brølen;  han  hængte  paa  sin  Bjælke 
og  bad  til,  at  Kraften  maatte  flyde  tilbage  i  hans  Aarer 
og  Nerver  saa  hurtig  som  tænkeligt. 

Men  Henderson  kunde  ikke  røre  et  Lem,  før  han  to 
Gange  havde  gjort  Farten  Kæret  rundt  og  to  Gange  set 
en  Bjælke  suget  ud  fra  selve  hans  egen  Albu,  styrte 
ned  i  den  hvide  Rædsel  i  den  dybe  Afgrund.  Den  korte 
Pause,  som  hans  Vilje  havde  skaffet  ham,  havde  ud- 
hvilet ham  en  kort  Stund.  Nu  var  hans  Hjerne  kold, 
klar  til  at  lægge  Planer,  i  Stand  til  at  udnytte  hans  Kræf- 
ter. Lige  til  det  sidste  Øjeblik,  han  formaaede  det,  vilde 
han  hævde  sit  Tag  i  Livet  og  stedse  regne  med  de  Chan- 
cer, der  uventet  kunde  komme. 

Endnu  havde  han  en  Bjælke  mellem  sig  og  Døden,  han 
lod  sig  glide  forbi  Kløften  og  saa  ogsaa  denne  Bjælke  gaa 
ned.  Nu  prøvede  han,  da  han  gled  tæt  op  ad  Kanten  af  Kæ- 
ret at  opholde  sin  Fremdrift  ved  at  gribe  efter  Stenene  med 
sin  venstre  Haand.  Men  den  stenede  Overflade  var  slidt 
saa  glat  af  Glidevandets  aarlange  Gnidning,  at  disse  An- 
strengelser ikke  bragte  ham  nævneværdig  Fordel.  Før 
han  var  klar  over  det,  var  han  næsten  rundt  igen,  og  det 

var  kun  efter  den  mest  ihærdige  Kamp,  at  det  lykkedes 
ham  at  frelse  sig  forbi  Kløften.  Der  var  ikke  nu  nogen  an- 
den Bjælke  nær  ved  ham,  som  han  kunde  gribe  og  skyde 
frem  i  sit  Sted.  Det  drejede  sig  bare  om  anspændte  Rotag 
med  Hænder  og  Fødder  mod  Strømmen,  der  drejede  ham 
udefter.  Næsten  et  Minut  flød  Bjælken  i  Uvished  lige  ud  for 
Aabningen,  mens  Strømmen  sugede  den  forfra  for  at  dreje 
den  udefter,  og  Henderson  roede  imod  den  ikke  alene  med 
Hænder  og  Fødder,  men  med  hvert  Atom  af  sin  Villie, 
hver  eneste  Nerve,  der  var  spændt  i  hans  Krop.  Tilsidst 
sejrede  han  Tomme  for  Tomme.  Hans  Bjælke  bevægede 
sig  tilsidst  forbi  Dødens  Port,  og  utydeligt  naaede  igen 
ned  til  ham  den  ironiske  Røst,  der  skar  gennem  Larmen. 

Da  Henderson  var  sluppet  forbi,  tog  han  igen  til  at 
skodde,  ikke  saa  hæftigt  nu  til  andre  Bjælker  kom  inden- 
for hans  Rækkevidde,  og  han  kunde  arbejde  sig  ind  i  fore- 
løbig Sikkerhed  bag  dem.  Nu  var  han  naaet  til  den  Er- 
kendelse, at  hvis  han  blot  arbejdede  en  Ubetydelighed  un- 
der det  meste,  han  kunde  præstere,  saa  var  han  i  Stand  til 
at  holde  sin  egen  og  altid  holde  en  Bjælke  mellem  sig  og 
Aabningen.  Men  han  var  ogsaa  klar  over,  at  det,  der  nu 
var  det  meste,  han  kunde  præstere,  meget  snart  vilde 
ligge  langt  over  hans  Kræfter.  Naa  der  var  jo  ikke  andet 
at  gøre  end  at  blive  ved  med  at  forsøge.  Rundt  og  rundt 
og  rundt  igen  drev  han  i  den  samme  glatte  forudbestemte 
Cirkel,  stedse  betænkt  paa  at  spare  hver  Atom  Energi, 
han  kunde,  og  altid  med  lukkede  Øjne,  naar  Bjælken  ved 
Siden  af  ham  styrtede  ud  i  Malstrømmen.  Lidt  efter  lidt 
følte  han  sig  næsten  som  bedøvet  overfor  den  uafladelig 
tilbagevendende  Skræk  med  de  forlængede  Mellemfrister. 
Det  var  nødvendig  for  ham  at  spore  sig  op  til  fuld  Be- 
siddelse af  alle  sine  Virkemidler  ved  en  ny  vældig  Ud- 
ladelse af  Anstrængelse  og  Kraft.  Han  fangede  med  vold- 

som  Anspændelse  Bjælke  efter  Bjælke  uden  Ophold,  ind- 
til han  nu,  da  Heldet  en  Gang  havde  begyndt  at  begun- 
stige ham,  befandt  sig  i  den  indre  i  Stedet  for  den  ydre 
Kant  af  de  glidende  Bjælker.  Saa  slog  en  Tanke  ned  i 
hans  hurtig  nemmende  Hjerne,  og  han  bandede  sig  selv, 
fordi  han  ikke  havde  tænkt  paa  det  før.  Lige  midt  i  Cirkel- 
vandet maatte  der  være  en  Slags  Kerne,  hvor  der  var  stille. 
Med  en  heftig  Anstrengelse  lykkedes  det  ham  at  naa  dette 
Centrum  og  ikke  glide  ud  over  det.  Han  arbejdede  stille 
og  forsigtigt  og  holdt  saaledes  Bjælken  lige  tværs  over 
Glidestrømmens  Akse,  hvor  der  havde  samlet  sig  en 
Dynge  af  Spaaner  og  Pinde.  Her  drejede  Bjælken  sig 
langsomt,  meget  langsomt  om  sin  egen  Akse,  og  Hender- 
son sank  i  nogle  faa  Sekunder  hen  i  en  Slags  Halvsøvn. 
Han  blev  vækket  af  et  pludseligt  Skud  og  en  tung  Kugle, 
der  slog  ned  i  Bjælken  omtrent  tre  Tommer  foran  hans 
Hoved.  Han  syntes,  han,  tiltrods  for  Kataraktens  torden- 
lignende Drøn,  kunde  kende  sin  egen  tunge  Colt-Pistols 
Røst,  og  den  Tanke,  at  det  prøvede  Vaaben  skulde  blive 
vendt  mod  ham  selv  fyldte  ham  med  et  barnagtigt  Raseri. 
Uden  at  løfte  Hovedet  laa  han  bandende  og  skar  Tænder 
i  afmægtig  Vrede.  Et  Par  Sekunder  efter  kom  der  nok  et 
Skud,  og  denne  Gang  slog  Kuglen  ind  i  Bjælken  lige  foran 
hans  højre  Arm.  Saa  forstod  han  det  og  vaagnede  op. 
Pichot  traf  dødssikkert  med  en  Pistol.  Dette  her  var  en 
Opfordring  til  Henderson  om  at  slutte  sig  igen  til  „Pro- 
cessionen". Som  han  laa  midt  i  Kærets  Centrum  bød  han 
ikke  sine  Bødler  Underholdning  nok,  han  brød  sig  ikke 
videre  om,  at  de  kunde  skyde  ham  en  Kugle  i  Hovedet; 
naar  alt  kom  til  alt,  saa  betød  det  jo  bare  en  behagelig 
Hvile.  Men  den  Tanke,  at  han  kunde  risikere  en  Kugle  i 
Armen,  der  vilde  gøre  ham  til  Invalid  og  overgive  ham 
hjælpeløs  til  Uddriften,  den  fyldte  ham  med  en  næsten 


71 


I  SORTEKÆRET 


panisk  Skræk.  Han  gav  sig  til  at  ro  igen  med  al  den 
Kraft,  han  havde  tilbage,  og  drev  endnu  en  Gang  sin 
Bjælke  ind  i  den  forfærdelige  Cirkelgang.  De  kommente- 
rende Bemærkninger,  hvormed  Pichot  hilste  denne  Be- 
vægelse, gik  uopfattede  hans  Øren  forbi. 

Lige  til  da  havde  Solen  skinnet  klart  ned  over  Kæret, 
og  Træerne  paa  Brinken  havde  ikke  rørt  et  Blad.  Men  nu 
lagde  der  sig  et  pludseligt  Mørke  over  alt,  og  skarpe  Vind- 
stød blæste  af  og  til  gennem  Kløften  og  hjalp  til  at  holde 
Bjælkerne  tilbage.  Henderson  var  nu  saa  nær  ved  at  be- 
svime af  Udmattelse,  at  han  ikke  mere  kunde  tænke  klart. 
Det  eneste,  der  endnu  stod  skarpt  for  ham,  var  hans 
Rædsel  for  den  skæbnesvangre  Aabning,  den  brølende 
Malstrøm  og  det  bølgende  hvide  Skumtæppe.  Hvad  alt 
andet  angik,  var  han  ved  at  blive  saa  usikker,  at  han 
næppe  gjorde  sig  Tanke  om,  i  hvor  høj  Grad  disse  stærke 
indtrængende  Vindstød  kom  ham  til  Hjælp.  Nu  roede, 
styrede  og  manøvrerede  han  næsten  mekanisk  for  at  holde 
sig  i  den  indre  Cirkel,  og  da  Mørket  omkring  ham  plud- 
selig oplystes  af  et  blaaiigt  Glimt,  og  Tordenen  buldrede 
over  Kæret  med  et  Ekko,  der  overdøvede  Vandfaldets 
Brølen,  lagde  han  næppe  Mærke  til  det.  Da  Skyerne 
aabnede  sig  og  det  regnede  ned  i  Strømme,  medens  Stor- 
men blæste  dem  næsten  parallelt  med  Vandfladen,  gjorde 
det  ikke  det  ringeste  Indtryk  paa  ham.  Han  blev  sløvt  ved 
med  at  ro  uden  at  ændse,  at  Bjælkerne  slog  mod  hans 
Skuldre. 

Røde  Pichot  og  Mitchell  var  derimod  ikke  saa  ligegyl- 
dige overfor  denne  Storm,  der  bukkede  begge  Ender  sam- 
men paa  Træerne  i  Brinken  rundt  om  Kæret.  Omtrent 
hundrede  Alen  nedenfor  Vandfaldet  havde  de  et  trygt  Til- 
flugtssted, der  ogsaa  tjente  som  Udkigspost.  Det  var  en 
Hytte  bygget  i  en  Krog  i  Kløftens  Væg,  der  kun  kunde 

Mitchell  havde  rakt  Hænderne  ret  op  over  Hovedet,  ia 
Pichot  faldt,  han  vidste,  at  det  var  den  eneste  Mulighed 
foratundgaa  samme  Skæbne,  der  havde  ramt  hans  Fører, 

naaes  ad  en  smal  Sti  og  derfor  var  let  at  forsvare.  Da 
Stormen  brød  løs  i  al  sin  Vælde,  sprang  Pichot  op. 

„Lad  os  skynde  os  tilbage  til  Hullet,"  raabte  han  til  sin 
Fælle  og  slog  Ilden  ud  af  sin  Pibe.  „Vi  kan  ligesaa  godt 
holde  Øje  med  ham  der,  og  saa  kan  vi  se  det  pragtfulde 
Hop,  han  gør,  naar  hans  Time  kommer." 

Pichot  gik  i  Forvejen  mellem  de  spændte  og  knagende 
Træer,  og  Mitchel  fulgte  efter  brummende,  men  lydig. 
Og  Henderson  laa  besvimet  paa  sin  Bjælke  i  den  brø- 
lende Larm  og  anede  ikke  det  ringeste  om,  at  de  gik  de- 
res Vej. 

De  havde  ikke  været  borte  i  to  Minutter  før  et  dyng- 
vaadt,  mørkladent,  lille  Ansigt  omgivet  af  sort  Haar,  der 
klistrede  sig  over  det  i  Tjavser,  dukkede  frem  imellem  de 
svajende  Birketræer  og  stirrede  ængsteligt  ned  i  Kæret. 
Ved  Synet  af  Henderson  paa  Bjælken,  der  laa  ganske  tæt 
op  til  Kanten  og  langt  borte  fra  den  farefulde  Kløft,  skif- 
tede Blinket  i  de  skræmte  Øjne,  og  Rædslen  veg  for  ube- 
skrivelig Befrielse.  Ansigtet  forsvandt,  og  et  Øjeblik 
efter  kom  et  barbenet  Pigebarn  tilsyne,  hun  bar  den 
Baadshage,  som  Pichot  havde  slængt  ind  mellem  Bu- 
skene. Uden  at  ændse  den  øsende  Regn  eller  de  vold- 
somme Vindstød,  der  slog  hendes  dyngvaade,  hjemme- 
vævede Skørt  om  hendes  Knæ,  klattrede  hun  forsigtigt 
ned  ad  Klippen  til  den  Afsats,  hvor  Pichot  havde  staaet. 
Hun  støttede  sig  med  Forsigtighed  og  strakte  Baadshagen 
ud,  den  var  hun,  saa  lille,  som  hun  var,  alligevel  vant  til  at 
haandtere. 

Henderson  var  lige  ved  at  komme  til  sig  selv  af  sin 
Dvale  og  begynde  at  opfatte  den  vanvittige  Storm,  da 
han  mærkede  at  noget  slog  skarpt  i  Bjælken  bag  ved 
ham.  Han  forstod,  at  det  maatte  været  Slaget  af  en  Baads- 
hage, og  med  en  vis  foragtelig  Modbydelighed  tænkte  han 

paa,  hvad  Pichot  nu  vilde  finde  paa  at  tvinge  ham  til  at 
gøre.  Han  mærkede,  at  Bjælken  blev  trukket  agterud  og 
saa  holdt  fast  op  mod  Kærets  glatte  Væg.  Et  Øjeblik  efter 
var  hans  Baand  skaaret  over,  men  med  Vanskelighed, 
med  en  lille  Kniv  og  af  svage  Hænder.  Saa  fik  han  Øje 
paa  Haanden,  den  var  lille,  brun  og  ru,  og  nu  forstod  han 
i  et  Udbrud  af  Undren  og  Ømhed,  at  gamle  Baisleys 
„Sis"  ved  et  Miraklernes  Mirakkel  var  kommet  ham  til 
Undsætning.  Det  varede  ikke  længe,  før  Rebene  gled  af, 
og  han  kunde  hæve  sig  saa  meget,  at  han  kunde  se  Pige- 
barnet bøje  sig  mod  ham  med  ængstelig  Beundring  i  sit 
Blik. 

„Sis",  raabte  han,  „er  det  dig." 

„Skynd  Dem,  Mr.  Henderson,"  sagde  hun  hæsblæ- 
sende, „De  kan  komme  igen,  hvad  Øjeblik,  det  skal 
være."  Og  hun  greb  ham  i  Skulderen  og  prøvede  at  hale 
ham  op  med  sine  Hænder.  Men  Henderson  behøvede 
ingen  Hjælp.  Livet,  Haabet,  der  vendte  tilbage,  havde 
gydt  en  Bølge  af  Kraft  gennem  hans  Muskler  og  Nerver. 
Og  i  kortere  Tid  end  det  tager  at  fortælle  det,  var  de  to 
klavret  op  af  Skrænten  Side  om  Side  og  havde  søgt  sig 
Læ  under  de  skælvende  Træer. 

Men  ikke  saa  snart  var  de  i  Skjul,  før  Henderson  kom 
i  Tanker  om  sin  Riffel  og  sprang  tilbage  for  at  hente 
den.  Hans  Fjender  havde  ikke  opdaget  den.  Den  var  fal- 
den ned  i  Mosset,  men  det  godt  oliesmurte  og  fuldkommen 
tætte  Kammer  havde  holdt  Patronerne  aldeles  tørre.  Med 
den  Bøsse  i  Haanden  følte  Henderson  sig  igen  som  Si- 
tuationens Herre.  Træthed  og  Ængstelse  gled  fuldkom- 
men af  ham,  og  der  var  kun  et  Forsæt,  der  fuldstændig  tog 
ham  i  Besiddelse.  Han  vilde  gøre  Regnskabet  op  med 
røde  Pichot  netop  her  paa  det  Sted,  hvor  han  havde 
modtaget  den  frygtelige  Lære  om,  hvad  Frygt  var.  Han 

havde  en  Følelse  af,  at  han  virkelig  ikke  kunde  føle  sig 
som  en  Mand  igen,  hvis  han  ikke  kunde  ordne  det  hele 
Bogholderi,  før  Solen  gik  ned  over  denne  Dag. 

Regnen  og  Blæsten  tog  nu  af,  Lynene  viste  sig  kun 
som  uhyggelige  Glimt  over  Bjergtoppene  paa  den  anden 
Side  af  Floden,  og  Tordenen  kunde  man  slet  ikke  mere 
høre  for  Faldenes  Brølen.  Henderson  var  ikke  længe  om 
at  lægge  sin  Slagplan,  saa  vendte  han  sig  til  Sis,  der  stod 
tæt  op  ad  ham  uden  at  sige  noget  og  uden  at  røre  sig, 
mens  hendes  store,  rappe  Øje  som  en  jaget  Hjorts  vog- 
tede den  Kløft,  hvorfra  røde  Pichot  kunde  ventes  at  kom- 
me tilbage.  Hun  skjalv  af  Frygt  for  hvert  Minut,  Hen- 
derson tøvede  indenfor  disse  Farers  Rækkevidde,  men 
hun  turde  ikke  vove  at  foreslaa  ham  at  se  at  komme  bort. 
Pludselig  vendte  Henderson  sig  mod  hende  og  lagde  en 
Arm  om  hendes  spinkle  Skuldre. 

„Du  har  frelst  mit  Liv,  Stump,"  sagde  han  med  et 
blødt  Tonefald,  „men  hvor  i  Alverden  kunde  du  vide, 
at  jeg  sejlede  rundt  nede  i  det  Helvede?" 

„Jeg  var  sikker  paa,  det  var  Dem,  da  jeg  havde  set,  at 
røde  Pichot  og  Lusse  Mitchell  var  ude  efter  én  "  svarede 
Pigebarnet.  Hun  holdt  endnu  sit  Blik  fæstet  paa  Kløften, 
ligesom  om  det  paahvilede  hende  at  sørge  for,  at  Hender- 
son ikke  én  Gang  til  blev  taget  ved  en  Overrumpling. 
„Jeg  var  sikker  paa,  det  var  Dem,  Mr.  Henderson,  og 
jeg  gik  efter  dem,  og  vil  De  tro,  jeg  har  set  det  hele,  jeg 
var  helt  syg,  fordi  jeg  ingen  Bøsse  havde.  Og  hvis  jeg 
ikke  var  gaaet  deres  Vej  —  saa  vilde  jeg  have  dræbt  dem 
begge  to  før  eller  senere.  Men  de  kommer  nok  meget  snart 
igen." 

Henderson  bøjede  sig  og  kyssede  hendes  vaade  sorte 
Haar.  „Gud  velsigne  dig,  mit  Barn,"  sagde  han.  „Vi  to 
skal  nok  altid  blive  ved  at  være  Venner." 

Pigebarnets  Ansigt  blussede,  da  han  kyssede  hende, 
hun  glemte  at  holde  Øje  med  Kløften  og  løftede  et  straa- 
lende  Bilk  mod  ham.  Men  han  saa  allerede  til  den  anden 
Side.  „Kom  nu,"  mumlede  han.  „Her  kan  du  og  jeg 
ikke  slaa  os  ned  —  endnu  da." 

Som  to  Vildkatte  krøb  saa  det  underlige  Par  ad  en 
Omvej  hurtigt  og  lydløst  gennem  den  tætte  Underskov  og 
fandt  et  dækket  Skjul  lige  ved  den  Kløft,  som  Pichot  og 
Mithel  maatte  komme  ad,  naar  de  vendte  tilbage  til  Brin- 
ken ved  Kæret.  Da  de  nu  i  Stilhed  havde  lagt  sig  i  Bag- 
hold, lagde  Henderson  sin  Haand  fast  paa  Pigebarnets 
Arm  for  at  betyde  hende,  at  hun  maatte  forholde  sig  gan- 
ske stille. 

Det  ene  Minut  gik  efter  det  andet  uden  at  de  sagde  et 
Ord.  Pigebarnet  havde  endnu  skarpere  Øren  end  Hen- 
derson, og  pludselig  trak  hun  Vejret  med  et  lille  Gisp  og 
saa  op  paa  sin  Fælle.  Henderson  forstod  hende  og  hver 
Muskel  i  hans  Krop  blev  spændt.  Det  varede  kun  et  Øje- 
blik, saa  hørte  ogsaa  han  Lyden  af  hurtige  Fodtrin,  der 
nærmede  sig,  og  saa  kom  Pichot  forbi  med  vældige 
Skridt,  mens  Mitchell  trissede  i  Hælene  paa  ham  som  en 
Hund. 

Henderson  løftede  sin  Riffel,  og  hans  Blik  blev  graat 
og  koldt  som  Staal.  Men  han  havde  ikke  tænkt  sig  at 
skyde  en  Modstander  i  Ryggen  —  ikke  en  Gang  en 
Karl  som  Pichot.  Det  var  let  at  se  paa  de  to  Røveres 
Bevægelser,  at  de  ikke  havde  Anelse  om  den  Vending, 
Sagerne  havde  taget.  De  troede  lige  saa  sikkert,  som  to 
og  to  er  fire,  at  Henderson  endnu  laa  i  Kæret  bunden 
til  sin  Bjælke,  hvis  han  ikke  allerede  var  gaaet  neden  om 
og  hjem  i  den  store  Gryde.  Da  de  var  naaet  op  paa  Kan- 
ten, traadte  Henderson  ud  i  Kløftvejen  bag  dem,  Bøssen 
holdt  han  parat  som  en  Jæger,  der  holdt  Vagt  ved  en 


77 


I  SORTEKÆRET 


Fælde.  Pichot  var  kravlet  helt  op  i  Brinken  og  kiggede 
ned  i  Kæret,  da  han  ikke  længere  saa  noget  til  sit  Offer, 
vendte  han  sig  mod  Mitchell  med  et  Grin,  der  paa  en 
Gang  udtrykte  Triumf  og  Skuffelse. 

Men  det  varede  kun  et  Øjeblik,  saa  frøs  Smilet  i  hans 
Ansigt  til  Is.  Det  var  lige  som  om  han  kunde  mærke 
Hendersons  kolde  graa  Blik  boret  ind  i  sin  Nakke. 
Det  var  som  om  denne  mystiske  sjette  Sans,  som  under- 
tiden synes  at  være  skænket  Mennesker  og  Dyr  ude 
i  det  vilde,  havde  modtaget  et  Varselsignal.  Han  drejede 
sig  som  et  Lyn,  hans  Revolver  syntes  i  samme  Bevæ- 
gelse at  springe  op  fra  hans  Bælte.  Men  i  den  samme 
Brøkdel  af  et  Sekund,  hvor  han  Øjne  mødte  Hendersons, 
mødte  de  ogsaa  den  hvide  Flammestraale  fra  Hendersons 
Riffel  og  saa  —  Mørket. 

Pichots  Legeme  sank  sammen,  det  trillede  udover  Kan- 
ten ned  i  Sortekæret  og  blev  liggende  tværs  over  to  Bjæl- 
ker, der  bevægede  sig  langsomt.  Mitchell  havde  rakt 
Hænderne  ret  op  over  Hovedet,  da  Pichot  faldt,  han 
vidste,  at  det  var  den  eneste  Mulighed  for  at  undgaa 
samme  Skæbne,  der  havde  ramt  hans  Fører. 

Et  Blik  paa  Hendersons  Ansigt  beroligede  ham.  Det 
var  altsaa  ikke  Meningen,  at  der  skulde  gøres  op  med 
ham  paa  Stedet,  og  hans  brede  Fjæs  fik  igen  sit  vanlige 
sløve  Udtryk.  Saa  vandrede  hans  Blik  ned  over  Kæret 
og  fulgte  hans  Fører,  som  han  havde  holdt  af  paa  sin 
Maner,  om  han  nogensinde  havde  holdt  af  nogen.  Det  var 
ligesom  om  hans  stive  Blik  var  troldbundet  til  de  to 
Bjælker,  der  drev  rundt,  mens  Pichots  blodige  Krop  laa 
udspilet  tværs  over  dem  med  Ansigtet  vendt  i  Vejret.  De 
naaede  Kløften,  drejede  og  skød  fremover  ind  i  den  brø- 
lende Malstrøm,  mens  et  Rædselsbrøl  brast  frem  over 
Lusse  Mitchells  Læber.  Deraf  kunde  Henderson  forstaa, 

hvad  der  var  gaaet  for  sig,  et  Øjeblik  var  det  som  en 
Mindelse  af  Frygt  greb  ham  om  hans  Hjerte  —  han 
kunde  have  spyttet  sig  selv  i  Ansigtet  for  det  —  men  den 
var  der.  Paa  hans  Stemme  eller  hans  Ansigt  kunde  ingen 
mærke  det  mindste. 

„Lad  det  nu  gaa  lidt  raskt  Mitchell,"  sagde  han  mun- 
tert, „jeg  har  travlt.  Jeg  vil  bede  dig  gaa  foran  og  sørge 
for  at  holde  Hænderne  pænt  i  Vejret,  ellers  ender  det 
bare  med,  at  du  sparer  det  offentlige  for  Udgifterne  til 
din  Strikke.  Se  nu  at  faa  Benene  med  dig." 

Han  flyttede  sig  for  at  give  Plads,  Sis  stod  tæt  op  ad 
ham.  Da  Mitchell  gik  forbi  med  Hænderne  højt  løftede, 
flammede  der  et  Glimt  i  hans  sløve  Øjne,  og  han  var  ved 
som  en  Ulv  at  fare  i  Struben  paa  den,  der  havde  taget 
ham  til  Fange.  Men  Henderson  stod  med  Riflen  nede, 
hans  Blik  var  køligt  og  fast,  og  Gnisten  slukkedes  i  Ban- 
ditens sløve  Krop.  Men  da  han  fik  Øje  paa  Sis,  gik  det 
pludselig  op  for  ham,  at  det  var  hende,  der  havde  været 
Skyld  i  alt  det,  der  her  var  gaaet  for  sig.  Hans  sorte 
Ansigt  snærrede  mod  hende  som  en  Ulv,  der  hvæser,  og 
han  svor  en  Ed,  som  ingen  kunde  forstaa,  men  som  lød 
endnu  uhyggeligere,  end  om  den  havde  udtrykt  Ord.  Pige- 
barnet gøs,  gemte  sig  bag  Hendersons  Ryg  og  skjulte  sit 
Ansigt. 

„Ham  skal  du  ikke  være  bange  for  dit  lille  Skind,"  sagde 
Henderson  mildt.  „Han  skal  aldrig  komme  til  at  gøre 
nogen  Fortræd  mere  her  paa  Jorden.  Men  nu  skal  jeg 
se  at  skaffe  din  Far  en  Tjans  i  Retning  af  at  gaa  mig 
tilhaande  nede  ad  Greenville  til.  Jeg  tror  virkelig  ikke, 
jeg  kunde  sove  rolig  en  eneste  Nat,  naar  jeg  vidste,  at  du 
rendte  rundt  i  Nærheden  af  det  Helvedhul  dernede." 

Hytten  laa  i  en  lille  ryddet  Lod,  den  var  af  Tømmer- 
bjælker og  rundt  om  den  laa  den  dybe  Sne  vel  fire 
Fod  høj.  Taget  vaandede  sig  under  dens  Vægt  og  den 
havde  begravet  det  lille  brede  Træ-Udhus  næsten  op  til 
Tagskægget.  Den  dannede  ligesom  et  hvidt  Hegn  om  den 
lille  fasttrampede  Gaardsplads,  der  strakte  sig  mellem 
Udhuset  og  Hytten,  og  i  fantastiske  Figurer  som  Banker, 
Kupler  og  Søjler  dyngede  den  sig  op  over  Stødene,  der 
stod  som  Prikker  i  den  unge  Rydning.  Den  klyngede  sig 
til  Fyrrenes  og  Granernes  hængende  Grene  og  laa  i  Lag 
paa  Skræpper  og  Skarntyder.  Det  var,  som  om  den 
spredte  en  Kaabe  af  aandeløs  forventningsfuld  Stilhed  over 
den  lille  Verden,  der  rummedes  i  det  ensomme  Vildnis. 

Dave  Patton  skød  Uldtæpperne  og  de  mangefarvede 
Kludedækner  tilside,  rejste  sig  paa  sin  Albue  og  kastede 
et  Blik  paa  sin  unge  Kones  blege  Ansigt.  Hun  sov.  Han 
gled  lydløst  ud  af  Slagbænken,  lagde  Dækkenerne  sam- 
men om  hende  og  skyndte  sig  med  at  trække  et  Par  tykke 
hjemmestrikkede  Uldsokker  paa  Fødderne.  Det  tidlige 
graa  Dagslys  fyldte  Stuen,  det  var  bitterlig  koldt  saa  det 
ligefrem  sved  i  Skovhuggerens  haardhudede  Fingre.  Han 
traadte  saa  let  som  en  Kat  henover  det  raa  Plankegulv, 
skyndte  sig  at  fylde  Komfuret  med  Birkebark,  Tændeved 
og  flækkede  Pinde  af  tørt  haardt  Træ.  Han  satte  en 
Svovlstik  til,  og  Birkebarken  fængede  i  et  Nu  og  knittrede, 

saa  den  vel  tilrettelagte  Masse  flammede  op  med  en  heftig 
Ild.  Dave  Patton  rettede  sig  og  vendte  sine  graa  Øjne  mod 
en  lille  lav  Bænk  med  høje  Sider  i  det  fjerneste  Hjørne  af 
Stuen. 

Der  kom  et  lille  rundt  Hoved,  indrammet  af  et  viltert 
Pur  af  gult  Haar,  tilsyne  op  over  Rækværket  paa  Slag- 
bænken, og  der  faldt  et  rødt  Skær  fra  Ilden  paa  det  aabne 
Ildsted  henover  Pigebarnets  Ansigt.  Da  hun  opdagede,  at 
hendes  Far  saa  paa  hende,  vilde  hun  til  at  klartre  ud  af 
Sengen,  men  Dave  var  øjeblikkelig  henne  hos  hende, 
kyssede  hende  og  stoppede  hende  ned  under  Tæpperne 
igen. 

„Du  skal  blive  pænt  i  din  Seng,  min  søde  Unge,"  hvi- 
skede han,  „til  der  bliver  varmet  lidt  op  i  Stuen.  Du  maa 
ikke  vække  Mor  endnu." 

Barnets  Øjne  lyste  af  Iver,  men  hun  dæmpede  Stem- 
men, da  hun  svarede. 

„Jeg  troede  virkelig,  det  var  Jul,  Far,"  hviskede  hun  og 
greb  hans  Fingre.  „Og  i  Førstningen  troede  jeg  virkelig 
du  var  Sankte  Claus,  Far.  Bare  dog  Julen  vilde  skynde 
sig  lidt." 

Dave  Pattons  Ansigt  fortrak  sig  smerteligt. 

„Det  vil  vare  det  meste  af  en  Uge  inden  vi  har  Jul," 
svarede  han  i  en  dæmpet  Tone  for  ikke  at  vække  sin 
Kone.  „Og  tror  du  virkelig  ogsaa  Sankte  Claus  kan  finde 
Vej  her  ud  i  de  store  Skove  her  gennem  al  den  Sne." 

„Men  Far  dog,"  sagde  den  lille  forskrækket  —  saa 
kom  hun  til  at  huske  paa,  at  Mor  sov  og  hendes  Stemme 
sank  igen  til  Hvisken.  „Véd  du  ikke,  at  Sankte  Claus 
kan  komme,  hvor  det  skal  være.  Han  bryder  sig  skam  ikke 
om  Sne  eller  Kulde  eller  de  store,  sorte  Skove.  Han  skal 
nok  kunde  finde  mig  herude  ligesaa  let  som  inde  i  Byen, 
det  kan  du  være  vis  paa,  Far." 

Moderen  begyndte  at  bevæge  sig  i  sin  Slagbænk,  den 
lilles  Stemme  havde  vækket  hende.  Hun  satte  sig  op  ry- 
stende af  Kulde,  mens  hun  trak  et  rødt  Schawl  fast  om 
sine  Skuldre.  Hendes  Blik  søgte  Dave  med  et  mildt  for- 
staaende  Udtryk. 

„Mors  lille  Pige  maa  prøve  paa  ikke  at  tænke  saa  me- 
get paa  Sankte  Claus,"  sagde  hun  i  en  indtrængende  Tone. 
„Jeg  vil  saa  nødig  have,  at  hun  skal  blive  narret.  Sankte 
Claus  bor  inde  i  Nybygden,  og  du  ved  jo  meget  godt,  min 
lille  Skat,  at  han  ikke  kan  slippe  her  ud  uden  at  narre  de 
smaa  Drenge  og  Piger  derinde.  Du  vil  da  sikkert  ikke 
have,  at  de  skal  blive  narrede  allesammen  bare  for  at 
han  kan  komme  ud  til  vores  lille  Pige  langt  ude  i 
Skoven,  som  jo  alligevel  har  sin  Far  og  sin  Mor  hos 
sig." 

Barnet  sad  lige  ret  op  og  ned  i  sin  Slagbænk,  hendes 
graa  Øjne  stod  fulde  af  Taarer,  og  hendes  Læber  bævede. 
Det  var  det  første  alvorlige  Stød,  hun  havde  faaet  i  sin 
Tro  paa  Sankte  Claus  og  Julen.  Men  det  varede  ikke 
længe,  førend  Troen  kom  tilbage.  Hendes  Ansigt  lyste 
igen  af  Iver  og  hun  rystede  bestemt  paa  sit  lille  gule 
Hoved. 

„Han  behøver  slet  ikke  at  snyde  de  smaa  Børn  i 
Byen,  vel  Far,"  sagde  hun.  Og  saa  fortalte  hun  uden  at 
vente  paa  Svar.  „Sankte  Claus  kan  være  alle  Steder  paa 
én  Gang,  kan  han.  Han  er  saa  god  og  saa  rar,  han  glem- 
mer ikke  en  eneste  lille  Dreng  eller  Pige  i  Byen  og  hel- 
ler ikke  mig  herude  i  Skoven.  Aa  Mor,  jeg  vilde  ønske, 
det  var  Juleaften  i  Aften."  Og  hun  hoppede  op  og  ned 
i  Slagbænken  ved  den  lykkelige  Tanke  om,  at  det  var 
Juleaften  i  Aften,  saa  hun  lignede  en  lille  Glædesfé  i  et 
Eventyr,  som  hun  sad  der  i  sin  blaa  Natdragt.  <*> 

Dave  vendte  Hovedet  bort  med  et  tungt  Hjerte  og  prop- 

pede  mere  Brænde  ind  i  Komfuret.  Saa  trak  han  i  sin 
tykke  Oxehuds  „larrigan",  sin  Jakke  og  sine  uldne  Muffe- 
diser og  gik  ud  for  at  fodre  Kreaturet.  Der  var  allerede 
begyndt  at  blive  varmt  i  Stuen  takket  være  den  lystigt 
buldrende  Ild  paa  Komfuret,  men  uden  for  Døren,  som 
Dave  hurtig  slog  i  efter  sig,  bed  Kulden  bittert  og  grumt 
som  Æggen  af  en  Kniv.  Dog  en  stærk  Mand  som  han 
kunde  ikke  alene  taale  den,  men  følte  den  ligefrem  som 
en  styrkende  og  sund  Opfordring  til  at  byde  sig  frem 
til  den.  Ganske  vist  var  det  smaat  med  Humøret,  men 
han  stod  dog  stille  udenfor  Døren  for  at  fylde  sine  Lun- 
ger rigtigt  og  kaste  et  Blik  paa  Solen,  der  stod  op  om- 
givet af  sin  betagende  hemmelighedsfulde  Straaleglans. 

Hytten  laa  paa  Toppen  af  Ryddet,  med  en  Baggrund 
af  tætte  Granskove,  der  bød  den  Læ  fra  Nord  og  Nord- 
øst. Paa  den  anden  Side  af  Gaardspladsen  stod  Udhuset 
og  Skuret,  der  lænede  sig  op  til  det,  op  over  Sneen,  der 
omgav  det.  Nedenfor  bredte  det  ryddede  Stykke  sig  jævnt 
mod  Skoven,  en  sneklædt,  eventyrligt  glimrende  Stræk- 
ning, hvis  Overflade  brødes  af  de  Træstød,  der  stak  op 
i  Sneen.  Og  fra  det  østlige  Hjørne  af  Ryddet,  lige  overfor 
Indgangen,  hvor  Dave  stod,  førte  en  Hulvej  til  Nybygden 
lige  ud,  som  en  vidunderlig  straalende  Gade  lige  mod  den 
opgaaende  Sols  Brændpunkt. 

Den  jævne  Skraaning  i  den  ensomme  Skov  strakte  sig 
milevidt  mod  Øst,  saa  Hulvejen  lignede  en  aaben  Port 
ind  imod  det  uendelige  Rum,  der  aabnede  sig  mellem 
Himmel  og  Jord.  Den  hele  Himmel  fra  den  østlige  Ho- 
risont og  helt  op  i  Zenith  —  og  det  var  alt,  hvad  Dave 
Patton  havde  for  Øje  —  var  fyldt  af  en  himmelsk  Hær- 
skare af  lyserøde  Dampe,  fine  luftige  Flokke  af  en  Farve 
det  næsten  var  umuligt  at  opfatte.  Undtagen  Horizonten. 
Horizonten  netop  der  hvor  Hulvejens  fortryllede  Portal 

aabnede  sig  straalede  uudgrundeligt  i  et  dybt,  gennem- 
sigtigt rødgyldent  Flammeskær  saa  blændende  i  sin  frem- 
medartede Glans,  at  Daves  havde  ligesom  en  Følelse  af  at 
aande  en  Luft  i  sine  Lunger,  der  var  selve  det  Stof,  der 
giver  Skabningerne  Liv.  Fra  dette  Væld  af  levende  Lys 
flød  utallige  Strømme  i  lette  Farver  som  Traade  og  Draa- 
ber  og  Flager  af  overnaturligt  rødt  mellem  den  lavere- 
liggende  Skovs  Toppe  og  farvede  den  hvide  Overflade  i 
den  aabne  Mark  med  Stænk  af  Perlemor  og  Opal.  Dave 
drejede  Hovedet  for  at  kaste  et  Blik  paa  Hytten  paa 
Laden  og  paa  Skoven  bag  dem.  Det  hele  var  badet  i 
Skæret  af  denne  Opstandelsens  straalende  Triumftog. 
Al  denne  Skønhed  ramte  ham  ved  et  forunderligt  Stik 
i  Hjertet,  som  i  et  Nu,  uden  at  han  kunde  forklare  det, 
ved  en  eller  anden  Tankeforbindelse  gled  over  i  en  ejen- 
dommelig Følelse  af  vemodig  Smerte  over  den  Skuf- 
felse, der  truede  hans  lille  Piges  glade  haabfyldte  Sind. 
Det  var  ligesom  om  den  eventyrlige  Straalepragt,  der  ly- 
ste foran  ham  ledte  hans  Tanker  halvt  i  Medfølelse  og 
halvt  i  fjern  utydelig  Erindring  mod  den  Glans  af  Even- 
tyr og  det  underlige  Straaleskær,  der  i  Barnets  lyse  For- 
ventninger er  knyttet  til  Juletræet  og  Legetøjet  paa  Julens 
festlige  Bord.  Han  mindedes  de  tre  Juleaftener,  Lidey 
havde  oplevet,  og  alt  det  Glimmer  og  de  lækre  Sager,  som 
Familien  i  Nybygden  med  kærlige  Hænder  havde  spredt 
om  hendes  Jul.  Denne  Gang  kunde  han,  hendes  egen  Far, 
ikke  gøre  det  ringeste  for  at  gøre  Julen  anderledes  for 
hende  end  de  øvrige  Dage  var,  de  ensformige  Hver- 
dage, der  trættede  og  kedede  det  lille  Barn.  Det  var  jo 
tydeligt,  at  hun  livede  op  i  Haab  og  Spænding  og  For- 
ventning. Det  krøb  i  Dave  Patton,  naar  han  tænkte  paa, 
hvor  grænseløs  bedrøvet  den  lille  vilde  blive,  naar  hun 
vaagnede  til  Skuffelse  og  Trøstesløshed,  mens  Juledagen 

gryede,  og  han  overvældede  sig  selv  med  Bebrejdelser 
over,  at  han  ikke  havde  benyttet  Tiden  til  at  skaffe  sig 
noget,  før  den  dybe  Sne  havde  spærret  Vejen  til  Byen. 
Hvad  kunde  han  gøre  nu? 

Dave  Patton  skraaede  tungt  over  Gaarden  til  Lade- 
døren. Lyden  af  hans  Trin  i  den  fasttraadte  Sne  besva- 
redes af  en  svag  utaalmodig  Brummen  fra  Kreaturet,  der 
ventede  i  Stalden.  Da  han  løftede  den  tunge  Træklink 
og  aabnede  Døren,  vrinskede  Hesten  til  ham  fra  den  in- 
derste Baas,  den  hilste  ham  Velkommen  ved  at  skrabe 
med  Hoven,  og  en  behagelig  varm  Damp  blæste  mod  hans 
Ansigt.  Fra  Hestens  Baas  og  fra  Køernes  Aflukker  vendtes 
store  bløde  Øjepar  imod  ham.  Han  fyldte  Krybberne  med 
det  duftende  Hø  og  lyttede  til  Mulernes  tilfredse  Snøften 
og  Pusten  i  Foderet,  og  saa  tænkte  han  paa,  hvor  lykke- 
lige disse  Væsner  var  i  deres  lune  Sikkerhed.  Han  tænkte 
paa,  hvor  lykkelig  han  var  med  sin  Kone,  der  nu  efter  tre 
Aars  næsten  uafbrudt,  tvungen  Adskillelse  var  bleven  for- 
enet med  ham  igen.  Det  havde  virkelig  tegnet  til,  at  denne 
Jul  for  ham  og  hans  unge  Hustru,  der  nu  var  ved  at  gen- 
vinde sit  Helbred  i  den  styrkende  Luft  i  Granskoven 
efter  lange  Aar  i  Sygdom  og  Svaghed,  skulde  forme  sig  i 
ublandet  Glæde.  Der  var  kun  én,  for  hvem  denne  Dag 
vilde  rinde  op  i  Mørke  med  knuste  Forhaabninger  og 
Skuffelser,  og  det  var  hans  lille  Pige.  Jo  mere  han  tænkte 
paa  det,  jo  mere  uudholdelig  blev  den  Tanke  ham.  Han 
mindedes  svagt  Skuffelser  fra  sin  egen  Barndom,  han 
maalte  Vægten  og  Dybden  af  Børns  smaa  Sorger,  der 
slet  ikke  er  til  at  hjælpe  eller  bøde  paa.  Og  saa  fattede 
han  en  pludselig  Beslutning.  Den  Sorg  skulde  hans  lille 
Pige  ihvertfald  blive  forskaanet  for.  Han  rammede  Gre- 
ben energisk  ned  i  Møddingen  og  forlod  Stalden  med  faste 
Skridt  som  én,  der  har  fattet  en  Beslutning. 

Det  var  tre  Aar,  siden  Dave  Patton  som  en  Følge  af  en 
Række  Uheld,  der  havde  gjort  ham  ludfattig,  havde  været 
nødt  til  at  efterlade  sin  Hustru  og  sit  tre  Aar  gamle 
Barn  i  hendes  Forældres  Hjem,  mens  han  begav  sig 
ud  i  det  fjerneste  Vildnis  for  at  grunde  et  nyt  Hjem  i  en 
Lod  i  Skoven,  der  var  det  eneste,  der  var  tilbage  af  det, 
han  havde  ejet.  Jorden  var  frugtbar,  og  der  var  Tømmer 
nok,  saa  det  begyndte  at  se  lysere  ud.  Men  hans  Kone  var 
syg,  og  hun  turde  ikke  udsætte  sig  for  det  haarde  Liv 
og  al  den  Risiko,  der  mødte  en  Pioner  to  Dagsrejser  fra 
den  nærmeste  Civilisation.  Det  var  først  sidste  Foraar,  at 
Dave  havde  turdet  hente  sin  Familie  ud  til  Hjemmet  i 
Vildnisset,  som  han  i  Mellemtiden  havde  gjort  i  Stand  til 
at  modtage  dem.  Men  det  var  gaaet  godt.  I  den  lette  læ- 
gende Luft  var  Farven  efterhaanden  kommen  tilbage  i 
hendes  blege  Kinder,  og  hvad  den  lille  angik,  saa  havde 
hun,  før  Sneen  kom  og  skar  dem  af  fra  den  nye  spæn- 
dende Verden,  været  saa  lykkelig  i  de  store  Skoves  Sel- 
skab, at  hun  slet  ikke  havde  tænkt  paa  noget  andet. 

Da  Daves  igen  traadte  ind  i  Stuen,  var  der  dækket  et 
Bord  ved  Vinduet,  og  hans  Kone  stod  og  æltede  Dejgen 
til  Boghvede-Pandekagerne,  som  hun  vilde  bage  til  Fro- 
kost. Lidey  sad  for  Enden  af  Bordet  endnu  i  sin  blaa 
Natdragt  men  med  Dyreskinds  Mokkasiner  paa  de  smaa 
Fødder  og  de  viltre  smaa  Krøller  bundet  op  med  et  blaat 
Baand,  mens  hendes  livlige  lille  Ansigt  var  begravet  i 
et  Ark  Papir.  Hun  var  for  fem  og  tyvende  Gang  i  Færd 
med  at  udarbejde  et  Brev  til  Sankte  Claus  for  at  for- 
tælle ham,  hvad  hun  haabede,  han  vilde  have  med  til 
hende. 

Hvis  der  virkelig  var  noget,  der  havde  været  udkræ- 
vet for  at  bestyrke  Dave  Patton  i  den  Beslutning,  han 
havde  fattet,  saa  var  det  dette.  Han  vendte  Blikket  fra 

det  stærkt  optagne  Barn  og  mødte  sin  Kones  spørgende 
Blik. 

„Jeg  bliver  skam  nødt  til  at  stikke  af  Mary,"  sagde 
han  stille.  Men  I  to  kan  jo  nok  klare  Jer  i  en  fire  Dage. 
I  dette  Maaneskifte  faar  vi  næppe  mere  Sne." 

Hun  sukkede  let,  men  hendes  Mands  fortrøstningfulde 
Smil  beroligede  hende  igen. 

„Ja,  det  maa  du  vel,  min  egen.  Jeg  bliver  vel  nødt  til  at 
lade  dig  gaa,  skønt  fem  Dage  er  en  forfærdelig  lang  Tid 
at  sidde  herude  alene.  Jeg  har  selv  tænkt  paa  det,"  fort- 
satte hun,  mens  hun  vogtede  paa  sine  Ord,  for  at  Lidey 
ikke  skulde  kunne  forstaa  dem,  „at  jeg  ligefrem  heller 
ikke  kunde  taale  at  se  det.  Dave!" 

„Netop,"  sagde  hendes  Mand.  „Jeg  skal  nok  sørge  for, 
at  der  er  Masser  af  Brænde  og  Tændeved.  Det  eneste,  du 
har  at  besørge,  er  at  malke  Køerne  og  se  efter  Kreaturet. 
Saa  længe  I  ikke  er  bange  for  at  være  alene,  er  der  ikke 
noget  i  Vejen." 

„Naar  vil  du  afsted?"  spurgte*  Konen  og  vendte  sig  for 
at  hælde  Dejgen  i  smaa  spruttende  graahvide  Cirkler  paa 
den  varme  fedtede  Pande. 

„I  Morgen  ganske  tidlig,"  svarede  Dave  og  tog  Plads 
ved  Bordet,  mens  en  yderst  appetitvækkende  Duft  af  bagte 
Pandekager  fyldte  Rummet.  „Der  er  lige  Sne  til  Skier 
og  jeg  kan  naa  tilbage  til  Juleaften." 

„Du  maa  endelig  ikke  komme  for  sent,  Far,"  afbrød 
den  lille  og  saa  op  med  et  bedende  Blik.  „Jeg  bryder  mig 
ikke  det  bitterste  om  Sankte  Claus,  hvis  du  ikke  ogsaa  er 
hjemme." 

„Det  kunde  jo  være,  jeg  kunde  faa  faa  ham  til  at  hjælpe 
mig  paa  Vej  med  sin  lille  Slæde,"  lo  Dave  muntert.  „Naa, 
hvorom  alting  er,  jeg  skal  nok  være  tilbage  i  rette 
Tid." 

II 

Dave  drog  afsted  ved  Daggry  paa  sine  Snesko  af  Elsdyr- 
skind, der  knirkede  melodisk  paa  den  haarde  Sne,  og 
en  Tid  lang  gik  det  rigtig  godt  ude  paa  den  lille  Ejendom. 
Det  var  heller  ikke  saa  ensomt  i  de  lyse  Timer  ved  Mid- 
dagstid, naar  Solens  Straaler  fik  Bugt  med  Kulden,  og 
den  ligesom  lunede  lidt  i  Gaardspladsen,  der  laa  i  Læ. 
Ved  den  Tid  stillede  de  to  rødbrogede  Køer  og  et  Spand 
røde  Okser  med  store  Horn,  der  sad  langt  fra  hinanden. 
De  stod  saa  veltilfredse  foran  Skuret  tæt  op  ad  Brønden 
og  tyggede  Drøv,  mens  de  solede  deres  Rygge.  Og  Høn- 
sene indfandt  sig  ogsaa,  gule,  sorte  og  spættede,  de  skra- 
bede uafladeligt  i  Halmen  uden  at  lade  sig  genere  af,  at 
det  eneste,  de  fandt  under  den,  var  Sne.  Men  der  var  rigere 
Dyreliv  endnu,  livlige  Korsnæb,  røde  og  sorte  og  hvide 
strøg  i  Flokke  ned  i  Gaarden,  og  der  kom  Snespurve  i 
deres  tarvelige  Kvækerdragt,  og  de  store  trohjertede  Kirse- 
bærfugle, utaalmodige  som  Børn,  med  deres  glinsende 
Pletter  af  Purpurrødt  paa  Hoved  og  Nakke.  Alle  disse 
Væsner  holdt  Lidey  i  Aande  og  hjalp  hende  med  at  slippe 
igennem  Dagene,  der  for  hendes  utaalmodige  Forventnin- 
ger syntes  urimelig  lange.  En  halv  Snes  Gange  om  Da- 
gen eller  maaske  mere  kunde  hun  sætte  sig  hen  og  prente 
en  vanskelig  Meddelelse  til  Sankte  Claus  med  et  eller 
*  andet  nyt,  som  hun  var  kommen  i  Tanke  om  at  foreslaa. 
Disse  Sendebreve  blev  befordrede  til  de  smaa  Børns  el- 
skelige Helgen  ved  Hjælp  af  den  buldrende  Køkkenild, 
og  naar  Trækket  i  Skorstenen  hvirvlede  deres  knittrende 
Rester  opefter,  var  Lidey  overbevist  om,  at  de  naaede 
direkte  til  deres  Bestemmelsessted.  Pigebarnets  Glæde  i 
disse  Forventninger  var  nu  saa  meget  mere  fuldkommen, 

fordi  hendes  Mor  efter  Faderens  Bortgang  var  holdt  op  med 
at  tage  Modet  fra  hendes  Forhaabninger. 

Men  Dagen  før  Juleaften  begyndte  imidlertid  hendes 
Mor  at  mærke  Symptomer,  der  varslede  et  Tilbagefald 
af  den  Sygdom,  hun  havde  lidt  under  før.  Hun  blev  angst, 
fordi  hun  følte,  hvor  nødvendigt  det  var,  at  hun  vedblev 
at  være  rask,  og  denne  nervøse  Tilstand  fremskyndede 
det  Anfald,  hun  mest  af  alt  havde  frygtet.  Hendes  Træt- 
hed og  Smerter  voksede  fra  Time  til  Time.  Hun  mindedes 
hvad  hun  før  havde  gennemgaaet,  og  det  var  hende  ikke 
muligt  at  blive  Herre  over  Anfaldet.  Hun  kravlede  ved 
Aftenstid  med  Barnet  ud  i  Laden  og  gjorde  Hesten  og 
Kreaturet  helt  betuttet  ved  at  ville  have  dem  til  at  drikke 
igen,  hun  stablede  deres  Krybber  med  Hø  til  to  Dage  og 
strøede  om  sig  med  Boghvede  til  Hønsene.  Næste  Mor- 
gen var  alt  det,  hun  kunde  overkomme,  at  krybe  ud  af 
Sengen  og  tænde  Ild ;  Lidey  maatte  til  Frokost  nøjes  med 
Smør  og  Brød  og  Sirup  i  ubegrænset  Maal,  hvad  hun  for 
Resten  var  overmaade  tilfreds  med. 

Men  trods  de  Pligter,  der  saaledes  kom  til  at  hvile 
paa  den  lille,  var  det  en  drøj  Dag  for  hende  at  komme 
igennem.  Hun  var  pakket  godt  ind  og  havde  faaet  varme 
Muffediser  paa,  saa  hun  efter  sin  Moders  Anvisninger 
kunde  bære  lidt  Vand  til  Hjorden  i  en  lille  Tinkedel,  selv 
om  hun  maatte  gøre  mange  Ture  for  at  faa  det  besørget. 
Hun  kunde  ogsaa  holde  Ilden  brændende,  men  Timerne 
krøb  langsomt  afsted,  og  hun  følte  sig  saa  utaalmodig,  at 
alle  hendes  sædvanlige  smaa  Fornøjelser  mistede  deres 
Tillokkelse.  Det  hjalp  ikke  en  Gang,  at  hun  fik  Lov  til  at 
klippe  Billeder  ud  af  et  gammelt  illustreret  Blad,  hun  var 
og  blev  opfyldt  af  altoverskyggende  Forventninger.  Men 
før  Julen  kom,  maatte  hendes  Far  komme,  og  fra  Middag 
og  fremdeles  blev  hun  ved  at  løbe  til  Døren  og  fuld  af 


92 


DEN   DYBE  SNE 


Forventning  at  kigge  ned  ad  Vejen.  Hun  var  vis  paa  at 
længere  end  til  Aftensmaden  kunde  han  i  aller  værste 
Fald  ikke  blive  væk,  for  han  skulde  jo  dog  have  Mad, 
eller  snarere  som  Lidey  udtrykte  det,  han  skulde  hjælpe 
hende  med  at  give  Mor  Mad.  Lidey  var  aldeles  ikke 
sulten,  men  hun  var  begyndt  at  blive  ked  af  det  lidet 
afvekslende  Smør  og  Brød  og  Sirup. 

Men  det  blev  Aftensmadstid,  og  det  blev  mere,  uden 
at  der  viste  sig  noget  Tegn  paa,  at  Dave  kom  tilbage. 
Lidey  var  lige  ved  at  give  sig  til  at  græde,  men  hun  gav 
sig  alligevel  i  Lag  med  nogle  Bidder  af  Maden,  der  ikke 
smagte  hende  mere.  Hendes  Mor  faldt  i  Søvn,  udmattet 
af  Smerte,  der  tilsidst  havde  fortaget  sig;  der  var  ikke 
andet  Lys  i  Stuen  end  det  røde  Skær  fra  det  aabne  Træk 
i  Ildstedet  og  det  stærke  Maanelys,  der  blaalighvidt  strøm- 
mede ind  ad  Vinduet  i  Gavlen.  Den  lilles  Utaalmodighed 
tiltog  saa  den  blev  utaalelig. 

Hundrede  Gange  slog  hun  Døren  op  og  stirrede  ivrigt 
ud  over  den  maanebelyste  Sne,  og  nedad  Vejen.  Him- 
len var  skyfri  og  Maanen  straalede  netop  lige  over  Vejen 
og  forvandlede  den  i  al  dens  Ensomhed  til  den  Sti,  der 
førte  ind  i  „Vidunderland".  Som  den  laa  i  det  hemmelig- 
hedsfulde, blaahvide  Straaleskær,  strejfet  af  næsten  uvir- 
kelige Strømme  af  smaragdfarvet  og  violet  Lys,  virkede 
den  ikke  paa  Lidey  som  en  ensom  Vej  i  Natten.  Dens 
vældige  Øde  blev  i  hendes  Øjne  en  Have  af  Sølv  og  Kry- 
stal, og  mens  hun  stirrede  ud  over  den,  lokkede  den 
hende  med  uimodstaaelig  dragende  Magt. 

Hun  tog  en  pludselig  Beslutning,  lukkede  Døren  sagte, 
tændte  Lampen  og  begyndte  at  tage  Overtøj  paa,  mens 
hun  stjal  sig  rundt  paa  Tåspidserne  for  ikke  at  vække 
sin  Mor.  Hun  var  fuldkommen  overtydet  om,  at  ved 
denne  Tid  maatte  hendes  Far  være  naaet  næsten  hjem. 

Og  ligesom  denne  Tanke  gik  gennem  hendes  lille  Hoved, 
arbejdede  hun  sig  virkelig  op  til  at  se  ham  glide  hastigt 
gennem  Maanelyset  netop  der,  hvor  Vejen  drejede.  Hvis 
hun  skyndte  sig,  kunde  hun  naa  ham  før  han  kom  op 
over  deres  Lod.  Denne  Tanke  bemægtigede  sig  hende. 
Hun  kastede  et  stjaalent  Blik  paa  sin  Mors  Ansigt  for  at 
forvisse  sig  om,  at  hun  sov  trygt,  og  saa  smuttede  hun 
ud  i  Maaneskæret.  Et  Øjeblik  efter  dansede  hendes 
lille  Skikkelse  med  Hætte,  Halstørklæde  og  Muffediser 
frem  over  Sneen  med  de  smaa  Fødder  skjult  i  Mokka- 
siner. 

De  første  bange  Anelser  om,  at  der  var  noget  galt,  fik 
Lidey,  da  hun  stod  hvor  Vejen  begyndte.  Det  var  rigtigt 
nok  at  den  lysende  Sti  med  alle  dens  Eventyr  og  Forlok- 
kelser laa  lige  for  hende.  Men  den  højtidelige  Skov  paa 
hver  Side  af  Stien  var  fyldt  med  lange  Skygger  og  rum- 
mede  den  frygtelige  Stilhed.  Her  var  Lidey  lige  ved  at 
beslutte  sig  til  at  vende  om.  Men  hun  var  allerede  et 
lille  Menneskebarn  med  bestemte  Forsæt,  og  naar  hun 
havde  fattet  en  Beslutning,  var  hun  ikke  let  at  faa  fra 
den ;  hendes  levende  Indbildningskraft  viste  hende  endnu 
Billedet  af  hendes  Far,  der  ilede  imod  hende  lige  neden 
for  det  Sted,  hvor  Vejen  drejede.  Hun  syntes  endogsaa, 
hun  kunde  høre  Lyden  af  hans  Trin  i  den  skræmmende 
Stilhed.  Med  bankende  Hjerte,  men  endnu  holdt  oppe  af 
Haabets  Begejstring,  blev  hun  ved  at  løbe,  uden  atter  at 
turde  se  ind  i  den  dybe  Skov.  Og  for  at  holde  Modet 
oppe  blev  hun  ved  med  at  tænke  paa,  hvor  hendes  Faders 
Ansigt  vilde  lyse  af  glad  Forundring,  naar  han  saa  hende 
komme  løbende,  lige  netop  der,  hvor  Vejen  drejede.  Til 
Svinget  var  der  næsten  en  kvart  engelsk  Mil,  men  tilsidst 
naaede  Barnet  derhen.  Hun  udstødte  et  lille  Skrig  af 
tillidsfuld  Lettelse  og  ilede  fremad.  Nu  strakte  Vejen  sig 

halvt  i  Skygge  som  den  ændrede  Retning  og  den  laa  tom 
foran  hende.  Skuffelsen  overvældede  hende,  og  hun  satte 
sig  ned  i  Sneen  og  gav  sig  til  at  græde. 

Efter  at  hun  havde  grædt  et  Par  Minutter  og 
tørret  sine  Øjne  med  sine  smaa  Muffediser,  der  var 
helt  stivnede  af  Frosten,  var  hendes  første  Indskydelse 
at  vende  Ansigtet  den  anden  Vej  og  løbe  hjem,  saa  hur- 
tig, hun  kunde.  Men  da  hun  vendte  sig  og  kastede  et 
Blik  bagud,  saa  Stien,  der  førte  tilbage,  helt  forandret 
ud.  Naar  hun  stod  med  Ryggen  til  Maanen,  var  det 
som  om  den  ganske  Verden  stirrede  mod  hende  med 
et  uvenligt,  dystert  Blik.  Det  var  som  ukendte  Ræds- 
ler lurede  langs  den  ubarmhjertige  blaahvide  Vej  gærdet 
af  Skoven  med  det  frygtindgydende  Mørke.  Hun  hulkede 
af  Fortvivlelse  og  vendte  sig  igen  mod  Maanen.  Frem- 
efter bevarede  Vejen  tiltrods  for  hendes  Frygt  dog  endnu 
noget  af  Glansen  og  Tillokkelsen.  Fremefter,  sagde  hun 
til  sig  selv,  maatte  sikkert  hendes  Far  være,  paa  Vej  hende 
i  Møde,  bare  lidt  længere  borte,  end  hun  havde  troet. 
Hun  tog  igen  Modet  til  sig  og  trøstede  sig  i  sin  Ensomhed 
med  Tankerne  om,  hvad  Sankte  Claus  vilde  bringe ;  hun 
satte  sig  i  Bevægelse  og  fortsatte  sin  Vej  med  korte  raske 
Skridt. 

Hun  havde  ikke  gaaet  mere  end  nogle  faa  Skridt,  da 
en  underlig  skinger  Lyd,  der  kom  temmelig  langt  borte 
fra  bag  hende,  jog  Hjertet  op  i  Halsen  paa  hende,  mens 
hendes  Gang  blev  til  Løb. 

Der  var  den  igen  den  skingre,  langtrukne,  dirrende 
Lyd,  og  den  lilles  Hjerte  var  lige  ved  at  standse  sine  Slag. 
Bare  hun  dog  kunde  se  sin  Far  komme.  Hun  havde  aldrig 
før  hørt  en  Lyd  som  denne,  den  lød  ikke  egentlig  vredt, 
heller  ikke  videre  højt,  men  i  sin  ujævne  Takt  var  det 
ligesom  om  den  bar  paa  en  skjult  Rædsel.  Den  mindede 

hende  meget  svagt  om  en  Hund,  hun  havde  hørt  hyle 
inde  i  Nybygden.  Hunde  var  hun  ikke  bange  for,  men 
hun  vidste,  at  der  ikke  var  Hunde  ude  i  Skoven. 

Just  som  hun  var  begyndt  at  tabe  Vejret  og  mindske 
sin  Fart,  naaede  dette  forfærdelige  Hyl  igen  til  hende 
mellem  Træerne,  nu  var  det  meget  nærmere  og  meget 
tydeligere.  Hendes  trætte  Fødder  fik  fornyet  Kræfter, 
hun  flyede  hurtigere  end  nogensinde  før,  med  aaben 
Mund  og  vidt  aabne  Øjne.  Vejen  drejede  igen  svagt  og 
den  løb  igen  mere  lige  mod  Maanen,  men  den  strakte 
sig  langt  foran  hende,  til  den  indsnævrede  sig  for  hendes 
Blik.  Og  intetsteds  paa  den  skinnende  Streg  var  der  et 
Glimt  at  se  af  Dave.  Lidey  havde  imidlertid  nu  kun  en 
eneste  Tanke  i  sin  skælvende  Hjerne,  og  det  var  at 
blive  ved  med  at  løbe  og  naa  hen  til  sin  Far  før  disse 
forfærdelige  Røster  kunde  naa  hende.  Hun  vidste,  at  de 
nærmede  sig  med  Fart,  nu  lød  de  allerede  forfærdelig 
nær  ved  hende.  Da  hun  var  naaet  henimod  to  Hundrede 
Alen  fra  den  sidste  Bøjning  af  Vejen,  saa  hun  faa  Skridt 
foran  sig  en  lille  aaben  Plet  og  i  dens  yderste  Hjørne 
Gavlen  af  en  lille  Hytte,  der  rejste  sig  et  Par  Fod  over 
Sneen.  Det  Sted  kendte  hun  godt.  Derinde  havde  hun 
leget  sidste  Sommer,  mens  hendes  Far  slog  det  stride 
Hø  paa  det  ryddede  Stykke.  Det  var  en  Hytte,  der  havde 
været  benyttet  af  ensomme  Fældejægere  og  Folk,  der  var 
ude  at  søge  Tømmer  distrikter.  Den  var  gjort  af  Menneske- 
hænder, og  denne  Omstændighed  gjorde,  at  den  lille 
ligesom  fik  en  Fornemmelse  i  Øjeblikket  af  at  hun  ikke 
var  helt  alene  og  paa  alle  Sider  omgivet  af  den  vilde  Na- 
tur med  dens  Frygt  og  Rædsler.  Det  ligesom  lettede  hen- 
des Sind,  hun  standsede,  ikke  helt  sikker  paa,  om  hun 
skulde  gaa  videre  langs  Vejen,  eller  søge  Ly  i  den  tomme 
Hytte. 


96 


DEN   DYBE  SNE 


Nu  hørte  hun  ikke  længere  sine  egne  smaa  Fodtrin 
knirke  og  blev  derfor  øjeblikkelig  opmærksom  paa  den 
trampende  Lyd  af  andre  Fødder  bag  hende.  Hun  vendte 
sig  og  saa  bagved  sig  en  Flok  graa  Dyr,  der  lige  rundede 
Hjørnet.  De  lignede  nogenlunde  en  Flok  Hunde.  Men 
Lidey  vidste  godt,  at  det  ikke  var  Hunde.  Hun  havde 
set  Billeder  af  dem,  forfærdelige  Billeder.  Og  hun  havde 
læst  Historier  om  dem,  der  havde  faaet  hende  til  at  gyse, 
mens  hun  læste.  Nu  var  det  ligesom  om  Jorden  gled  helt 
bort  under  hende.  Det  var  Ulve.  Et  Øjeblik  var  hun  ude 
af  Stand  til  at  frembringe  en  Lyd.  Saa  skreg  hun  fortviv- 
let „Far,  Far"  og  styrtede  af  sted  mod  Hytten. 

Ulvene  var  næppe  en  halv  Snes  Skridt  bag  hende,  da 
hun  naaede  den.  Døren  stod  halvt  aaben,  men  mere  end 
en  Fod  op  ad  den  laa  Sneen  i  en  Dynge.  Den  lille  styrtede 
hovedkulds  ind  ad  den  snævre  Aabning  lige  som  en 
Kanin,  krøb  bag  ved  Døren  og  trillede  ned  i  Sneen  altfor 
forfærdet  til  at  give  en  Lyd  fra  sig. 

Et  Skridt  fra  Hyttens  Dør  standsede  Ulvene  brat.  Den 
halvt  begravede  Hytte,  det  mørke  Hul  der  førte  ind  til 
den  var  noget,  de  ikke  knyttede  anden  Forestilling  til, 
end  at  det  havde  noget  med  Mennesker  at  gøre.  Alt,  hvad 
der  havde  med  Mennesker  at  gøre,  rummede  Fare.  Det 
mørke  Hul  mistænkte  de  for  at  være  en  Fælde.  Føreren 
gik  hen  til  det,  stødte  næsten  sin  Næse  ind  i  det  og 
snusede.  Men  han  trak  sig  tilbage,  som  om  han  havde 
faaet  et  Slag  over  Snuden,  og  hans  Næsebor  vimrede  af 
bittert  Fjendskab.  Der  var  en  stærk  Fært  af  Menneske  i 
Hullet.  Det  lignede  i  allerhøjeste  Grad  en  Fælde. 

Lidey  laa  fladt  paa  Maven  bagved  Døren  og  kiggede 
ud  ad  den  snævre  Sprække  med  Øjne,  der  stod  paa 
Stilke.  Derude  i  det  klare  Maaneskin  saa  hun  Ulvene  lu- 
ske rundt  frem  og  tilbage,  og  hun  hørte  deres  Trin, 

mens  de  forsigtigt  kredsede  om  Hytten  for  at  finde  en 
anden  Indgang.  De  holdt  sig  en  fem-seks  Skridt  borte 
fra  den  til  at  begynde  med,  saa  mistroiske  var  de  over- 
for den  Fært  af  Menneske,  der  havde  hilst  deres  Førers 
første  Forsøg  paa  at  anstille  Undersøgeler.  Da  de  i  flere 
Minutter  havde  lusket  rundt  satte  de  sig  alle  ned  paa  Bag- 
benene foran  Døren  og  syntes  at  lægge  Raad  op.  Den 
lille  havde  en  Følelse  af,  at  deres  gennemtrængende  Blikke 
gik  lige  lukt  igennem  hende,  som  om  de  havde  opdaget 
hende  gennem  Sprækken  og  trængte  igennem  hendes 
nytteløse  Forsøg  paa  at  skjule  sig. 

Med  ét  saa  hun,  mens  hvert  Øje  i  Flokken  gloede  imod 
hende,  Føreren  komme  hurtigt  frem  og  igen  sætte  sin 
grumme  Snude  lige  mod  Sprækken  ved  Døren.  Hun  slog 
efter  den  med  sin  lille  Haand  som  i  et  Slags  Raseri.  Ul- 
ven syntes  endnu  noget  mistvivlende  ved  Færten,  der 
fyldte  hans  Næse,  og  sprang  forsigtig  tilbage,  mens  hele 
Flokken  trak  sig  et  Par  Fod  nærmere  mod  Hytten.  Hung- 
rige var  de,  men  de  var  alligevel  ikke  helt  sikre  paa  at 
det  ikke  var  en  Fælde.  De  var  ikke  helt  rede  til  at  krybe 
ind  og  sikre  sig  deres  Bytte,  men  lidt  efter  lidt  kom  de 
nærmere.  Føreren  var  imidlertid  lige  saa  snedig  som  han 
var  vild;  han  havde  allerede  vænnet  sig  til  Færten  og 
den  Trudsel,  den  indebar;  og  nu  krøb  han  endelig  ind 
med  hele  Forkroppen  for  at  spejde.  Hans  røde  Kæber 
og  hans  lange  hvide  Tænder  kom  tilsyne  over  Kanten 
af  Døren.  Ved  det  Syn  fik  Lidey  sine  Stemmemidler  igen. 
Hun  veg  tilbage,  mod  den  fjerneste  Væg  og  gav  sig  til  at 
skrige,  Skrig  paa  Skrig,  der  ligesom  flængede  den  dybe 
Stilhed.  Fuldstændig  vanvittig  af  Rædsel  lagde  hun  ikke 
en  Gang  Mærke  til,  at  Ulvens  Hoved  pludselig  trak  sig 
tilbage. 

III 

Paa  sin  Tur  til  Byen  havde  Dave  Patton  det  i  alle  Hen- 
seender storartet.  Det  var  fortræffeligt  Skiføre,  den  bi- 
dende kolde  Luft  virkede  saa  styrkende  paa  hans  Nerver 
og  hans  Hjerte  var  saa  let,  saa  sundt  og  fyldt  af  Haab,  at 
Turen  ikke  en  Gang  tog  ham  halvanden  Dag.  Saa  fik  han 
endda  Stunder  til  at  unde  sig  fire  Timers  Søvn  i  en  gam- 
mel Tømmerhuggerlejr,  der  laa  ved  Vejen.  I  Byen  var 
der  slet  ikke  saa  faa  Butiker,  hvor  man  kunde  faa  alt, 
lige  fra  en  Barnerangle  til  en  Sæk  Kunstgødning  eller 
et  helt  Sovekammer-Møblement,  og  han  skaffede  sig  med 
Lethed  en  Bunke  spraglede  Smaagenstande  og  mere  va- 
rige Smaagaver,  som  han  kunde  anslaa  til  at  svare  til 
Lidey's  Forventninger.  Han  besøgte  sin  Kones  Familie, 
og  de  havde  ogsaa  noget,  som  han  kunde  stoppe  i  sin 
Santa  Claus-Pose  baade  til  Mary  og  til  den  lille,  og  han  fry- 
dede sig  til  den  Jul,  der  skulde  komme  ude  i  den  lille 
Hytte  i  Vildnisset.  Et  Par  Ting  havde  han  selv  købt  til 
sin  Kone ;  og  da  han  fik  Bylten  paa  Skulderen  og  fik  den 
strammet  godt  fast,  for  at  den  ikke  skulde  slingre  mod 
hans  Skuldre,  naar  han  skred  hurtigt  fremefter,  mærkede 
han,  at  den  Byrde  han  bar,  ikke  var  saa  helt  let  endda. 
Men  saa  var  hans  Hjerte  til  Gengæld  let  og  det  gik 
lige  op. 

Den  Nat  sov  han  kun  to  Timer  i  Lejren,  det  var  hans 
Hensigt  at  se  at  være  hjemme  lidt  over  Middag.  Men 
da  han  satte  sig  i  Bevægelse  om  Morgenen  begyndte  det 
straks  at  gaa  galt.  Først  var  der  Bylten.  Det  viste  sig  at  den 
som  den  Slags  Pakker  undertiden,  var  stopfuld  af  Utu- 
skestreger,  der  gav  sig  Udslag  i  en  ustandselig  Gnaven 
mod  hans  Skuldre.  Han  gjorde  flere  Gange  Holdt  for  at 
faa  den  til  at  falde  til,  men  det  vilde  ikke  lykkes  ham.  Til- 

sidst  maatte  han  standse,  pakke  den  op  og  lægge  alle  Sa- 
gerne om.  Saa  først  lykkedes  det  ham  at  faa  den  til  at 
hænge  pænt,  som  den  skulde. 

En  halv  Time  senere  drejede  han  et  Par  Skridt  fra 
Vejen  for  at  faa  en  Taar  Vand  i  en  Kilde,  der  randt  selv  i 
den  koldeste  Vinter.  Der  fik  hans  Snesko  fat  i  en  be- 
gravet Gren,  han  snublede,  faldt  paa  Næsen  og  knækkede 
Remmen  paa  Skoen.  Han  blev  arrig  og  i  sin  Utaalmodig- 
hed  indskrænkede  han  sig  til  den  nødtørftigste  Istand- 
sættelse i  den  Tro,  at  den  vilde  holde  til  han  kom  hjem. 
Men  før  han  havde  gaaet  en  Mil,  gik  det  Lapperi  i  Styk- 
ker. Saa  var  der  ikke  andet  for  ham  at  gøre  end  at  tage 
sig  Tid  til  at  gøre  Arbejdet  ordentligt.  Det  gjorde  han  ved 
at  skære  en  Stump  Asketræ,  pinde  den  ud  i  et  Par  tynde 
men  sejge  Splinter  og  binde  dem  fast  sammen  om  Brud- 
det med  en  stærk  Laksesnøre,  som  han  altid  havde  hos 
sig.  Men  selv  da  var  han  klar  over,  at  han  maatte  gaa 
forsigtigt  og  tage  Hensyn  til  Lækagen,  og  det  gik  snart 
op  for  ham,  at  han  ikke  kunde  naa  hjem  før  længe  efter 
Aftensmaden  og  længe  efter  at  Lidey  var  kommen  i  Seng. 

Da  Maanen  kom  op  slog  hans  kæmpemæssige,  groteske 
Skygge  Følge  med  ham,  og  den  dansede  hen  over  Sneen 
foran  ham;  men  efterhaanden  som  Maanen  steg  paa  den 
isblaa  Himmel,  blev  Skyggen  kortere  og  mere  manérlig 
i  sin  Adfærd.  Daves  sled  sig  ihærdig  fremefter  altfor  træt 
til  at  tænke,  han  morede  sig  med  at  betragte  Skyggens 
Krumspring,  det  var  ligesom  om  det  var  den,  der  frem- 
bragte en  Del  af  den  sprøde  Musik,  der  kom  fra  hans 
Snesko. 

Pludselig  blev  han  vækket  af  sine  tankeløse  Drømme 
af  en  spøgelsesagtig  Lyd,  der  drev  henimod  ham  mellem 
Træerne.  Det  var  et  langt  jamrende  Hyl,  der  kildrede 
hans  Haarrødder.  Han  kunde  ikke  sige,  hvad  det  var, 

men  han  kunde  føle,  at  det  ikke  hidrørte  fra  Mennesker. 
Det  kom  ihvertfald  fra  et  Sted,  der  laa  mellem  ham  og 
hans  Hjem,  og  han  fremskyndte  uvilkaarligt  sine  Skridt, 
mens  han  tænkte  paa  den  pæne,  opvarmede  Hytte,  der 
bød  hans  Kære  skærmende  Ly. 

Saa  lød  det  lange  Hyl  igen,  nu  var  det  nærmere,  det 
var  tydeligere  og  det  dirrede.  Dave  havde  hørt  Ulve  før 
i  Labrador  og  ude  i  Vesten.  Hvis  han  ikke  havde  været 
fuldkommen  sikker  paa,  at  Ulve  slet  ikke  forekom  i 
disse  Egne  af  Landet,  vilde  han  have  svoret  paa,  at  den 
Lyd,  han  hørte,  var  et  Jagthyl  fra  en  Flok  Ulve.  Men 
Tanken  selv  var  urimelig.  Han  var  imidlertid  næppe  ble- 
ven overbevist  om  dette,  før  Hylet  lød  en  Gang  til.  Og 
Dave  skiftede  modstræbende  Anskuelser.  At  det  var  Ulve, 
der  skreg,  var  ikke  alene  muligt,  det  var  ganske  afgjort. 
Det  fyldte  ham  med  Forbitrelse,  at  disse  graadige  Røvere 
var  trængt  ind  paa  Egnen. 

At  Ulvene  kom  lige  imod  ham  blev  hurtig  klart  for 
Dave,  hvis  Øren  var  vel  trænede  til  at  opfatte  Lyd,  men 
samtidig  var  han  af  den  Formening,  at  de  var  efter  et 
Bytte.  Han  delte  med  Skovhuggerne  fra  Østen  deres 
Foragt  for  Ulve,  naar  de  ikke  var  i  meget  store  Flokke, 
og  han  var  hurtig  klar  over,  at  dette  kun  var  en  lille 
Flok.  Han  mente  ikke,  den  vilde  vove  sig  Ansigt  til 
Ansigt  med  ham,  men  ikke  destomindre  erkendte  han,  at 
der  var  en  fjern  Mulighed  for,  at  Ulvene  var  saa  sultne, 
at  de  kunde  glemme  deres  Frygt  for  Mennesker.  Han 
tvivlede  ikke  paa,  at  hans  Øxe  i  saa  Fald  vilde  være  et 
mere  end  tilstrækkeligt  Vaaben.  Men  han  havde  morder- 
lig travlt  med  at  komme  hjem,  og  han  ønskede  ikke  at 
blive  standset  og  tvunget  til  at  slaas.  Et  Øjeblik  tænkte 
han  paa  at  dreje  af  gennem  Skoven  og  holde  sig  langt 
væk  fra  disse  natlige  Røvere,  men  saa  kom  han  til  at 

tænke  paa,  at  hans  Snesko  ikke  var  sikre.  Udenfor  Stien 
maatte  Sneen  være  meget  blød,  og  der  var  Fare  for,  at 
Skoen  igen  skulde  gaa  itu.  Der  var  heller  ingen  Mening 
i,  at  han  skulde  lade  sig  drive  ud  af  sin  Kurs  af  et  Bundt 
vilde  Køtere.  Sneskoene  afgjorde  Sagen.  Han  bed  Tæn- 
derne barskt  sammen,  klemte  om  Øksen  og  gik  paa. 
Spektaklet  fra  Flokken  var  nu  saa  nær  paa  ham,  at  det 
ganske  opslugte  det  øresønderrivende  Raab  paa  „Far" 
der  ellers  vilde  have  naaet  hans  Øren.  Der  var  en  helt 
anden  Tone  over  Hylene,  saa  Dave  regnede  ud,  at  Byttet 
maatte  være  i  Sigte.  Saa  holdt  Støjen  pludselig  op,  paa 
et  Par  utaalmodige  Bjæf  nær. 

„Hvad  saa  siden  de  er  efter,  har  det  forstukket  sig," 
sagde  Dave  til  sig  selv,  „og  det  i  det  gamle  Skur,"  føjede 
han  til,  da  han  saa  den  lille  ryddede  Strimmel  foran  sig. 

Da  han  nu  var  sikker  paa,  at  Ulvene  havde  noget  at 
beskæftige  deres  Opmærksomhed  helt  udelt  med,  krøb 
han  lydløst  fremefter  lige  i  Kanten  af  Træerne.  Han 
kiggede  frem  fra  en  hængende  Skarntydegren  og  saa  Ta- 
get af  Hytten  med  den  halvaabne  Dør,  der  næsten  var 
begravet  i  Sneen,  mens  Ulvene  luskede  snusende  rundt 
om  den  et  Par  Alen  fra  den. 

„De  er  bange  for  en  Fælde,"  tænkte  han  med  et  bredt 
Smil,  og  bandede  sit  Uheld,  at  han  ikke  havde  en  Bøsse 
med. 

„Af  et  Par  af  de  tykke  graa  Pelse,"  tænkte  han, 
„kunde  der  laves  en  udmærket  Frakke  til  den  lille  der- 
hjemme." 

Der  var  seks  Ulve,  og  de  var  store  nok  til  at  være  ube- 
hagelige for  en  Mand,  der  kun  var  bevæbnet  med  en  Økse. 
Dave  var  glad  over  at  der  var  noget,  der  holdt  dem  fra  at 
vende  deres  Opmærksomhed  mod  ham.  Han  holdt  Øje 
med  dem  et  Par  Minutter,  saa  besluttede  han  sig  til  at 


102 


DEN   DYBE  SNE 


gaa  rundt  om  den  anden  Side  af  det  ryddede  for  at  und- 
gaa  Ubehageligheder. 

Han  trak  sig  tilbage  saa  stille  som  en  Los.  Hvor  Sko- 
ven foroven  var  tyk,  var  Sneen  blød,  der  var  ingen 
Skal  paa  Overfladen  og  i  Stedet  for  at  knirke  som  ude 
paa  Vejen,  gav  Sneen  ikke  anden  Lyd  under  hans  Trin 
end  en  Slags  dæmpet  Suk. 

Han  var  allerede  gaaet  flere  Skridt  tilbage,  da  en 
Tanke  pludselig  steg  op  i  ham.  Hvorfor  tøvede  de  Ulve 
saa  længe  med  at  krybe  ind  i  den  Hytte,  naar  deres 
Bytte  virkelig  var  inden  i  den.  Deres  Frygt  for  en  Fælde 
var  ikke  fuld  tilstrækkelig  til  at  forklare  den  Forsigtig- 
hed. Denne  Tanke  voldte  ham  et  let  Ubehag.  Han  vilde 
vende  om  og  tage  dem  i  Øjesyn  igen,  men  saa  fik  hans 
Utaalmodighed  igen  Magten  over  ham.  Mary  og  den  lille 
ventede  paa  ham  og  holdt  Udkig  med  ham  hjemme.  Han 
traadte  igen  et  Par  Skridt  tilbage.  Hvorfor  i  Alverden 
skulde  han  spilde  sin  Tid  paa  en  Flok  Ulve,  der  havde 
sat  en  Ræv  til  Vægs  i  det  gamle  Skur.  Dave  var  sikker 
paa,  det  var  en  Ræv.  Men  —  Nej  —  han  kunde  ikke  be- 
fri sig  for  den  Tanke,  at  hvis  Flygtningen  var  en  Ræv, 
eller  et  hvilket  som  helst  andet  Dyr  i  de  nordøstlige  Skove, 
vil  seks  forsultne  Ulve  ikke  være  mere  end  to  Sekunder 
om  at  overvinde  deres  Mistanke  og  gaa  ind  efter  det. 
Om  det  nu  var  en  eller  anden  halvt  ihjelsultet  gammel 
Indianer,  der  arbejdede  sig  hjem  til  Nybygden  efter 
Uheld  paa  Jagt  og  Fældesætning.  Hvem  det  saa  end  var, 
var  det  en,  der  ikke  havde  Bøsse  med  sig,  i  modsat  Fald 
vilde  der  have  lydt  Skud,  før  det  var  kommen  saa  vidt. 
Dave  kunde  se,  at  han  maatte  gaa  tilbage  og  undersøge, 
hvad  der  var  i  Vejen.  Men  han  var  arrig  over  denne  nye 
Forsinkelse.  Han  bandede  Ulvene  og  den  Indianer,  der 
ikke  kunde  klare  sig  selv,  han  stjal  sig  tilbage  til  sit 

Skjul  bag  Skarntyden  og  kiggede  frem,  ikke  længere 
interesseret,  men  ærgerlig  og  arrig. 

Ulvene  sad  nu  paa  deres  Bagben  rundt  om  Hyttens 
Dør.  Denne  usædvanlige  Opførsel  overbeviste  ham  om, 
at  der  var  en  Mand  derinde.  Naa,  han  kunde  altsaa  ikke 
slippe  udenom  at  slaaes.  Hans  eneste  Haab  var,  at  Fyren 
indenfor  var  noget  værd  og  selv  havde  noget  at  bemærke 
—  det  forbandede  Asen!  Dave  løsnede  sagte  Bylten  fra 
sin  Skulder  og  kastede  sin  tykke  Trøje  for  at  give  sine 
Arme  friere  Spillerum. 

Det  var  netop  i  det  Øjeblik  da  Føreren  af  Flokken  be- 
sluttede sig  til  at  kravle  ind  i  Hytten. 

Da  Ulven  havde  faaet  sit  Hoved  ind  i  den  lave  Aab- 
ning,  greb  Dave  om  sin  Øxe,  skød  Skarntydegrenen  til 
Side  og  gled  ganske  stille  ud  i  det  aabne  Ryd.  Han  raabte 
ikke,  han  vilde  netop  om  muligt  komme  uventet  bag  paa 
sine  Modstandere,  og  han  havde  kun  en  Snes  Skridt  at 
gaa.  De  var  saa  optagne  af  deres  Førers  Bevægelser,  at 
Dave  var  omtrent  lige  over  dem,  inden  de  lagde  Mærke 
til  hans  Komme.  Saa  vendte  de  Hovederne.  Tre  af  dem 
veg  tilbage,  forskrækkede  over  den  høje,  truende  Skik- 
kelse, men  to  af  dem  sprang  løs  paa  ham  og  snappede 
efter  hans  Strube  med  deres  aabne  Gab.  Den  første  fik 
det  fulde  Hug  fra  hans  Øxe  i  Brystet  og  faldt  sammen. 
Den  anden  undgik  med  Nød  og  næppe  et  Slag  og  trak 
sig  forsigtig  tilbage.  Men  saa  kom  inde  fra  Hyttens  Mørke 
disse  Skrig  af  vanvittig  Rædsel. 

Daves  Hjerte  var  ved  at  standse  sine  Slag.  Han  gen- 
kendte Stemmen. 

Den  store  Ulv  var  lige  ved  at  trække  sig  baglæns  til- 
bage, den  drejede  og  snurrede  sig  rundt  som  en  Fjeder, 
der  gaar  op,  da  den  saa  Dave  bøjet  over  sig.  Men  det  var 
for  sent.  Øksen  faldt  og  skar  dens  Hofter  igennem,  den 

strakte  sig  langs  Jorden,  mens  dens  vældige  Kæber 
arbejdede  konvulsivisk.  Dave  saa,  at  der  ikke  var  Blod 
paa  dens  Snude,  og  hans  eget  Blod  strømmede  igen  til 
hans  Hjerte.  Han  var  kommen,  inden  det  var  for  sent. 
Skrigene  indefra  gik  over  i  ynkelig  Hulken. 

Nu  stod  det  flammende  klart  for  Dave,  hvad  det  var 
for  en  Dødsangst,  Lidey  havde  gennemgaaet  fra  det 
første  Hyl  havde  ramt  hendes  Øren.  Hans  Smerte  for- 
vandlede sig  til  rasende  vild  Hævntørst.  Da  han  vendte 
sig  med  et  hæst  Brøl  mod  Resten  af  Flokken,  følte  han 
et  varmt  Aandepust  i  sin  Nakke,  og  et  Par  Kløer  snap- 
pede rasende  efter  ham  et  Par  Tommer  fra  hans  Strube. 
Angriberen  sprang  tilbage  tidsnok  til  at  undgaa  et  døde- 
ligt Hug  af  Øksen,  men  i  det  samme  sprang  de  tre  andre 
til.  En  af  dem  fik  et  Strejfhug,  der  jog  den  snærrende 
bort,  men  de  to  andre  var  saa  tæt  paa,  at  der  ikke  var 
Tid  for  Dave  til  igen  at  sætte  sig  i  Forsvar.  Uvilkaar- 
lig  fejede  han  et  stort  Slag  bagud  med  Skaftet  af  Øk- 
sen og  ramte  den  ene  af  Angriberne  i  Bugen.  Den  fik 
ondt,  blev  forfærdet  over  den  uventede  Form  for  Gen- 
gældelse og  samlede  sig  med  et  forskrækket  Bjæf  og  stak 
af  med  Halen  mellem  Benene.  I  samme  Øjeblik  slap 
Dave  Øksen  og  greb  den  anden  Ulv  i  Struben  med  de 
bare  Næver.  Udyret  var  ikke  vant  til  et  Greb  af  en 
Haand,  og  kunde  ikke  tage  sig  i  Agt  for  saadan  Kamp- 
maade,  saa  det  slap  meget  daarligt  fra  det.  Dave  udstødte 
et  Grynt  af  Raseri  og  Anstrengelse,  klemte  ubarmhjertig 
til,  anspændte  alle  sine  Kræfter,  løftede  det  tunge  Udyr 
op  fra  Jorden  og  slap  det  i  et  slyngende  Kast.  Dyret  fløj 
sprællende  og  vridende  sig  gennem  Luften  og  faldt  ned 
paa  sin  Ryg  ti  Fod  borte.  Da  det  landede  der,  var  alt 
hvad  der  hed  Kamplyst  gaaet  af  det.  Før  Dave  igen 
kunde  faa  fat  paa  sin  Økse,  var  det  paa  Benene  og  langt 

væk  i  panisk  Skræk  efter  sine  tre  tiloversblevne  Fæl- 
ler. 

Dave  aandede  dybt  efter  sin  Anstrængelse  og  den  Strøm 
af  Bevægelse,  der  endnu  dirrede  i  hans  Bryst ;  han  vendte 
sig  mod  Døren  til  Hytten  og  kaldte : 

„Lidey,  Lidey,"  er  du  derinde. 

„Far  —  Aa  Far,  jeg  troede  virkelig  aldrig,  du  var  kom- 
men," klang  en  lille  skælvende  Stemme.  Og  Barnet  krøb 
ud  i  Maaneskæret. 

„Aah  Far  — "  hulkede  hun  og  skjulte  sit  lille  Hoved 
mod  hans  Nakke,  da  han  trykkede  hende  til  sit  Hjerte. 
„De  var  ved  at  æde  mig,  og  jeg  troede,  at  du  aldrig  kom, 
saalænge  varede  det,  før  du  kom." 

IV 

Med  Bylten  paa  sin  Ryg  og  Lidey  i  sine  Arme  ilede 
Dave  hjemad,  al  Træthed  var  som  blæst  bort.  Hans  første 
Ængstelse  for  Konen  havde  lagt  sig  noget,  siden  han  havde 
faaet  at  vide,  at  hun  sov,  da  Lidey  gik  fra  hende.  Han 
huskede  paa,  at  en  tung  Søvn  altid  betød,  at  hendes  An- 
fald var  ovre.  Han  haabede  paa,  at  Søvnen  vilde  vare  til 
de  naaede  hjem,  for  hans  Hjerte  sank  i  ham  ved  Tanken 
om  den  Skræk,  det  vilde  volde  hende,  om  hun  vaagnede 
og  saa  at  Lidey  ikke  var  der.  Da  de  kom  ud  til  Hjørnet 
af  den  ryddede  Lod  og  saa,  at  alt  var  roligt  ved  Hytten, 
sagde  Dave: 

„Vi  vil  ikke  fortælle  Mor  noget  om  det  med  Ulvene  i 
Aften,  min  søde  Pige.  Det  vil  bare  gøre  hende  forskræk- 
ket, og  det  kan  hun  ikke  taale,  naar  hun  er  syg.  Vi  siger 
ikke  noget  om  det  før  i  Morgen." 

„Næh,"  mumlede  Lidey,  „hun  vilde  blive  forfærdelig 
angst."  De  var  nu  næsten  halvvejs  oppe  ad  Skrænten, 

da  der  lød  et  forfærdet  Raab.  „Lidey,  Lidey."  Døren  var 
slaaet  op  paa  vid  Gab,  og  Lampelyset  strømmede  ud  i 
afmægtig  Kamp  med  Maaneskæret,  mens  Mrs.  Patton 
kom  tilsyne  i  Døren.  Hendes  Ansigt  var  ligblegt  af  Skræk. 
Da  hun  saa  Dave  og  den  lille  hastigt  komme  hen  imod 
hende,  tog  hun  sig  til  Hjertet  med  begge  Hænder  og 
drog  et  Lettelsens  Suk;  saa  sank  hun  tilbage  i  en  Stol, 
der  stod  ved  Døren. 

Dave  slyngede  sine  Snesko  fra  sig  med  et  behændigt 
Spark,  traadte  ind,  smækkede  Døren  i  og  satte  Lidey 
ned  paa  Moderens  Skød  med  et  Smil  og  et  Kys. 

„Hun  var  bare  løbet  ud  for  at  tage  imod  mig,"  sagde 
han.  Det  var  sandt,  men  det  var  alligevel  misvisende. 

„Men  Barn  dog,  hvor  du  har  kyst  mig,"  sagde  Konen 
mellem  Smil  og  Taarer.  Jeg  vaagnede,  Dave,  og  saa,  at 
hun  ikke  var  der,  jeg  blev  helt  fortumlet  og  kunde  ikke 
forstaa  det." 

Hun  greb  hans  Haand,  mens  han  ømt  saa  hende  ind  i 
hendes  Øjne. 

„Stakkels  lille  Mor,"  mumlede  han.  „Lidey  siger,  at  du 
har  haft  en  slem  Tur  igen." 

„Nu  er  jeg  helt  frisk  igen  Dave,  nu  du  er  kommen  til- 
bage," svarede  hun  og  trykkede  hans  Haand  stærkt.  Men 
i  Himlens  Navn  Dave,  hvordan  har  du  baaret  dig  ad 
med  at  faa  alt  det  Blod  paa  dine  Bukser" 

„Aah,"  sagde  han  i  en  let  Tone.  „Det  betyder  ingen 
Ting.  Det  skal  jeg  fortælle  dig  siden.  Jeg  er  lige  ved  at 
dø  af  Sult.  Lad  os  nu  se  at  faa  noget  Mad  hurtigst  mu- 
ligt, og  saa  give  gamle  Mester  Sankte  Claus  en  Lejlighed 
til  at  udmærke  sig.  Imorgen  skal  vi  tre  ha'e  den  mest 
storarteste  Jul  vi  nogensinde  har  haft,  her  ude  i  Hyt- 
ten." 


MRS.  GAMMIT  OG  PINDSVINENE 


Det  er  ikke  for  at  laane  Deres  Gevær,  at  jeg  kommer, 
Mr.  Barron,  men  det  er  fordi  jeg  gerne  vilde  høre 
Deres  Mening  . . . 

Det  var  sjældent,  Mrs.  Gammit  viste  sig  i  Landskabet, 
men  naar  hun  saa  dukkede  op,  gik  hun  lige  løs  paa  det, 
baade  i  sine  Bevægelser  og  sin  Tale.  Joe  Barron  vendte 
sig  og  sagde  Goddag,  han  havde  ikke  set  hende  i  mere 
end  en  Maaned,  men  han  blev  ikke  overrasket  ved  hendes 
Tilsynekomst. 

»Jeg  er  ganske  til  Deres  Tjeneste,  ligesom  Geværet, 
hvis  De  havde  Brug  for  det,  Mrs.  Gammit,  og  saa  for 
Resten  Goddag  og  velkommen.  Men  var  det  ikke  bedst, 
De  kom  indenfor  og  satte  Dem,  saa  De  kunde  blive 
en  Smule  kølet  af,  jeg  synes  ikke,  vi  skal  sidde  og  snakke 
herude  i  den  bagende  Sol." 

Mrs.  Gammit  tog  Plads  paa  den  yderste  Ende  af 
Bænken,  lige  inden  for  Køkkendøren,  saa  tog  hun  sin  la- 
sede lyserøde  Bomulds  Sommerhat  af  og  tørrede  sit 
blussende  Ansigt  i  Ærmet  paa  sin  Calicos  Bluse.  Hendes 
korte  stride  Haar  stod  i  uregelmæssige  Totter  over  hendes 
vejrbidte  Ansigt,  hun  havde  travet  over  to  Mil  i  Efter- 
middagssol, men  hverken  Heden  eller  Sveden  kunde 
spores  i  hendes  Paryk.  Hendes  Vært  sad  med  Siden  til 
paa  Kanten  af  Bordet,  saa  han  kunde  svinge  det  ene  Ben 
frit,  og  uden  at  lave  Griseri  i  Køkkenet  spytte  ud  gennem 
det  aabne  Vindue.  Saa  bed  han  et  stort  Stykke  af  en 
Rulle  „black  jack"  Tobak  og  var  saa  iøvrigt  beredt  til  at 

faa  serveret  de  tvivlsomme  Spørgsmaal,  hun  ikke  kunde 
klare. 

I  Almindelighed  satte  Mrs.  Gammit  Næsen  i  Sky,  det 
skulde  understrege  hendes  ikke  helt  uberettigede  Foragt 
for  alle  taabelige  Omstændigheder,  der  gjorde  Forsøg  paa 
at  komme  hende  paatværs.  Ikke  saaledes  i  Dag;  hendes 
kraftige  Træk  var  i  overraskende  Grad  præget  af  Tvivl,  af 
Usikkerhed,  ja,  man  kunde  næsten  sige,  af  Ydmyghed. 
Sagen  var  den,  at  der  paa  hendes  lille  Ejendom  ude  i 
Vildnisset,  var  hændet  noget,  som  hun  til  sin  store  For- 
bavselse ikke  kunde  forstaa.  Lige  til  nu  havde  hun  altid 
fundet  en  Forklaring,  som  idet  mindste  forekom  hende 
selv  indlysende,  hvergang  der  var  hændet  hende  noget 
ude  i  den  tavse  Urskov,  som  andre  taabelige  Mennesker 
syntes  at  betragte  som  mystisk.  Væbnet  med  sin  Selv- 
tillid havde  hun  hidtil  været  i  Stand  til  at  byde  enhver 
Situation  Spidsen,  og  det  paa  en  Maade,  der  fuldkommen 
tilfredsstillede  hende  selv,  om  end  de  evige  Sandheder 
muligvis  maatte  have  smilet  ad  det.  Men  nu  paa  det  sidste 
var  hun  virkelig  bleven  „lammet". 

Joe  Barron  sad  og  ventede  med  den  Taalmodighed, 
som  man  træffer  hos  Udflytterfolkene  og  Indianerne,  der 
ligesom  Naturen  selv  ikke  synes  at  regne  med  Begrebet 
Tid,  selv  om  det  alligevel  nogenlunde  lykkes  dem  at  tage 
Tiden  iagt.  Mrs.  Gammit  sad  og  viftede  sit  ophedede 
Ansigt  med  sin  Hat,  medens  hun  grundede  over  Spørgs- 
maalet  med  to  dybe  Furer  mellem  sine  Øjne.  Der  var  en 
stor  gul  og  sort  Gedehams,  der  brummede  forvildet  mod 
Vinduesruden,  fordi  den  ikke  kunde  slippe  gennem  den 
gennemsigtige  Forhindring.  Der  var  en  lille  graa  Høne 
med  en  mægtig  ludende  rød  Kam,  der  hoppede  op  paa 
Dørtærskelen  og  gav  sig  til  at  glo  paa  Mrs.  Gammit 
med  Undren  og  Misbilligelse  og  stak  af  for  at  advare  Resten 

af  Flokken  og  fortælle  dem,  at  der  var  et  Fruentimmer  i 
Nærheden.  Det  betød  nemlig,  at  de  ikke  længere  fik 
Lov  til  at  pille  Krummer  op  i  Køkkenet,  det  var  noget, 
de  vidste  ad  Arvelighedens  Vej,  fordi  deres  Forfædre 
saa  tidt  var  bleven  „jaget"  ud  af  disse  hellige  Enemærker, 
af  et  Kvindfolk. 

Naa,  endelig  tog  Mrs.  Gammit  Ordet,  det  kneb  lidt, 
for  det  var  haardt  for  hende  at  spørge  andre  Folk  om 
deres  Mening. 

»Jeg  gør  Regning  paa,  at  De,  Mr.  Barron,  kender 
mere  til  Kre'tur,  der  opholder  sig  i  Skovene,  end  som  at 
jeg  gør,"  sagde  hun,  mens  Haab  og  Tvivl  paa  samme 
Gang  bævede  i  hendes  Ord. 

Skovhuggeren  trak  Øjenbrynene  i  Vejret  af  Forbav- 
selse over  det  Spørgsmaal. 

„Tja,"  sagde  han,  „det  er  jo  nok  muligt,  at  jeg  burde, 
selv  om  jeg  maaske  ikke  gør  det,  naar  man  gaar  ud  fra,  at 
jeg  har  levet  imellem  dem  hele  mit  Liv.  Og  er  der  noget, 
som  at  jeg  kender,  saa  er  det  jo  nok  Skovene  og  alt,  hvad 
dertil  hører." 

„Ja  ikkesandt,  De  burde  kende  mere  til  dem  end  jeg," 
samstemmede  Mrs.  Gammit  med  en  lidt  streng  Beto- 
ning, der  kunde  synes  at  tilføje:  „og  det  vil  jeg  alvorlig 
raade  Dem  til  at  vise,  at  De  gør."  Hun  kneb  Læberne 
sammen  og  gav  sig  igen  til  at  vifte  sig,  mens  hendes  Tan- 
ker øjensynlig  var  langt  borte. 

„Jeg  vil  da  haabe,  at  det  ikke  er  nogen  alvorlig  For- 
legenhed, De  er  kommet  ud  i,"  forsøgte  hendes  Vært,  i 
den  elskværdige  Hensigt  at  hjælpe  hende  med  at  befri 
sin  Sjæl  for  den  Byrde,  den  bar  paa. 

Men  som  det  Mandfolk,  han  var,  anslog  han  naturligvis 
den  forkerte  Melodi. 

„De  tror  da  vel  ikke,  jeg  har  travet  over  to  Mil  gen- 

Kampe  i  Vildmarken  8 

nem  Skoven  i  denne  Varme  for  at  spørge  Dem,  Mr.  Bar- 
ron, om  Deres  Mening,  hvis  det  ikke  drejede  sig  om 
noget  alvorligt,"  sagde  hun  arrigt.  Og  hun  begyndte  saa 
smaat  at  fortryde,  at  hun  overhovedet  var  kommet.  Mand- 
folk forstod  sig  heller  aldrig  nogensinde  paa  nogetsom- 
helst. 

Skovhuggeren  strøg  sig  let  over  Hagen  med  sin  Haand, 
da  han  fik  den  hvasse  Salut.  Han  maatte  skjule  et  svagt 
Smil,  der  kippede  i  hans  Mundvige. 

„Det  ligner  Fruentimmerne  at  blive  arrige  over  ingen 
Verdens  Ting,"  tænkte  han.  „Det  lyder  saa  kønt,  saa 
venligt  og  saa  hyggeligt,  gør  det."  Men  da  han  altid  var 
taalmodig  overfor  det  svage  Køn,  sagde  han  det  ikke  højt, 
tværtimod  han  svarede  i  en  venlig  beroligende  Tone. 

„Hvis  det  forholder  sig  saadan,  Mrs.  Gammit,  saa  er 
jeg  stolt  over,  at  De  har  henvendt  Dem  til  mig  i  den 
Anledning.  Det  kunde  jo  maaske  være,  at  jeg  kunde  have 
Magt  til  at  hjælpe  Dem.  Hvad  er  det,  der  er  i  Vejen?" 

Mrs.  Gammit  forklarede  sin  Bekymring  i  et  Udbrud 
af  Lettelse. 

„Det  er  disse  hersens  Æg,"  sagde  hun  med  dyb  Varme 
i  Stemmen.  „I  nu  snart  en  Maaned  har  jeg  mistet  hver 
eneste  et,  saa  hurtig  som  Hønsene  kan  lægge  dem.  Og 
hvad  jeg  saa  end  gør,  er  det  mig  ikke  muligt  at  regne 
ud,  hvad  der  stikker  bag  ved  det." 

Nu  var  Mrs.  Gammit  naaet  saa  vidt,  at  hun  havde 
bedt  om  et  godt  Raad,  og  hendes  vejrbidte  Ansigt  ud- 
trykte virkelig  for  en  Gangs  Skyld  Forventning  og  Haab. 
Hvis  Forholdene  havde  været  helt  anderledes,  kunde 
Mrs.  Gammit  maaske  have  lært  at  søge  Støtte  hos  en 
Mand,  under  Forudsætning  af,  at  han  tog  sig  godt  i  Vare 
for  at  have  en  anden  Mening  end  hun. 

„Er  det  Æg  — "  sagde  Skovhuggeren.  Det  kan  jo  ikke 

nægtes,  at  hans  Deltagelse  og  Interesse  blev  en  lille  Smule 
slappede.  „Naa  —  ja,  saa  maa  vi  jo  prøve  paa  straks  at 
gribe  Ondet  ved  Rødderne.  Er  de  nu  ogsaa  ganske  bombe- 
sikker paa,  at  Hønsene  virkelig  ogsaa  har  lagt  de  Æg, 
som  at  De  altsaa  ikke  har  faaet.  Det  maa  vi  først  være 
klare  over." 
Mrs.  Gammit  stirrede. 

„Anser  De  mig  maaske  for  at  være  „Indiot",  spurgte 
hun. 

„Næh  —  det  kunde  aldrig  nogensinde  falde  mig  ind," 
svarede  hendes  Vært  hurtigt  og  venligt. 

Den  fornærmede  Dame  vilde  ikke  straks  lade  ham 
slippe.  „Naa  ikke,  jeg  var  ligeved  at  tro,  at  De  gjorde 
det,"  sagde  hun. 

Skovhuggeren  protesterede.  „Det  er  noget  som  at  hver 
eneste  Menneske  véd,  at  det,  som  at  De  ikke  kender  til, 
det  er  noget,  som  at  der  ingen  Mennesker  er,  der  ken- 
der." 

„Naa,"  sagde  hun  meget  formildet  —  „det  er  nu  lige 
vel  meget  sagt,  Mr.  Barron.  Men  jeg  tror  ogsaa  selv,  at 
jeg  har  nogen  Forstand  paa  det  hele.  Jeg  mente  ogsaa 
selv,  at  disse  hersens  Høns  lige  pludselig  var  holdt  op 
med  at  lægge.  Derfor  gav  jeg  mig  til  at  iagttage  dem,  — 
men  der  var  ikke  noget  i  Vejen  med  det,  de  laa  godt  deres 
Æg.  Naar  jeg  bare  har  Tid  til  at  staa  ved  Siden  af  dem 
og  passe  paa,  saa  ligger  de  og  saa  kan  jeg  faa  saa  mange 
Æg,  at  jeg  ikke  ved,  hvad  jeg  skal  bruge  dem  til.  Men 
hænger  jeg  ikke  lige  over  dem,  saa  er  der  ikke  et  Æg. 
Nu  vil  De  vel  ikke  prøve  paa  at  faa  mig  til  at  tro,  at  en 
Høne  skulde  holde  op  og  ligge  Æg,  fordi  det  passer 
hende,  at  der  skal  staa  en  og  strække  Haanden  ud  efter 
Ægget,  naar  hun  overhovedet  skal  ligge  Æg?" 

„Der  er  mange  Høns,  der  kan  faa  den  daarlige  Vane, 

at  de  vil  æde  deres  egne  Æg,"  sagde  Skovhuggeren  og 
spyttede  tankefuldt  gennem  det  aabne  Vindue.  Der  sad  en 
Kat  og  solede  sig  paa  en  Bjælke  udenfor,  den  for  arrigt 
op  og  gloede  til  Vinduet  med  sine  grønne  Øjne  og  pilede 
af  Sted  for  at  rense  sin  tilsmudsede  Pels. 

„Det  gør  mine  Høns  ikke,"  sagde  Mrs.  Gammit  med 
Bestemthed.  „Det  troede  jeg  ogsaa.  Og  derfor  skjulte  jeg 
mig  og  passede  paa.  Men  der  er  ikke  en  imellem  dem,  der 
finder  paa  saadan  unaturlige  Kunster.  Naar  de  har  lagt 
et  Æg,  saa  hopper  de  af,  kagler  og  løber  ned,  som  at  de 
skal."  Og  hun  rystede  Hovedet,  som  om  hun  helt  op- 
gav Haabet  om  at  faa  Klarhed  paa  det,  hun  vilde  vide. 
„Næh,  har  De  ikke  andet  end  det  at  foreslaa,  saa  er  det 
vist  ligesaa  godt,  jeg  ser  at  komme  hjemad." 

„Jo,  ser  De,  det  var  lige  saadan  bare  en  Slags  Ryd- 
ning af  Underskoven,  forstaar  De,  for  at  faa  et  Vy  over 
Situationen,"  forklarede  Barron.  „Nu  kan  jeg  virkelig 
fortælle  Dem  noget  om  det.  For  det  første  kan  det  være 
en  Væsel,  de  er  saa  snedige,  saa  hurtige  og  saa  frække, 
at  jeg  vædder  ti  mod  én  paa,  det  er  en  Væsel.  Den  maa  De 
tage  i  en  Fælde.  For  det  andet  —  hvis  det  nu  ikke  skulde 
være  en  Væsel,  saa  kan  det  være  en  Ræv,  en  morderlig 
durkdreven  Rad  af  en  Ræv,  den  kan  De  faa  ikke  saa 
lidt  Besvær  med  at  faa  fat  paa.  Og  for  det  tredie  —  og 
det  sidste,  hvis  det  hverken  er  en  Væsel  eller  en  Ræv, 
saa  er  det  nødt  til  og  skal  være  en  ganske  særlig  snedig 
Skunk,  der  i  dette  specielle  Tilfælde  gør  sig  den  Ulej- 
lighed at  optræde  med  Forsigtighed.  Jeg  skal  nemlig  sige 
Dem,  at  i  Almindelighed  er  en  Skunk  ikke  forsigtig,  den 
behøver  det  ganske  simpelt  ikke,  for  der  er  ikke  mange, 
der  gider  gøre  sig  den  Ulejlighed  at  være  efter  den.  Men 
det  kan  hænde,  at  man  tilfældigvis  støder  paa  én,  der  er 
lige  saa  snu  og  durkdreven  som  en  Væsel." 

„Det  er  ingen  af  de  Dyr,  som  at  De  her  har  nævnt," 
sagde  Mrs.  Gammit  i  et  Tonefald,  der  røbede  en  saare 
ringe  Mening  om  hendes  Værts  Klogskab  og  Forstand  paa 
Dyreliv  i  Skoven.  „Jeg  har  selv  haft  Mistanke  til  Væsler  og 
Ræve  og  Murmeldyr,  men  jeg  har  ikke  fundet  noget  om- 
kring paa  Stedet,  der  kunde  tyde  paa,  at  de  havde  været 
der.  Og  hvad  Skunkdyr  angaar,  saa  har  jeg  da  en  Næse 
midt  i  Ansigtet." 

Og  for  at  understrege  sine  Ord,  snøftede  Mrs.  Gammit 
demonstrativt. 

„Naturligvis  har  De  Næse,  og  en  pæn  Næse  ogsaa," 
svarede  Skovhuggeren  diplomatisk.  „Men  der  er  allige- 
vel en  Ting,  som  at  De  altsaa  ikke  véd  anbelangende 
Skunkdyr,  og  det  er,  at  naar  de  er  ude  for  at  lave  For- 
træd, saa  er  det  netop  paa  Tider,  hvor  at  man  ikke  kan 
lugte  dem.  Det  maa  vi  aldrig  glemme,  og  stadig  have 
i  Erindring." 

Mrs.  Gammit  saa  op  paa  ham  med  nogen  Mistænk- 
somhed. „Er  det  virkelig  Tilfældet?"  spurgte  hun  grav- 
alvorligt. 

„Lige  saa  sandt  som  et  Evangelium,"  svarede  Barron. 
„En  Skunk  lugter  ikke,  uden  naar  den  selv  vil." 

„Godt,"  sagde  hun.  „Jeg  tror  nu  alligevel  ikke,  det  er 
Skunkdyr.  Enten  der  nu  er  Lugt  ved  dem  eller  ikke,  saa 
har  jeg  en  Fornemmelse  i  mine  Knogler  af,  at  Skunkdyr, 
det  er  det  ikke." 

Skovhuggeren  blev  lidt  ærgerlig.  Saa  urimelig  stædig 
havde  han  dog  ikke  troet,  at  hun  var,  og  han  begyndte 
næsten  at  tro,  at  han  kunde  have  overvurderet  hendes 
gode  Hoved. 

„Saa  giver  jeg  op,  Mrs.  Gammit,"  sagde  han,  og  man 
kunde  se  paa  ham,  at  han  havde  tabt  enhver  Interesse  for 
Spørgsmaalet. 

Men  det  passede  aldeles  ikke  hans  Gæst.  Nu  be- 
gyndte hun  at  anslaa  en  fredelig  Tone.  Hun  bøjede  sig 
forover  med  et  næsten  overtalende  Udtryk  i  sit  An- 
sigt og  mumlede: 

„Jeg  har  selv  haft  mine  Tanker  om,  hvad  det  kunde 
være,  læg  Mærke  til,  jeg  siger  ikke,  at  det  er  det,  men 
bare,  at  det  kunde  være  . .  ." 

Og  saa  gjorde  hun  en  dramatisk  Pause. 

„Kunde  være  hvad?"  spurgte  Mr.  Barron.  Nu  be- 
gyndte han  igen  at  interessere  sig  for  Sagen. 

„Pindsvin  —  "  foreslog  Mrs.  Gammit  med  et  pludselig 
triumferende  Smil. 

Joe  Barron  sagde  ikke  noget,  han  smilede  heller  ikke. 
Men  der  var  noget  i  hans  Taushed,  der  bevirkede,  at  Mrs. 
Gammit  blev  ubehagelig  tilmode. 

„Hvorfor  kan  det  ikke  være  Pindsvin?"  spurgte  hun, 
og  hendes  Ansigt  blev  igen  meget  strængt. 

„Tja,"  svarede  Barron,  „det  kunde  jo  være  Pindsvin, 
som  at  der  der  tog  de  Æg  fra  Dem.  Mrs.  Gammit,  det 
kunde  endelig  ogsaa  være  Humlebier.  Men  det  er  ikke 
meget  sandsynligt." 

Mrs.  Gammit  fnøs  ved  den  sarkastiske  Bemærkning. 

„De  vil  maaske  være  saa  venlig,"  snærrede  hun,  „at 
fortælle  mig,  hvorfor  det  er  umuligt,  at  det  kan  være 
Pindsvin.  I  Gaar  saa  jeg  et  stort  Pindsvin  bag  min 
Lade,  og  det  er  mere  end  jeg  kan  sige  om  de  Væsler  og 
Ræve  og  Skunkdyr,  som  at  De  holder  saa  fast  paa,  Mr. 
Barron!" 

„Det  er  jo  ikke  givet,  at  et  Pindsvin  er  ude  efter  Æg, 
fordi  det  befinder  sig  bag  ved  en  Lade,"  sagde  Skov- 
huggeren. „Desuden  spiser  Pindsvin  aldeles  ikke  Æg. 
Den  Slags  Fødemidler  har  han  aldeles  slet  ikke  de  rigtige 
Tænder  til.  Han  skal  ha'e  noget,  han  kan  gnave  i,  noget 

det  er  solidt,  til  at  tage  og  føle  paa.  Han  foretrækker 
ubetinget  en  frisk  Gren  af  en  ung  Gran,  selv  om  det  na- 
turligvis bevirker,  at  hans  Kød  bliver  noget  stramt.  Næh, 
Mrs.  Gammet,  De  kan  tro  mig  paa  mit  Ord,  Pindsvin 
er  det  ikke,  som  at  der  stjæler  Deres  Æg  fra  Dem  af. 
Og  jo  mere  jeg  tænker  paa  det,  desto  sikrere  bliver 
jeg  paa,  at  det  er  en  Væsel.  Naar  Væsler  først  faar  Smag 
paa  at  suge  Æg,  bliver  de  morderligt  durkdrevne  til  at 
skaffe  sig  fat  i  dem.  De  maa  være  morderlig  „smart", 
kan  jeg  hilse  og  sige  Dem,  hvis  De  skal  fange  saadan  en 
Hertug  i  en  Fælde." 

Medens  Barron  fremførte  sine  Argumenter,  var  imid- 
lertid hans  krænkede  og  stædige  Tilhører  blevet  fuld- 
stændig overbevist  om  Rigtigheden  af  sine  egne  Resulta- 
ter. Det  var  Barrons  Ironi,  der  havde  bevirket  den  ende- 
lige Afgørelse  af  Spørgsmaalet.  Nu  vidste  hun,  at  hun 
havde  haft  fuldkommen  Ret  i  sin  Mistanke  til  Pindsvi- 
nene. Og  dermed  var  hendes  Fornærmelse  lige  som  blæst 
bort.  Det  er  saadan  en  dejlig  Følelse  at  være  sikker  i 
sin  Sag.  Derfor  faldt  det  hende  ikke  ind  at  rive  Mr.  Bar- 
ron hans  Uvidenhed  i  Næsen,  tværtimod,  hun  lod,  som 
om  hun  var  overbevist,  ikke  mindst,  fordi  hun  jo  alligevel 
havde  Brug  for  hans  Anvisninger,  naar  hun  skulde  sætte 
Fælder  for  de  formastelige  Pindsvin. 

„Tja,  Mr.  Barron,"  sagde  hun  med  en  Mine  som  en, 
der  tog  sit  Nederlag  med  Anstand,  „forudsat  at  De  nu 
har  Ret,  og  De  skulde  jo  vide  Besked  om  de  Dele,  hvor- 
dan vilde  De  saa  bære  Dem  ad  med  at  fange  disse  her- 
sens Væseler?" 

Denne  pludselige  milde  og  venlige  „Ræsonerlighed" 
gjorde  et  behageligt  Indtryk  paa  Skovhuggeren,  og  endnu 
en  Gang  blev  han  interesseret  i  Spørgsmaalet. 

„Det  er  noget,  som  at  jeg  nok  tror,  vi  kan  faa  arran- 

geret,"  sagde  han  hjerteligt  og  tillidsfuldt.  „De  skal  faa 
mine  tre  smaa  Ilderfælder.  De  kan  jo  nok  finde  nogen 
Huller  bag  ved  Laden  eller  op  ad  den,  eller  hvor  Høn- 
sene nu  ellers  har  deres  Reder." 

„Selvfølgelig,"  svarede  Mrs.  Gammit.  „Tyvene  kom- 
mer jo  ikke  ind  ad  Hoveddøren  lige  under  Næsen  paa 
mig  —  vel?" 

„Nej,  naturligvis,"  indrømmede  Skovhuggeren.  „Alt- 
saa,  De  sætter  bare  disse  her  Fælder  i  tre  af  de  Huller, 
et  godt  Stykke  under  Grunden  og  godt  ude  af  Vejen.  De 
skal  ikke  prøve  paa  at  sætte  Madding  for  dem,  Mosjø 
Væsel  bliver  bare  mistroisk  overfor  saadan  noget.  Næh, 
De  skal  bare  sprede  lidt  Straa  over  dem,  noget  Strøelse 
eller  saadan  Ragelse,  saa  det  ser  ud,  som  om  det  var  gan- 
ske naturligt  altsammen.  Gør  De  bare  det,  Mrs.  Gam- 
mit, saa  skal  De  nok  se  De  faar  fat  i  Tyveknægten.  Nu 
skal  jeg  straks  hente  Fælderne  og  vise  Dem,  hvordan 
De  skal  stille  dem  op." 

Mrs.  Gammit  vandrede  af  med  tre  Staal-Fælder  under 
Armen.  Hun  hviskede  stille  hen  for  sig. 

„Javel,  Joe  Barron,  og  Du  kan  være  vis  paa,  jeg  skal 
vise  dig  den  Tyveknægt,  og  han  skal  have  Pigge  over 
hele  Kroppen,  som  ingen  Væsel  nogensinde  har  gaaet 
rundt  og  baaret  paa.  Det  kan  Du  rolig  være  forvisset 
om." 

Da  Mrs.  Gammit  kom  hjem,  blev  hun  modtaget  med 
en  uhyre  Opstandelse  i  Hønsegaarden.  De  kaglede  alle- 
sammen, som  om  de  var  forrykte,  strakte  Hals  og  kig- 
gede over  mod  Skuret,  som  om  de  havde  set  et  Spøgelse 
derinde.  Mrs.  Gammit  styrtede  til  for  at  se,  hvad  der  var 
Aarsagen  til  den  Halløj.  Skuret  var  tomt,  men  uden  for 
en  af  Rederne  laa  et  maset  Æg  og  en  betydelig  Bunke 
afrevne  Fjer  viste  hende,  at  der  havde  været  er  Skærmyd- 

sel  af  en  eller  anden  Art.  Mrs.  Gammit  blev  vred,  men 
hun  var  tillige  nysgerrig  efter  at  se,  hvilken  en  af  Høn- 
sene det  var,  der  havde  lidt  det  konstaterede  Tab,  og  hun 
samlede  Fjerene  op  og  undersøgte  dem  med  et  ransa- 
gende Blik. 

„Ih,  men  Gud  dog,"  udraabte  hun,  „det  er  virkelig  den 
gamle  Hane,  det  kan  nok  være,  han  har  slaaet  et  Slag 
for  det  Æg.  Sikken  et  Held,  at  han  ikke  har  faaet  Bælgen 
fuld  af  Pigge." 

Og  saa  løb  hun  for  maaske  den  hundrede  Gang  om 
bag  ved  Laden,  rigtig  med  Brask  og  Bram  i  det  Haab 
at  komme  over  sin  Fjende.  Selvfølgelig  kom  hun  ikke 
over  noget  som  helst,  som  den  moderlige  Natur  havde 
udrustet  med  det,  der  bare  havde  en  fjern  Lighed  med 
Øjne  eller  Øren.  I  et  Skovkirsebærtræ  sad  der  en  Spot- 
tefugl og  skreg  haanende  ad  hende.  Bevæge  sig  ubemær- 
ket var  en  af  de  Ting,  som  Mrs.  Gammit  ikke  lettelig 
kunde  præstere.  Hun  stirrede  udfordrende  omkring  sig, 
og  hendes  Blik  faldt  paa  et  mørkt  busket  Væsen,  i  Top- 
pen af  en  gammel  Skræppe  paa  den  anden  Side  af  Gær- 
det. Den  saa  ikke  ud  til  at  kere  sig  om  hendes  noget  de- 
monstrative Tilstedeværelse,  den  passede  sine  egne  Sa- 
ger og  kravlede  op  paa  en  høj  Gren,  mens  den  efter 
Sædvane  gnavede  de  unge  Skud,  hvor  den  kom  forbi. 

Mrs.  Gammit  brød  ud  i  en  voldsom  Latter.  „Hvad 
sagde  ikke  jeg.  Jeg  har  jo  hele  Tiden  vidst,  at  det  var 
et  Pindsvin,"  raabte  hun  sejrsstolt,  som  om  Joe  Barron 
kunde  have  hørt  det  to  Mil  gennem  Skoven.  Hendes 
Ansigt  blussede  af  pludseligt  Raseri,  da  hun  fæstede  sit 
Blik  paa  det  uforstyrrelige  Dyr,  paa  Stilken  oven  over 
hende,  hun  greb  en  Sten  saa  stor  som  hendes  egen  knyt- 
tede Haand  og  kastede  den  efter  Dyret  med  Anspæn- 
delsen af  alle  sine  Kræfter. 

Det  vilde  hun  aldrig  have  gjort  i  et  roligere  Øjeblik  — 
ikke  fordi,  det  var  udannet  at  kaste  med  Sten,  men  fordi 
hun  havde  en  paa  Erfaring  grundet  Vished  om,  at  en 
Sten  som  hun  kastede,  vilde  ramme  alt  mulig  andet  end 
det,  hun  sigtede  paa.  Hvad  der  skete,  indebar  heller  ikke 
nogen  Foranledning  for  hende  til  paa  det  Punkt  at  ændre 
Anskuelser.  Stenen  ramte  ikke  Pindsvinet,  den  bevir- 
kede ikke  en  Gang,  at  det  et  eneste  Øjeblik  vendte  sin  Op- 
mærksomhed bort  fra  de  unge  Skud  paa  Skræppen. 
Tvertimod,  den  ramte  en  lav  Gren  paa  den  anden  Side 
af  Planten  og  sprang  med  fuld  Kraft  tilbage  paa  Mrs. 
Gammits  Tæer. 

Den  gode  Dame  udstødte  et  hæst  Skrig  af  Overra- 
skelse og  Smerte  og  sprang  tilbage,  mens  hun  dansede 
Krigsdans  med  den  ene  Fod  i  sin  Haand.  Det  var  et  skarpt 
Slag,  der  ganske  bragte  hende  fra  Koncepterne.  Smer- 
ten fortog  sig,  men  hendes  Raseri  tog  til,  Pindsvinet  sad 
nu  og  saa  ned  paa  hende  i  mild  Undren  over  hendes 
uforklarlige  roterende  Bevægelser.  Hun  gloede  arrigt  op 
til  Dyret,  og  de  graa  Børster  paa  hendes  Hoved  saa  ud, 
som  om  de  havde  rejst  sig  og  stod  lige  ret  op. 

„Du  bilder  dig  vist  ind,  du  er  en  hel  Karl,"  hvislede 
hun  mellem  Tænderne,  men  du  kan  tro,  jeg  skal  ordne 
dig.  Du  kan  bare  vente.  Og  hun  snurrede  rundt  og 
stolprede  tilbage  til  Huset.  Den  store  brune  Tepotte  stod 
inde  paa  Komfuret,  hvor  den  havde  staaet  siden  Fro- 
kost, med  et  Bryg  saa  rustrødt  og  bitterstærkt,  at  man 
kunde  garve  et  Elsdyrsskind  med  det.  Og  det  var  først 
efter  at  hun  havde  varmet  det  igen  og  sat  fem  Kopper 
tillivs,  sødet  med  Sirup,  at  hun  nogenlunde  igen  fik 
Herredømmet  over  sig  selv. 

Samme  Aften  satte  Mrs.  Gammit  Fælderne  efter  Skov- 
huggerens Anordning,  mens  Solen  gik  ned  og  blegnede 

hen  i  blege  violette  Skyer  over  den  lille  Stump  Græsmark 
og  de  to  Koklokker  klang  med  deres  bløde  Gonggong- 
klang  fra  Kanten  af  Mosen,  hvor  den  svage  Taagedunst 
spredte  sig  over  Elietrunterne.  Mellem  de  massive  Bjæl- 
ker, der  dannede  Grunden  i  Laden,  var  der  Aabninger 
nok,  nogen  af  dem  endogsaa  store  nok  til  en  Bjørn,  at 
sige  en  meget  lille  og  meget  afmagret  Bjørn.  Hun  valgte 
tre  af  disse,  der  efter  hendes  Opfattelse  særlig  maatte 
være  egnede  til  at  passe  et  Pindsvins  Smag.  Der  anbragte 
hun  Fælderne,  bandt  dem  fast  og  dækkede  dem  let  med 
et  tyndt  Dække  Skrabsammen,  og  da  det  altsammen  var  i 
Orden  mumlede  hun  hen  for  sig :  „nu  ser  det  altsammen 
saa  naturligt  ud  som  dertil."  Da  hun  saa  var  færdig  med 
sine  smaa  Aftennuslerier,  gik  hun  i  Seng  og  faldt  i  Søvn 
i  den  rolige  Forvisning,  at  hendes  Fælder  den  næste  Mor- 
gen vilde  være  fulde  af  Pindsvin. 

Hun  havde  en  god  Samvittighed,  og  hendes  Mave  var 
i  Orden,  saa  tiltrods  for  den  stærke  The  sov  hun  en  fast 
og  sund  Søvn.  Ikke  destomindre  hændte  det  ved  Daggry  i 
den  Time,  hvor  Drøm  og  Virkelighed  plejer  at  flyde 
sammen,  at  en  underlig  Lyd  fra  Gaarden  ramte  hendes 
Øren.  Hun  snøftede  utaalmodigt  og  satte  sig  op  i  Sen- 
gen. Var  det  muligt,  at  et  velviligt  Væsen  af  Nattens 
Hærskare  havde  indfundet  sig  for  at  save  Brænde  for 
hende  ude  i  Gaarden.  Det  kunde  lyde  saadan.  Men  den 
Forklaring  slap  hun  straks.  Hun  gned  sine  Øjne  med 
begge  Hænder  og  krøb  hen  til  Vinduet  for  at  kigge 
ud. 

Maanen  sad  klar  og  rund  paa  Himlen,  den  skinnede 
over  Taget  paa  Laden,  og  der  hvilede  et  hvidt  Trylle- 
skær  over  Gaardspladsen.  Midt  i  Skæret  sad  to  store 
Pindsvin  sammenkrøbne  og  gnavede  paa  en  lille  Tønde 
af  Træ.  I  Stilheden  gav  deres  ivrige  Tænders  Gnaven  i 

det  haarde  Træ  en  kraftig  Genlyd,  og  ude  fra  Marken 
klang  Koklokkernes  Tonk-Tonk,  mens  Køerne  løftede 
deres  Hoveder  for  at  lytte. 

Tønden  var  en  ganske  fortræffelig  Tønde,  og  Mrs. 
Gammit  blev  meget  vred,  da  hun  saa,  at  den  blev  for- 
tæret. Der  havde  været  saltede  Sild  i  den,  og  det  var 
hendes  Mening,  naar  hun  havde  faaet  den  renset  for 
Fiskelugten,  at  anvende  den  til  at  stuve  sit  Vintersmør 
hen  i.  Hun  vidste  ikke,  at  det  var  dens  salte  Smag,  der 
voldte,  at  Pindsvinene  gnavede  i  den,  men  hun  drog  hur- 
tig den  Slutning,  at  deres  eneste  Formaal  var  at  drille 
og  forfølge  hende. 

„Vil  I  se,  I  rubber  jer,"  raabte  hun,  rev  sin  Natkappe 
af  og  viftede  vanvittigt  med  den.  Men  de  smaa  Dyr  havde 
altfor  travlt  til  at  lægge  Mærke  til  hende.  Det  eneste 
Tegn,  de  gav  fra  sig  til  Vidnesbyrd  om,  at  de  havde 
hørt  hende,  var  det,  at  de  rejste  deres  Pigge  ret  op  og 
ned,  saa  at  de  med  et  kom  til  at  se  dobbelt  saa  store  ud, 
som  de  virkelig  var. 

Mrs.  Gammit  havde  en  sikker  Følelse  af,  at  der  blev 
øvet  Uret  imod  hende,  hun  vendte  sig  og  løb  ned  ad 
Trappen,  mens  hun  mumlede.  „Først  tager  de  mine  Æg, 
nu  er  de  i  Lag  med  min  lille  Tønde,  Vorherre  maa  vide, 
hvad  det  næste  bliver,  de  lægger  ud  efter."  Saa  vaagnede 
hendes  ubændige  Aand  til  Daad,  og  hun  føjede  ilsomt 
til:  „Men  der  skal  ikke  blive  noget,  som  at  der  hedder 
det  næste,  det  skal  jeg  love  for."  Og  hun  saa  sig  om  efter 
Kosteskaftet. 

Selvfølgelig,  nu  i  det  Øjeblik,  hvor  der  var  allermest 
Brug  for  den,  stod  denne  højst  nyttige  Genstand  ikke 
paa  det  Sted,  hvor  den  rettelig  burde  have  staaet,  nemlig 
ved  Siden  af  Stumtjeneren,  men  da  hun  ikke  havde  Stun- 
der til  at  lede  efter  den,  greb  Mrs.  Gammit  Kartoffel- 

knuseren  og  styrtede  ud  i  Maaneskinnet  med  et  gurg- 
lende Brøl,  besluttet  paa  at  frelse  sin  Sildetønde. 

Hun  saa  skrækindjagende  nok  ud,  da  hun  stormede 
frem  over  Gaardspladsen,  og  under  almindelige  Omstæn- 
digheder vilde  Pindsvinene  vel  nok  være  stukket  af. 
Men  naar  et  Pindsvin  har  fundet  noget,  som  det  virkelig 
holder  af  at  spise,  saa  er  dets  Mod  hævet  over  enhver 
Dadel,  og  disse  to  Pindsvin  syntes  nu,  at  den  Sildetønde 
var  noget  af  det  dejligste,  de  nogensinde  havde  sat  Tand 
i.  De  holdt  et  Øjeblik  op  at  gnave  og  vendte  deres  smaa 
blinkende  Øjne  mod  Mrs.  Gammit  med  en  dump  Ud- 
fordring. 

Det  var  aldeles  ikke  det,  hun  havde  ventet,  og  derfor 
gik  noget  af  Voldsomheden  af  hendes  Angreb.  Havde 
det  været  en  Los,  eller  endogsaa  en  Bjørn,  vilde  hendes 
Mod  ganske  sikkert  ikke  have  svigtet  hende.  Havde  det 
været  et  Mandfolk,  en  Bandit,  med  Kniv  i  Haand  og  Mord 
skrevet  i  sine  Øjne,  vilde  hun  have  kastet  sig  over  ham 
med  et  Raseri,  der  havde  ladet  haant  om  enhver  Fare. 
Men  det  var  noget  helt  andet  med  Pindsvinene.  Hun 
syntes,  der  var  noget  mystisk  ved  dem.  Hun  troede  fuldt 
og  fast,  at  de  kunde  afskyde  deres  Pigge  mod  hende,  som 
Pile  fra  en  Bue,  paa  en  Afstand  af  en  halv  Snes  Fod. 
Hun  havde  en  svag  Fornemmelse  af,  at  hun  blev  skudt 
fuld  af  Pigge,  som  en  Naalepude,  derfor  stoppede  hun 
brat  elleve  Fod  fra  Dyrene,  og  slyngede  sin  Kartoffel- 
knuser mod  dem  med  en  Energi,  som  gjaldt  det  Livet. 
Den  røg  lige  over  til  Laden,  og  de  to  Pindsvin  satte  sig 
til  at  æde  videre,  mens  hun  hjælpeløst  stod  og  stirrede 
paa  dem.  To  store  Taarer  af  Raseri  fyldte  hendes  Øjne 
og  trillede  ned  over  hendes  vejrbidte  Kinder ;  hun  traadte 
et  Par  Skridt  tilbage  og  satte  sig  ned  paa  Savbukken 
for  at  overveje  Situationen. 

Mrs.  Gammit  vilde  imidlertid  ikke  have  været  den 
Kvinde,  hun  var,  hvis  hun  havde  været  i  Stand  til  at  er- 
kende, at  hun  var  bleven  slaaet  ud.  Det  varede  kun  meget 
faa  Minutter,  saa  havde  hendes  Evne  til  altid  at  finde 
Udveje,  igen  staaet  sin  Prøve. 

„Det  er  dog  underligt",  sagde  hun  tankefuldt,  „at  man 
aldrig  nogensinde  kan  ramme  det,  man  stritter  efter.  Men 
noget  rammer  man  altid,  det  gør  i  det  mindste  jeg.  Hvis  jeg 
bare  har  nok  at  stritte  med,  og  bliver  ved  at  stritte,  saa 
skal  jeg  nok  ramme  disse  Pindsvin  lige  saa  godt,  som 
alt  det  andet,  jeg  rammer.  Der  er  ikke  noget  overnatur- 
ligt ved  Pindsvin,  —  af  det  jeg  ved,  —  der  gør  det  umu- 
ligt overhovedet  at  faa  Ram  paa  dem." 

Brændestablen  stod  tæt  ved,  og  det  Brænde,  hun  havde 
savet  og  kløvet  til  Køkkenbrug,  havde  netop  de  rigtig 
haandterlige  Dimensioner.  Hun  tog  sig  godt  i  Agt  for 
ikke  at  sigte,  men  forestillede  sig  at  hun  var  i  Færd  med 
at  rejse  en  ny  Brændestabel  i  al  Hastighed  uden  om  det 
Sted,  hvorfra  den  uforskammede  Gnaven  forstyrrede 
Nattens  Stilhed.  Det  varede  derfor  heller  ikke  længe, 
inden  en  Skylle  af  det  Kløvebrænde,  der  laa  i  Nær- 
heden, regnede  ned  omkring  Sildetønden. 

Virkningen  indtraadte  øjeblikkeligt.  Dyrene  holdt  op  med 
at  gnave,  de  kiggede  sig  omkring  med  urolige  Miner,  et 
Stykke  Brænde  faldt  i  Bunden  af  Tønden,  og  slog  den 
ind,  Pindsvinene  retirerede,  og  betragtede  den  med  ve- 
modig Mistro.  Et  nyt  Stykke  traf  den  paa  Siden,  saa 
den  dansede,  som  om  der  var  Liv  i  den,  og  ramte  et  af 
Pindsvinene  temmelig  haardt  over  Nakken.  De  krigerske 
Pigge  sænkede  sig  øjeblikkelig  helt  fladt  henad  Ryggen, 
Dyret  vraltede  af  paa  sine  korte  Ben  og  peb  af  Skræk; 
lige  med  et  saa  det  saa  lille  og  mørkladent  ud,  at  det 
mindede  om  en  vaad  Høne.  Mrs.  Gammit  smilede  barskt. 

„Nu  begynder  I  nok  at  føle  Jer  lidt  mindre  hyggeligt 
tilmode,"  mumlede  hun,  og  Brændestykkerne  fløj  raskere 
endnu  fra  hendes  energifyldte  Hænder.  Der  var  Sand- 
heden i  Ære  ikke  mange  af  dem  der  fløj  i  den  Retning, 
hun  ønskede,  men  de  faldt  tæt  nok  i  Nærheden  af  Silde- 
tønden til  at  minde  Pindsvinene  om,  at  de  havde  Ærinde 
andetsteds  hen.  Den  ene  af  dem  —  den,  der  var  bleven 
ramt,  havde  ikke  længer  det  ringeste  Spor  af  Følelse 
for  sin  egen  Værdighed,  den  gjorde  sig  saa  lille,  som 
bare  muligt,  og  luskede  af  som  en  forkyst  Rotte.  Den 
anden,  endnu  ubesejret,  krænket  til  det  yderste,  trak  sig 
tilbage  ganske  langsom  med  Piggene  strittende  omkring 
sig.  Brændestykkerne  faldt  tæt  omkring  det,  men  Mrs. 
Gammit  var  i  den  Grad  fyldt  af  Sejrsstolthed,  at  hun 
endogsaa  prøvede  paa  at  tage  Sigte,  og  derfor  var  der 
ikke  en  eneste  af  dem,  der  rørte  Dyret.  Endelig  forsvandt 
det  uden  at  give  sig  Hast,  bag  ved  Laden. 

Der  var  noget,  der  næsten  lignede  Beundring  i  det 
Blik,  hvormed  Mrs.  Gammit  ledsagede  den  bortdragende. 

„Dig  lader  det  altsaa  ikke  til  at  jeg  har  kyst  noget  videre," 
mumlede  hun  tørt.  „Det  er  jo  mulig,  I  nu  gør  mig  den 
Fornøjelse  at  komme  tilbage  og  gaa  i  mine  Fælder.  Men 
min  gode  Sildetønde  skal  I  i  hvert  Fald  ikke  faa  mere 
af,  det  skal  jeg  love  Jer  for."  Og  saa  gik  hun  over  Gaards- 
pladsen  for  at  komme  hen  til  Tønden.  En  god  Tønde 
kunde  man  ikke  kalde  den  længere.  Pindsvinene  havde 
gnavet  to  store  Huller  i  dens  Sider,  og  Mrs.  Gammits 
Kasteskyts  havde  slaaet  Bunden  itu  paa  den.  Men  hun 
bar  alligevel  demonstrativt  de  stakkels  Rester  af  fordums 
Herlighed  ind  i  Køkkenet.  Lad  gaa,  at  de  kom  til  at  tjene 
som  Pindebrænde,  Fødemidler  for  Fjenden  skulde  de  i 
alle  Tilfælde  ikke  være. 

Den  gode  Dames  Søvn  blev  ikke  forstyrret  mere  den 

Nat,  og  hun  sov  længere,  end  hun  plejede.  Da  hun  stod 
op,  havde  hun  en  daarlig  Samvittighed  overfor  Køerne, 
der  ude  fra  Marken  brølede  paa  at  blive  malkede.  Saa  hørte 
hun  en  besynderlig  Skrigen  og  Basken  ude  under  Laden 
og  styrtede  ud  for  at  se,  hvad  der  var  i  Vejen.  Hun  næ- 
rede ingen  Tvivl  om,  at  de  dumdristige  Pindsvin  var 
gaaet  lige  i  Fælden. 

Men  nej,  det  var  hverken  Pindsvin,  Væsel  eller  Ræv, 
det  var  til  hendes  Forfærdelse  hendes  gamle  rødtoppede 
Høne,  der  nu  laa  flad  ovenpaa  Fælden,  med  udstrakte 
Vinger,  udmattet  af  sin  konvulsiviske  Basken.  Hun  sam- 
lede den  op,  løsnede  det  dødssvangre  Greb  om  dens  Ben, 
og  slængte  den  forbryderiske  Fælde  tværs  gennem  La- 
den med  saadan  en  Voldsomhed,  at  den  gik  højt  til  Vejrs 
og  styrtede  ned  i  Svinetønden.  Efter  at  hendes  Følelser 
saaledes  havde  faaet  Luft  gav  hun  sig  omhyggelig  til  at 
undersøge  Rød-Tops  saarede  Ben,  det  var  haabløst  knust 
og  maset. 

„Det  kommer  du  aldrig  til  at  skrabe  med  mere,"  mum- 
lede Mrs.  Gammit  deltagende.  „Dit  stakkels  lille  Kræ, 
dog  er  der  ikke  andet  at  gøre  ved  dig,  end  at  lave  dig  i 
Stand  til  Spisekamret.  Det  var  Skade,  Jammerskade !  Du 
var  ellers  saa  flink  til  at  lægge  Æg,  og  saa  ferm  til  at  ruge 
Kyllinger."  Saa  bar  hun  det  stakkels  Offer  hen  til  Hugge- 
blokken, hvor  hun  plejede  at  kløve  Brænde  og  med  et 
blidt,  men  fast  Hug  skilte  hun  dets  Hoved  fra  Krop- 
pen. 

En  halv  Time  senere  kom  Mrs.  Gammit  tilbage  fra 
Marken  med  en  bredfuld  Spand  Mælk,  saa  hørte  hun 
igen  Bevægelse  inde  under  Laden.  Men  hun  vilde  ikke 
skynde  sig  for  ikke  at  spilde  Mælken.  Det  venter  nok  til 
jeg  kommer,  hvad  saa  siden  det  er,  mumlede  hun  filoso- 
fisk og  gik  videre  ned  i  Kølekælderen  med  sin  Mælk. 

De  krigerske  Pigge  sænkede  sig  øjeblikkelig  helt 
fladt  henad  Ryggen  —  lige  med  et  saa  det  saa  lille 
og  mørkladent  ud,  at  det  mindede  om  en  vaad  Høne. 

Men  saasnart  hun  havde  sat  Spanden  fra  sig  vendte  hun 
sig  og  lige  rent  ud  sagt  løb  i  sin  Ivrighed.  Den  spættede 
Høne  kaglede  af  lutter  Forfængelighed,  og  da  Mrs.  Garn- 
mit  kom  forbi  den  Række  Reder,  der  fyldte  Skuret, 
saa  hun  et  hvidt  Æg  ligge  og  skinne.  Men  hun  standsede 
ikke  en  Gang  for  at  tage  det  op. 

Da  hun  traadte  ind  i  Laden,  løb  et  lille  gulbrunt  Dyr 
lige  mod  hende  med  saadan  en  Ilsomhed,  at  hun  et  Øje- 
blik veg  tilbage.  Det  havde  en  skarp  trekantet  Snude 
og  vilde  Øjne,  der  næsten  skød  Gnister.  Et  Øjeblik  efter 
sprang  hun  løs  paa  det  med  et  Udbrud  af  Krænkelse 
over  dets  Dristighed  og  sparkede  efter  det.  Sparket  ramte 
Luften,  men  det  lod  alligevel  til,  at  den  noget  omfangs- 
rige Fod  havde  gjort  et  vist  Indtryk  paa  det  dristige,  lille 
Asen,  det  smuttede  ned  som  en  slikkende  Flamme  under 
Ladens  Grundbjælker.  Da  hun  et  Øjeblik  senere  gik  hen 
for  at  se  til  den  anden  af  Fælderne  spang  et  andet  vævert, 
gulligt  Væsen,  der  var  større  endnu  end  det  første,  op 
imod  hende  med  et  væmmeligt  Skrig,  og  havde  nær 
revet  hende  i  Ansigtet.  Men  til  alt  Held  for  hende,  var 
det  fastholdt  i  Fælden  ved  begge  Bagbenene,  og  sank 
kraftesløst  tilbage. 

Mrs.  Gammit  gav  sig  i  sit  Raseri  til  at  sparke  til 
det,  som  det  laa  der  krybende  og  hvislende  som  en  Snog. 
Hun  fik  naturligvis  ikke  Ram  paa  det,  men  det  fik  der- 
imod Ram  paa  hende.  Med  aldrig  fejlende  Sigte  huggede 
det  sine  Tænder  ned  i  hendes  tunge  Oxehuds  Sko  og  bed 
dybt  ind  i  det  sejge  Læder.  Mrs.  Gammit  blev  forbløffet 
og  vilde  træde  et  Skridt  tilbage,  men  i  Stedet  satte  hun 
sig  paa  sin  Bagdel  med  et  Vræl.  Hendes  kraftige  Under- 
ekstremiteter stod  ret  op  i  Luften,  mens  hendes  Skørter 
røg  op  over  Hovedet  paa  hende  og  gjorde  hende  ganske 
fortumlet.  Væselen  holdt  imidlertid  fast  med  sine  Tænder 

i  hendes  Sko,  saa  der  var  noget,  der  maatte  springe.  Dette 
noget  blev  Snoren,  der  holdt  Fælden  fast,  den  sprang 
under  det  pludselige  Pres,  saa  Fælde  og  Væsel  i  bro- 
derlig Forening  røg  hen  over  Mrs.  Gammits  Hoved, 
mens  hun  laa  hen  ad  Jorden.  De  landede  ovre  mod  Væg- 
gen i  Grisestien,  og  Grisen  begyndte  at  skrige  som  om 
den  havde  en  Kniv  i  Halsen. 

Mrs.  Gammit  kom  paa  Benene,  rystede  sine  Skørter 
og  saa  sig  om  for  at  forvisse  sig  om,  hvorvidt  Livet  i  Na- 
turen havde  betragtet  hendes  uforsvarlige  Blottelser.  Men 
øjensynlig  var  der  ingen,  der  havde  lagt  Mærke  til  noget. 
Det  trøstede  hende  ikke  lidet,  og  hun  gav  sig  nu  til  at 
tage  sin  ækle,  lille  Modstander  i  Øjesyn.  Væselen  laa 
bedøvet  og  saa  ud,  som  om  den  var  død.  Men  hun 
havde  ikke  i  Sinde  at  lade  sig  narre  af  det  ydre  Skin,  der- 
for fik  hun  fat  i  en  Høtyv  og  samlede  Fælde  og  Væsel 
op,  bar  dem  ud  til  Regnvandstønden  paa  Hjørnet  af  Hu- 
set og  lod  dem  i  skøn  Forening  plumpe  ned  i  Vandet. 
Der  kom  igen  Liv  i  den  lille  gule  Krop,  da  den  plumpede 
ned  i  det  kolde  Vand,  og  den  begyndte  at  vride  sig  paa 
Bunden  af  Tønden.  Mrs.  Gammit  stod  og  betragtede  den, 
og  der  rejste  sig  en  Tvivl  i  hendes  Sind.  Var  det  muligt, 
at  Joe  Barron  havde  haft  Ret?  Var  det,  naar  alt  kom  til 
alt,  Væseler,  der  tog  hendes  Æg  fra  hende.  Men  hun  slap 
den  Tanke  med  det  samme.  Der  var  Grænser  for,  hvad 
Joe  Barron  vidste  Besked  om.  Og  det  var  ganske  uom- 
tvistelig, at  de  bevidste  Pindsvin  var  der  og  generede 
hende  ustandseligt  med  deres  Uforskammethed :  Væseler 
—  hvor  kunde  nogen  tro  det ! 

„Det  var  ikke  dig,  jeg  var  ude  efter,"  mumlede  hun 
med  sin  sædvanlige  Paastaaelighed,  henvendt  til  det  nu 
ubevægelige  Kryb  paa  Bunden  af  Regntønden.  „Det  var 
disse  forbistrede  Pindsvin,  der  tager  mine  Æg.  Men  du 

er  ogsaa  en  skidt  Knægt,  og  jeg  er  glad  ved  at  se  dig  der, 
hvor  du  ikke  længere  kan  gøre  Ulykker." 

Heftig  bevæget  af  Morgenens  Oplevelser  skyndte  Mrs. 
Gammit  sig  at  blive  færdig  med  sit  Morgenarbejde,  og 
gav  sig  ikke  Tid  til  at  nyde  nogen  Frokost,  saa  nær  som 
en  fem,  seks  Kopper  stærk  The  med  „sødt"  i.  Saa  fiskede 
hun  Væselen  op  af  Regntønden  efter  med  Tilfredshed 
at  have  konstateret,  at  den  i  betryggende  Grad  var  ende- 
lig afdød,  og  satte  Fælden  paa  Plads  under  Laden.  Den 
anden  Fælde  fandt  hun  efter  langsommelig  Søgen  i  Svi- 
netruget. Hun  var  glad  ved,  at  den  forelaa  i  ubeskadiget 
Tilstand,  gjorde  den  omhyggelig  ren  og  lagde  den  til  Side, 
for,  naar  Tiden  kom,  at  levere  den  tilbage  til  dens  Ejer- 
mand. Det  kunde  ikke  falde  hende  ind  at  stille  den  op 
igen,  ærlig  talte  havde  hun  mest  Lyst  til  at  splitte  den 
ad,  som  et  Offer  til  Mindet  om  den  stakkels  „Rød-Top". 

„Der  er  virkelig  ingen  Mening  i  at  bruge  en  Fælde,  der 
gør  sig  Svinkeærinder  ud  efter  Høns,  til  at  fange  Pind- 
svin i,"  brummede  hun. 

Den  stille  Sommermorgen  gled,  efter  at  saavidt  var 
passeret,  hen  uden  yderligere  Begivenheder.  Mrs.  Gam- 
mit arbejdede  i  sin  Have  bag  ved  Huset,  den  varme  sød- 
lige Duft  af  Boghveden,  der  blomstrede  ude  paa  Mar- 
ken, trængte  frem  til  hendes  Næsebor,  og  Biernes  Sum- 
men lød  søvndyssende  i  hendes  Øren,  men  mindst  en 
Gang  hver  halve  Time  smed  hun  sit  Hyppejern  og  løb 
ind  i  Laden  for  at  se  til  sine  Fælder.  De  fik  imidlertid 
Lov  til  at  være  ganske  uforstyrrede,  saavel  som  Høn- 
sene, der  passede  deres  Næringsvej  med  saadan  en 
Pligtfølelse,  at  Mrs.  Gammit  ved  Aftentide  kunde  bære 
syv  nylagte  Æg  ind  i  Køkkenet.  Og  da  det  blev  Aften 
gav  hverken  Væseler  eller  Pindsvin  nogetsomhelst  Livs- 
tegn fra  sig,  hvad  der  i  høj  Grad  undrede  Mrs.  Gam- 

mit.  Hun  hørte  til  de  impulsive  Naturer,  der  venter, 
at  alting  skal  ske  paa  én  Gang.  Da  hun  var  færdig  med  at 
malke  og  havde  spist  sin  ensomme,  til  Lejligheden  af- 
stemte Aftensmad,  satte  hun  sig  paa  Køkkentrappen  og 
gav  sig  med  stor  Omhu  til  at  overveje  Situationen. 

Efter  Samtalen  med  Joe  Barron  havde  hun  sat  sig  for, 
at  hun  vilde  fange  et  Pindsvin  i  en  af  Fælderne,  hvorved 
hun,  i  Overensstemmelse  med  sin  specielle  Form  for 
Følgeslutninger,  vilde  blive  sat  i  Stand  til  at  overbevise 
den  selvbevidste  Skovhugger  om,  at  Pindsvin  ogsaa  vir- 
kelig spiste  Æg.  Med  Hensyn  til  Episoden  med  Væse- 
len havde  hun  besluttet  at  fortie  den,  for  at  han  ikke 
skulde  annektere  den  som  en  Støtte  for  sine  egne  An- 
skuelser. Selv  forklarede  hun  det  factum,  at  hun  havde 
været  saa  heldig  at  redde  syv  Æg,  ved  den  Omstændighed, 
at  hendes  jagt  paa  Væselen  og  alt  det  hermed  forbundne 
Spektakel,  havde  gjort  Pindsvinene  forsigtige  og  sat  dem 
paa  deres  Post.  Naa  —  hun  skulde  nok  give  dem  andet 
at  tænke  paa.  Hun  var  forfærdelig  utaalmodig  og  følte 
ikke  den  ringeste  Lyst  til  at  afvente,  hvad  den  næste  Mor- 
gen maatte  byde,  saa  meget  mere,  som  det  var  muligt,  at 
den  ikke  vilde  byde  nogetsomhelst.  Hun  rejste  sig  efter 
en  pludselig  fattet  Beslutning,  hentede  de  afgnavede 
Rester  af  Sildetønden  fra  dens  Skjul  bag  Køkkendøren 
og  stablede  dem  op  mod  Muren  lige  under  sit  Sove- 
kammervindue. 

med,  hvorfor  hun  bar  sig  saaledes  ad.  Men  der  dvælede 
Til  at  begynde  med  var  hun  ikke  selv  helt  paa  det  rene 
i  hendes  Sind  et  Minde  om  Sejren  den  foregaaende  Nat, 
og  hun  var  fuldstændig  klar  paa,  at  det  var  hendes  dy- 
beste Attraa  at  lokke  Pindsvinene  tilbage,  saa  hun  kunde 
foretage  sig  et  eller  andet  imod  dem.  Som  det  Kvinde- 
menneske, hun  var,  gjaldt  hendes  første  Tanke  kogende 

Vand.  Det  kunde  iværksættes  paa  den  virkningsfulde 
Maade,  at  hun  satte  sig  til  at  vente,  til  Pindsvinene  var 
helt  optagne  af  at  fortære  Sildetønden,  og  saa  give  dem 
et  Styrtebad  af  skoldende  hedt  Vand.  Naar  alt  kom  til 
alt  var  det  af  betydelig  større  Vigtighed  for  hende  at 
besejre  sine  Fjender  end  at  bevise  et  sølle  Mandfolk,  at 
det  ogsaa  virkelig  var  dem,  der  var  hendes  Fjender.  Op- 
rigtig talt,  hvad  brød  hun  sig  om,  hvad  Joe  Barron 
mente.  Men  saa  greb  Tvivlen  hende  igen.  Hvis  han  nu 
virkelig  havde  Ret.  Det  var  ikke  nær  saadan,  at  hun  et 
Øjeblik  vilde  indrømme  det,  —  men  hun  „satte"  bare,  at 
han  havde  Ret.  Var  der  nogen  Mening  i  at  hælde  ko- 
gende Vand  ned  over  disse  Pindsvin  og  skolde  alle  Pig- 
gene af  deres  Ryg,  hvis  de  nu  virkelig  ikke  kom  for  at 
stjæle  hendes  Æg.  Paa  Bunden  var  Mrs.  Gammit  retsin- 
dig og  godhjertet,  og  hun  kom  til  det  Resultat,  at  det  var 
muligt,  at  den  Fremgangsmaade  var  for  grusom. 

„Hvis  det  virkelig  er  Jer,  der  stjæler  Æggene,"  mum- 
lede hun  tankefuldt,  „saa  er  en  Kedel  kogende  Vand 
ikke  en  Smule  for  meget  til  Jer,  men  hvis  det  kun  er 
min  gamle  Sildetønde,  I  er  ude  efter,  saa  er  det  kogende 
Vand  maaske  nok  en  Kende  for  haard  en  Kur." 

Det  endte  med,  at  hun  bestemte  sig  for  en  stor  Peber- 
bøsse af  Tin  med  fuld  Ladning. 

Medens  Mørket  faldt  paa,  og  Gaardspladsen  laa  helt 
i  Skygge,  sad  Mrs.  Gammit  taalmodig  og  ubevægelig  ved 
sit  aabne  Vindue.  Maanen  stod  op,  den  syntes  med  Be- 
svær at  klatre  ud  af  de  fjerne  Trætoppes  Greb,  det  svage 
rhytmiske  Aandedrag  fra  Vildnisset,  der  for  et  Øre,  der 
kan  opfatte,  aldrig  døer  hen,  selv  om  det  er  nok  saa  stille, 
gled  i  Natten  over  i  en  hemmelighedsfuld  Hvisken,  der 
tillige  rummede  skjulte  Trusler,  som  den  klare  Dag  al- 
drig rummer.  Mrs.  Gammit  sad  i  sit  Baghold,  hun  følte 

det  altsammen,  hendes  ivrige  Ansigt  blev  blegt  og  høj- 
tideligt som  en  Marmorstatues.  Maanelyset  krøb  ned  over 
Tagene  paa  Lade,  Raalænge  og  Skur,  saa  ned  over 
Murene  til  Skyggen  alene  laa  over  Jordens  Overflade. 
Endelig  saa  Mrs.  Gammit  gennem  den  sidste  Hinde  af 
Mørke  to  lavbenede,  tætbyggede  Smaavæsener,  der  i  Ro 
og  Mag  nærmede  sig  omme  fra  Ladens  udvendige  Side. 

Hun  holdt  Vejret  —  der  var  ingen  Tvivl  om,  at  det 
var  Pindsvinene.  De  lod  slet  ikke  til  at  have  ringeste 
Mindelse  af  de  Ubehageligheder,  de  havde  udstaaet  i 
Fortiden,  de  kom  lige  over  Gaardspladsen  op  til  Huset 
og  gav  sig  straks  til  at  gnaske  i  Sildetønden.  I  den  stille 
Luft  gav  Lyden  af  deres  ihærdige  Gnaven  et  sælsomt 
Ekko. 

Ganske  stille,  næsten  uden  mærkbar  Bevægelse,  listede 
Mrs.  Gammit  sin  højre  Haand  med  Peberbøssen  ud  over 
Kanten  af  Vindueskarmen.  Pindsvinene  saa  ikke  en  Gang 
i  Vejret,  de  var  fuldkommen  magtstjaalne  af  den  Duft, 
der  stod  af  Sildetønden.  Mrs.  Gammit  var  netop  i  Begreb 
med  at  vende  Peberbøssen,  da  hun  opdagede  en  tredie 
utydelig  Skikkelse,  der  nærmede  sig.  Det  standsede  hen- 
des Bevægelser.  Den  var  større  end  et  Pindsvin.  Hun 
forholdt  sig  ganske  stille  og  trak  Vejret  lydløst  med  aaben 
Mund.  Nu  var  Maaneskæret  naaet  helt  ned  til  Jorden, 
Skyggerne  forsvandt,  og  hun  saa  en  stor  Vildkat,  der 
listede  sig  frem  for  at  undersøge,  hvad  det  var,  de  to 
Pindsvin  sad  og  aad. 

Den  ellers  saa  forsigtige  Vild-Kat  saa  ud,  som  om  den 
havde  den  Opfattelse,  at  her  var  Fred  og  ingen  Fare,  de 
to  Ædedolke  sad  jo  og  larmede  i  den  dybeste  Tillidsfø- 
lelse.  Hvis  Mrs.  Gammit  bare  havde  bevæget  en  Muskel, 
vilde  den  have  mærket  hende,  men  som  hun  sad  der, 
uden  at  røre  sig,  tog  den  hendes  Hoved  og  Haand  for 

en  eller  anden  uskadelig  Fremtoning  i  Naturen.  Vild- 
katten krøb  ganske  stilfærdig  nærmere,  og  da  den  nær- 
mede sig  rejste  Pindsvinene  truende  deres  Pigge,  til 
man  ikke  kunde  se  mere  af  deres  Kroppe  end  deres 
stumpede  smaa  Snuder,  der  endnu  havde  travlt  med  Sil- 
detønden. Katten  gjorde  Holdt  et  Par  Alen  fra  dem, 
krummede  sig  sammen  med  vide,  blanke  Øjne  og  fnøs 
heftigt.  Det  forbavsede  Mrs.  Gammit  i  allerhøjeste  Grad, 
at  Pindsvinene  ikke  ufortøvet  affyrede  en  Salve  imod 
den  og  skød  den  Bælgen  fuld  af  Pigge  for  dens  Paa- 
trængenhed. 

Vildkatten  derimod  kendte  Pindsvinene  altfor  nøje  til 
at  befrygte  noget  Angreb  fra  deres  Side.  Det  eneste,  der 
interesserede  den  var,  hvad  det  var,  de  sad  og  aad.  De 
syntes  at  nyde  deres  Maaltid  i  en  ganske  særlig  høj  Grad. 
Den  krøb  et  Par  Tommer  nærmere  og  fik  Færten  af 
Sildetønden.  Det  var  virkelig  Fisk.  Som  en  ægte  Kat 
holdt  den  morderlig  meget  af  Fisk,  selv  saltede  Fisk.  Den 
vovede  sig  igen  forsigtigt  fremad  i  det  Haab,  at  Pind- 
svinene diskret  vilde  trække  sig  tilbage.  Men  i  Stedet 
holdt  de  bare  op  at  gnave,  stak  Snuderne  ned  mellem 
deres  Forben,  strakte  sig  paa  Jorden  og  frembød  et 
ubrudt  Geled  af  Pigge,  der  vendte  faretruende  imod  Kat- 
ten. 

Den  store  Kat  standsede,  ganske  forbløffet,  dens  lille 
korte  Hale,  ikke  mere  end  tre  Tommer  lang,  dirrede  af 
Harme.  Den  kunde  ikke  se,  at  Tønden  var  tom,  men  den 
kunde  lugte  den,  og  den  trak  Vejret  med  lydelig  Hvæ- 
sen. Den  var  rasende  over  saadan  at  blive  taget  ved 
Næsen,  og  den  vidste,  at  det  vilde  være  skæbnesvangert 
at  krybe  nærmere  og  udsætte  sig  for  et  dødbringende 
Dask  af  Pindsvinenes  skarpt  væbnede  Haler. 

Men  ingen  vil  nogensinde  erfare,  hvad  Vildkatten  i 

sit  Arrigskab  vilde  have  foretaget,  thi  da  saavidt  var  pas- 
seret, vandt  Mrs.  Gammits  Utaalmodighed  en  Sejr  over 
hendes  Nysgerrighed.  Med  en  sagte  Bevægelse  i  Haand- 
ledet  vendte  hun  Peberbøssen  nedefter  og  rystede  den 
svagt.  Vildkattens  Blik  var  lænkebundet  til  den  utilgæn- 
gelige Sildetønde,  og  den  havde  ikke  Øje  for  noget  andet. 
Men  i  det  skarpe  Maanelys  saa  Mrs.  Gammit  en  fin 
Sky  af  Peber  sænke  sig  nedefter  i  den  stille  Luft.  Med 
ét  tog  Vildkatten  sig  til  Snuden  med  sine  Poter  og  blev 
ganske  stiv,  det  saa  ud,  som  om  den  kæmpede  med  en 
stærk  indre  Bevægelse,  som  det  var  den  om  at  gøre  at 
holde  tilbage.  Et  Øjeblik  efter  gav  den  sig  til  at  nyse  paa 
det  voldsomste  og  spytte  som  en  rasende.  Øjensynlig 
var  den  ikke  alene  meget  forbitret,  men  ogsaa  i  aller 
højeste  Grad  overrasket.  Mrs.  Gammit  var  ved  at  blive 
kvalt  af  Latter,  mens  Katten  laa  og  kløede  sin  Snude 
og  sine  Øjne  med  begge  sine  Poter.  Men  hun  holdt 
Stand  og  blev  ved  med  at  drysse  Peber  ned  i  tætte  Skyer. 
Saa  eksploderede  Vildkatten  i  et  Anfald  af  Nysen,  der 
næsten  vendte  Bunden  i  Vejret  paa  den,  og  drejede  sig 
paa  Flugt  med  et  Hyl  af  Forfærdelse.  Mens  den  sprang 
tværs  over  Gaarden  saa  den  sig  næppe  videre  omhygge- 
ligt for,  den  tumlede  lige  mod  en  Trillebør,  der  væltede  og 
slog  den  over  Nakken.  Et  Øjeblik  satte  den  rasende  sine 
Kløer  i  Børen  i  den  Tro,  at  det  var  et  levende  Væsen, 
der  angreb  den,  saa  kom  den  lidt  til  sig  selv  og  pilede 
hen  over  Marken,  nysende  og  spyttende  mens  den  for 
frem. 

Pindsvinene,  der  laa  med  Snuderne  ned  mod  Jorden, 
havde  foreløbigt  undgaaet  det  snigende  Angreb  med  Pe- 
beret som  Kampvaaben.  Nu  naaede  det  dem  tilsidst,  Mrs. 
Gammit  kunde  tydelig  se,  hvorledes  der  gik  en  underlig 
Skælven  over  den  fældede  Lanserad  af  Pigge. 

Der  er  en  Ting,  som  Pindsvin  aldrig  nogensinde  gør, 
og  det  er  at  rulle  sig  ud,  naar  der  er  Fare  paafærde,  men 
paa  den  anden  Side  er  det  umuligt  paa  en  Gang  at  ligge 
sammenrullet  og  at  nyse.  De  prøvede  paa  det  af  ærlig 
Villie,  men  tilsidst  maatte  de  give  Køb.  Med  et  Smæk 
rullede  den  ene  piggeklædte  Kugle  sig  op  og  gav  sig 
til  at  nyse  paa  det  voldsomste.  Den  anden  gennemgik 
den  samme  Proces,  mens  Mrs.  Gammit  lænede  sig  halvt 
ud  ad  Vinduet,  knirkende  og  grinende  af  Henrykkelse. 
Men  de  smaa  haardnakkede  Pindsvin  vilde  ikke  løbe 
deres  Vej.  De  vendte  sig  meget  langsomt  og  trak  sig  til- 
bage, ned  i  Gaarden,  mens  de  gjorde  Holdt  for  hver 
Fod,  de  fjernede  sig,  for  at  nyse.  Taarerne  strømmede 
ned  ad  Mrs.  Gammits  Kinder,  mens  hun  sad  og  holdt 
Øje  med  deres  Tilbagetog,  indtil  pludselig  en  lille  Sky 
af  det  svævende  Peber  ogsaa  ramte  hendes  Næsebor  og 
hun  selv  blev  grebet  af  en  kraftig  Nysen.  Det  bidrog 
øjeblikkelig  til  at  dæmpe  hendes  Munterhed,  hendes  An- 
sigt blev  alvorligt,  hun  trak  sig  tilbage  og  smækkede 
Vinduet  i  med  en  krænket  Mine. 

„Jeg  burde  have  vidst,  at  jeg  risikerede  at  blive  forkø- 
let ved  at  sidde  ved  et  aabent  Vindu  om  Natten,"  mum- 
lede hun.  Hun  kiggede  først  ud,  da  hun  var  bleven  Herre 
over  den  kildrende  Fornemmelse  i  Næsen,  saa  var  Pind- 
svinene væk,  hun  kunde  ikke  en  Gang  høre  Ekkoet  af 
deres  Nysen  fra  det  fjerne. 

Dagene  gik,  og  der  viste  sig  hverken  Væseler,  Vild- 
katte eller  Pindsvin  paa  Mrs.  Gammits  Lod,  hver  eneste 
Dag  kunde  hun  gøre  sikker  Regning  paa  at  sanke  sin 
Høst  af  ganske  nylagte  Æg,  og,  da  Ugen  var  ovre,  syn- 
tes den  gode  Dame,  at  hun  med  frelst  Samvittighed  kunde 
gaa  over  til  Joe  Barron  med  Fælderne  og  belære  ham 
om,  hvor  alvorligt  han  havde  taget  fejl. 

„Mr.  Barron,"  sagde  hun  og  rakte  ham  de  tre  Fælder, 
„De  skal  ha'e  mange  Tak  for  Laan  af  de  tre  Fælder. 
Jeg  vil  bare  gøre  Dem  opmærksom  paa,  at  der  er  én 
af  dem,  som  ikke  duer." 

„Hvad  er  det  for  én?"  spurgte  Skovhuggeren,  mens 
han  tog  imod  Fælderne. 

„Jeg  har  mærket  den  med  en  Stump  Sejlgarn,"  svarede 
Mrs.  Gammit. 

„Hvad  er  der  i  Vejen  med  den,  jeg  kan  ikke  se,  den 
fejler  noget,"  sagde  Barron  efter  at  have  undersøgt  den 
omhyggeligt. 

„Den  duer  ikke,  det  kan  De  ta'e  mit  Ord  for.  Mere  har 
jeg  ikke  at  sige,"  sagde  Mrs.  Gammit.  Hun  blev  ved  sit. 

„Tja,  det  maa  jo  være  rigtigt,  naar  De  siger  det  Mrs. 
Gammit,"  indrømmede  Skovhuggeren  galant.  „Men  de 
to  andre  var,  som  de  skulde  være.  Hvad  fangede  De 
saa  i  dem?" 

„En  stor  Væsel,"  sagde  Mrs.  Gammit  og  saa  udfor- 
drende paa  ham. 

Der  gik  et  bredt  Smil  over  Mr.  Barrons  Ansigt. 

„Det  tænkte  jeg  nok,"  sagde  han  —  „jeg  vidste,  det 
maatte  være  en  Væsel." 

„Og  jeg  vidste,  at  De  vilde  sige  det  med  de  selvsamme 
Ord,"  gav  Mrs.  Gammit  ham  igen.  „Men  De  véd  ikke 
det  hele,  Joe  Barron,  det  var  ikke  en  Væsel,  der  havde 
taget  de  Æg,  vi  talte  om." 

„Hvad  var  det  da?"  spurgte  Skovhuggeren  fuld  af 
Mistro. 

„Det  var  to  store  Pindsvin  og  en  vældig  stor  Vildkat," 
svarede  Mrs.  Gammit  triumferende. 

„Fangede  De  dem  paa  fersk  Gerning,"  spurgte  Skov- 
huggeren, med  et  svagt  Stænk  af  Ironi  i  Stemmen.  Men 
Ironien  gled  fuldstændig  af  paa  Mrs.  Gammit.  Hun  op- 

fattede  Spørgsmaalet,  som  om  det  var  ganske  uskyldigt  og 
berettiget. 

„Paa  fersk  Gerning  kan  jeg  ikke  netop  sige,  jeg  fan- 
gede dem,"  svarede  hun.  „Men  de  gik  rundt  og  snusede, 
og  for  at  give  Dem  en  Lære,  der  kunde  holde  dem  væk 
fra  at  stikke  deres  Næser  i  andre  Folks  Hønsereder,  ry- 
stede jeg  en  lille  Dosis  Peber  ud  over  dem.  Jeg  kan 
fortælle  Dem,  at  de  tog  Vejen  til  Skoven  med  en  saa 
forskrækkelig  Nysen,  at  jeg  troede,  De  havde  hørt  den 
helt  her  over.  De  vilde  ha'e  grinet  Deres  Mave  itu,  hvis 
De  havde  kunnet  se  dem  stejle  rundt.  Siden  den  Dag  har 
jeg  faaet  alle  de  Æg,  jeg  vilde  ha'e,  Mr.  Barron.  De  skal 
ikke  komme  her  og  tale  til  mig  om  Væseler  —  saadan 
nogen  skaldede  smaa  Rotter,  dem  er  det  saamænd  ikke 
værd  at  tage  den  ringeste  Notits  af,  ikke  mere  end  af 
et  Jordegern." 


FÆLDEN  I  ELVEDYBET 

OVERSAT  AF  HERMAN  BENTE 


andfaldenes  tordnende  Brøl  og  det  lysere,  men 


V  mere  gennemtrængende  Spektakel  af  Strømrasene 
døde  omsider  bort  bag  Skovens  tætte  Masser,  efterhaan- 
den  som  Barnes  banede  sig  Vej  ned  gennem  Dalen.  He- 
den herinde  i  den  blikstille  Underskov,  hvor  Insekterne 
svirrede,  var  ikke  til  at  holde  ud,  og  han  besluttede  sig 
derfor  til  endnu  engang  at  søge  ud  til  Elvens  Bredder, 
i  Haab  om  at  de  ikke  længere  vilde  være  saa  stejle,  saa 
at  han  nogenlunde  sikkert  kunde  passere  langs  med  dem, 
hvor  der  dog  var  til  at  aande. 

Han  drejede  derfor  tilvenstre,  og  snart  efter  begyndte 
det  at  lysne  forude  i  det  grønne  Skovdunkel.  Blaa  Him- 
mel og  gyldent  Lys  kom  tilsyne,  efterhaanden  som  Skover, 
tyndede  ud,  og  nu  saa  han  ogsaa  et  Glimt  af  stille  Vand. 
Og  da  Underskoven  var  ualmindelig  tæt  paa  dette  Sted, 
trængte  han  sig  kun  forsigtigt  fremad. 

Pludselig  sank  Fødderne  under  ham,  og  Buskenes 
tætte  Mur  foran  ham  lænede  sig  over,  som  om  et  hæf- 
tigt  Vindstød  bøjede  dem.  Fortvivlet  klamrede  han  sig 
med  Hænderne  til  Krat  og  Grene  paa  begge  Sider,  men 
alting  sank  sammen  med  ham,  og  i  et  Kaos  af  Rødder  og 
Jord  og  piskende  Grene  skred  han  nedover  —  til  at  be- 
gynde med  syntes  han,  at  det  gik  langsomt,  for  han  fik 
Tid  til  at  tænke  mange  Ting,  medens  Hjærtet  hamrede 
i  Halsen  paa  ham;  men  idet  han  saa  foer  ned  igennem 
Buskene,  der  var  hans  lettere  Ulykkesfæller  i  Faldet,  og 

medens  han  stadig  klamrede  sig  til  dem,  han  havde  faaet 
fat  i,  plumpede  han  med  Fødderne  forrest  ned  i  det 
mørke  Vand.  Vandet  var  dybt  og  koldt.  Barnes  faldt  lige 
ned  og  forsvandt  med  et  kvalt  Gisp  dybt  under  Over- 
fladen. Med  temmelig  stor  Kraft  ramte  hans  Fødder  en 
infiltret  Masse,  som  gav  efter  og  derpaa  langsomt  fjedrede 
ham  op  mod  Overfladen  igen.  Da  han  fik  Hovedet  oven- 
for midt  i  en  Hvirvel  af  Skum  og  Løvværk  og  Stumper 
af  forskelligt,  slubrede  han  med  aaben  Mund  Lungerne 
fulde  af  Luft.  Men  før  han  kunde  faa  klaret  Øjne  og 
Næsebor  og  komme  lidt  til  sig  selv,  blev  han  trukket 
ned  igen.  Og  med  et  Sting  af  Rædsel  opdagede  han,  at 
han  var  fanget  ved  Foden. 

Barnes  var  en  kraftig  og  øvet  Svømmer,  og  med  et 
mægtigt  Armtag  naaede  han  ogsaa  straks  op  til  Over- 
fladen og  fik  endogsaa  Skuldrene  ovenfor,  men  saa  meget 
voldsommere  blev  han  halvkvalt  og  fortvivlet  trukket  til- 
bage, før  han  fik  Tid  til  at  tømme  Lungerne  og  snappe 
ny  Luft.  Dennegang  slog  hele  Situationens  Farefuldhed 
som  et  Lyn  ned  i  hans  forvirrede  Bevidsthed,  og  i  dette 
Shock  tog  han  Fornuften  fangen.  Med  en  voldsom  Viljes- 
anspændelse  standsede  han  sin  Kæmpen  imod  og  nøje- 
des med  ved  sagte  Haandbevægelser  at  holde  sig  i  oprejst 
Stilling.  Og  dennegang  kom  han  kun  langsomt  op  mod 
Overfladen  og  fik  Hovedet  helt  fri  af  Vandet,  Skum  og 
Snavs  og  Løvkviste  sydede  omkring  hans  Mund  paa 
smaa  Bølger,  og  Sollyset  dansede  blindende  for  hans  dri- 
vende Øjne,  men  han  fik  hentet  sig  ny  Luft,  inden  han 
atter  gik  under. 

Nu  roede  han  varsomt  med  Hænderne  og  steg  lidt  efter 
op  igen,  idet  han  spredte  Armene  ud  og  derved  opnaaede 
en  vis  usikker  Ligevægt  med  Munden  netop  ovenover 
Vandet,  naar  han  holdt  Hovedet  godt  tilbagelænet. 

Saaledes  blev  han  liggende  ganske  stille,  medens  hans 
oprørte  Sind  og  Vandets  urolige  Overflade  atter  dæmpe- 
des noget. 

Han  laa  i  en  dyb  og  stille  Indbugtning  af  Elven,  hvis 
Overflade  kun  svagt  bevægedes  af  de  indsugende  Strøm- 
hvirvler. Nogle  faa  Meter  længere  ude  strømmede  El- 
ven trægt  forbi  som  om  den  var  træt  efter  Vandfaldenes 
og  Råsenes  Tumulter.  Paa  den  anden  Side  Elven  skød  en 
lille  i  Solen  gyldentskinnende  Sandbanke  sig  ud  fra  den 
skovdækkede  Bred.  Men  saa  langt  som  hans  meget  be- 
grænsede Udsyn  kunde  skimte  op  og  ned  ad  Elven,  var 
der  intet  andet  end  tætte,  udoverhængende  Grene  langs 
Bredderne.  Meget  forsigtigt,  skønt  Vandet  derved  alli- 
gevel skyllede  hen  over  Munden  paa  ham,  drejede  han 
Hovedet  og  saa  sig  tilbage.  Han  saa  kun,  hvad  han 
havde  ventet  at  se,  nemlig  en  høj,  næsten  lodret  Skrænt 
med  en  Flænge  af  lys,  friskblottet,  rødlig  Jord  paa 
det  Sted,  hvor  Brinken  havde  givet  efter  under  hans 
Vægt. 

Lige  indenfor  hans  Rækkevidde  laa  halvt  neddykket  den 
tætte  Top  af  en  ung,  nedfalden  Poppel,  hvis  Rødder 
øjensynlig  endnu  hang  fast  ved  Bredden.  Forsigtigt  greb 
han  efter  den  og  trak  prøvende  til,  i  Haab  om  at  den 
maatte  vise  sig  at  være  solid  nok  til,  at  han  kunde  hale 
sig  ud,  men  istedetfor  trak  han  den  med  sig.  Og  ved 
denne  Forstyrrelse  af  Ligevægten  sank  han  endnu  en- 
gang ned  under  Overfladen. 

Barnes  var  dybt  skuffet,  men  han  var  nu  fuldstændig 
Herre  over  sig  selv.  I  Løbet  af  nogle  faa  Sekunder  havde 
han  atter  indtaget  den  eneste  Stilling,  hvori  han  med 
nogen  Bekvemmelighed  kunde  faa  Vejret.  Og  da  Solen  nu 
ubarmhjertigt  bagede  ned  paa  hans  Hoved,  trak  han  om- 
hyggeligt Poplens  tætløvede  Top  hen  i  en  saadan  Stilling 

?\  den  skyggede  over  ham.  Da  nogle  af  Rødderne  endnu 
hang  fast  i  Skrænten,  viste  den  ingen  Tendens  til  at  flyde 
bort  og  forsage  ham  i  hans  Knibe. 

Barnes  var  en  praktisk  Skovmand,  og  efter  en  Smule 
Omtanke  samt  en  forsigtig  Undersøgelse  med  den  frie 
Fod,  blev  han  snart  klar  over,  at  den  Fælde,  hvori  han 
var  fanget,  ikke  kunde  være  andet  end  et  Par  krogede, 
indfiltrede  Grene  eller  Rødder  af  et  eller  andet  Træ, 
som  ved  en  tidligere  Nedstyrtning  af  Skrænten  havde 
rammet  sig  fast  paa  Bunden  af  Vigen.  I  det  mørke  Dyb, 
hvor  hans  Fod  blev  holdt  fast,  kunde  han  i  Tankerne  se 
det  altsammen  fuldstændig  klart  for  sig  —  de  udblødte, 
grønbrune,  slimede  og  ubønhørlige  Tvege,  som  under 
hans  Tyngde  og  Fart  nedefter  havde  givet  sig  akkurat  saa 
meget,  at  hans  Fod  kunde  slippe  ind  og  derpaa  havde 
lukket  sig  om  Ankelen  som  en  Odderfælde.  Han 
kunde  føle  dens  Greb;  det  var  ikke  haardt,  men  ubevæ- 
geligt fast  sluttede  det  sig  om  hans  Ankelled.  Og  medens 
han  tænkte  sig  om,  trøstede  han  sig  med,  at  hans  usynlige 
Fælde  havde  vist  en  vis  Eftergivenhed.  Denne  Elasticitet 
betød,  at  det,  som  holdt  ham  fast,  enten  maatte  være  et 
Par  Grene,  der  var  tynde  nok  til  at  lade  sig  bøje  en 
Smule,  eller  at  det  sunkne  Træ  maatte  være  ret  lille  og 
ikke  altfor  ubevægelig  forankret  i  Bunken.  Han  var  over- 
bevist om,  at  han,  dersom  han  gik  koldblodigt  og  syste- 
matisk til  Værks,  nok  skulde  gøre  sig  fri. 

Han  trak  Vejret  dybt  og  stak  Hovedet  under  Van- 
det og  stirrede  ned  gennem  det  ravbrune,  men  gennem- 
sigtige Vandmulm.  Smaa  Glimt  af  klarere  Lys  kom  skæl- 
vende og  snirklende  ind  fra  Elvestrømmen  derude.  Bar- 
nes kunde  ikke  opdage  Bunden,  der  aabenbart  maatte 
ligge  meget  dybt,  men  han  kunde  ganske  tydeligt  se 
den  Del  af  det  sunkne  Træ,  i  hvis  indflettede  Grene  han 

blev  holdt  fast.  En  gyldent  glimtende  Straale  faldt  netop 
paa  det  Sted,  hvor  hans  Fod  ved  Anklen  forsvandt  ind 
mellem  to  svære  Snoninger  af  noget,  der  lignede  brune, 
slimede  Kabler  eller  en  Del  af  en  kraftigt  snoet  Slange- 
krop. 

Det  var  ganske  utvivlsomt  en  uhyggelig  Fælde,  og  Bar- 
nes kunde  ikke  skjule  for  sig  selv,  at  han  var  i  Knibe.  Saa 
stak  han  atter  Hovedet  ovenfor,  bragte  sig  omhyggeligt 
i  Ligevægtsstilling  og  blev  liggende  stille  et  Par  Minutter, 
medens  han  aandede  dybt  og  roligt  og  samlede  Kræfter 
til  en  hurtig  og  voldsom  Anstrengelse.  Derpaa  fyldte 
han  Lungerne,  men  ikke  helt,  for  bedre  at  kunne  udholde 
Anspændelsen,  og  dykkede  saa  pludselig  nedefter,  krum- 
mede sig  dybt  ned  i  det  gullige  Tusmørke,  hvor  han  med 
Opbydelse  af  al  sin  Kraft  gav  sig  til  at  vride  paa  de  sli- 
mede Snoninger  for  at  trække  dem  fra  hinanden.  De  gav 
sig  en  Smule,  men  ikke  nok  til,  at  den  fangne  Fod  kunde 
slippe  løs.  Et  Øjeblik  efter  maatte  han  atter  se  at  komme  op 
for  at  faa  Vejret. 

Efter  nogle  Minutters  Hvile  gentog  han  den  kvælende 
Kamp,  men  ligesom  første  Gang  forgæves.  Han  kunde 
bevæge  Fældens  Kæber  saa  meget,  at  det  satte  Mod  i 
ham,  men  ikke  nok  til  at  slippe  ham  løs.  Atter  og  atter 
forsøgte  han,  atter  og  atter  mislykkedes  det  for  ham,  som 
han  selv  syntes  lige  paa  Randen  af  Heldet,  indtil  han 
omsider  var  nødt  til  for  Øjeblikket  at  erklære  sig  over- 
vundet. Men  da  var  han  ogsaa  saa  udmattet,  at  han  næppe 
nok  havde  Kræfter  til  at  holde  Munden  ovenover  Van- 
det, og  han  fandt  saa  paa  at  trække  en  opretstaaende  stiv 
Gren  af  Piletoppen  ned  og  tage  den  mellem  Tænderne, 
for  paa  denne  Maade  at  holde  sig  oprejst  og  oven  Vande, 
medens  han  hvilede  sine  udpinte  Arme.  Det  var  en  Let- 
telse, saavel  for  Nerver  som  for  Muskler,  fordi  det 

gjorde  Balancen,  hvorpaa  hans  Chance  for  at  faa  Luft 
afhang,  saa  meget  mindre  usikker. 

Som  han  hang  der,  kun  en  Centimeter  fra  Drukne- 
døden og  tænkte  sig  om,  stod  Situationens  Fortvivlelse 
for  ham  med  forfærdelig  Klarhed.  Hvor  sollys  og  varm  og 
fredelig  tog  den  grønne  Skov  sig  dog  ikke  ud  for  hans 
skovkendte  Øjne.  Ingen  Lyd  brød  Ensomhedens  milde 
Fred,  undtagen  nu  og  da  en  alfeagtig  Klukken  i  den  lang- 
somme Elvestrøm,  eller  en  usynlig  Blaamejses  søde, 
muntre  Pippen,  eller  højt  oppe  fra  det  klare  Blaa  en 
svævende  Fiskeørns  korte,  skarpe  Skrig. 

Denne  Skovens  Verden  havde  altid  for  Barnes  været 
en  fuldkommen  paalidelig  og  venlig  Verden,  hans  vel- 
bekendte intime  Omgivelser  lige  fra  Drengedagene,  og 
dog  havde  den  nu  omsider  vist  sig  som  en  lumsk  For- 
ræder og  var  ifærd  med  at  ødelægge  ham,  lige  saa  ubarm- 
hjertigt som  den  mest  glødende  Ørken  eller  en  storm- 
flænget  Ismark  kunde  have  gjort.  Et  tavs  Raseri  brændte 
pludselig  gennem  hans  Aarer  —  og  det  var  godt,  thi  den 
højfjeldsfødte  Elv  var  allerede  ved  med  kolde  Fingre  at 
liste  sig  ind  om  hans  Hjerte.  En  yndig  lille  blegblaa 
Sommerfugl,  der  var  en  levende  Vincablomst,  flagrede 
hen  over  hans  barske  opadvendte  Ansigt  og  dansede  mun- 
tert videre  tværs  ud  over  de  glimtende  Vande,  glædes- 
drukken  af  Solen.  Under  sin  Flagren  kom  den  tilfældigvis 
til  at  slaa  den  ene  Vinge  et  Haarsbred  for  lavt  ned,  og 
den  klare,  forræderske  Flade  fangede  den  og  holdt  den 
fast,  og  bort  strøg  den,  medens  den  i  hjælpeløs  Forbløf- 
felse kæmpede  mod  sin  uformodede  Undergang.  Før  den 
passerede  Barnes  ud  af  Syne,  hævede  en  stor  Ørred 
sig  op  og  gylpede  den  i  sig.  Dens  hurtige  Dom  saa  for 
Barnes  forvildede  Øjne  ud  som  et  Billede  i  det  smaa 
paa  hans  egen  Skæbne. 

Men  en  Skovmand  er  af  saa  sejgt  Stof,  at  han  ikke 
anser  sig  for  overvundet,  hverken  af  Mennesker  eller 
Skæbne,  saalænge  der  er  en  Gnist  i  hans  Hjerne,  som 
holder  ham  i  Live.  Og  lidt  efter  begyndte  han  med  Øjnene 
at  søge  ind  mellem  Poppelgrenene  for  at  finde  én,  der 
var  stærk  nok  til  at  tjene  som  Brækjærn.  Han  mente, 
at  dersom  han  fik  fat  i  en  ordentlig  Kæp,  kunde  det  lyk- 
kes ham  at  vride  Fældens  Kæber  saa  meget  fra  hinanden, 
at  han  kunde  faa  Foden  fri.  Omsider  valgte  han  en 
Gren,  som  saa  ud  til  at  være  tjenlig,  og  han  skulde 
lige  til  at  række  sig  op  for  at  brække  den  af,  da  hans 
Øre  fangede  Lyden  af  en  let  Knagen  i  Underskoven  paa 
den  anden  Side  Elven. 

Med  sit  Skovmandsinstinkt  holdt  han  sig  øjeblikkelig 
ganske  urørlig  og  skelede  hen  imod  Stedet.  Der  var 
en  vis  Uro  i  det  tætte  Løvværk,  som  bevægede  sig 
ned  langs  med  Bredden,  men  han  kunde  ikke  se,  hvad 
det  var,  der  foraarsagede  den.  Sagte  trak  han  en  løvrig 
Poppelgren  ned,  indtil  den  fuldstændig  dækkede  ham, 
og  kiggede  saa  op  ad  Strømmen  for  at  finde  ud  af,  hvad 
det  var  den  usynlige  Vejfarende  fulgte  efter. 

Det  var  en  mægtig  Laks,  forslaaet  og  forrevet  efter 
en  forgæves  Kamp  for  at  springe  op  gennem  Vandfal- 
dene, som  nu  kom  flydende  med  Bugen  i  Vejret  ned  ad 
Strømmen  tæt  langs  med  den  Elveside,  hvor  Barnes  var 
indestængt.  En  Strømhvirvel  greb  netop  Laksen,  drejede 
den  rundt  og  førte  den  ind  i  Vigen.  Langsomt  kom  den 
glidende  hen  imod  Barnes'  skjulte  Ansigt,  og  Poppel- 
grenene standsede  dens  Fart  paa  samme  Tid  som  dens 
store,  røde  Gæller  bevægede  sig  i  den  sidste  Dødsens 
Skælven. 

Barnes  var  nu  fuldstændig  klar  over,  hvad  det  var 
for  en  usynlig  Bevægelse,  der  havde  fulgt  Retningen 

af  den  døende  Laks  ovre  i  Buskadset  paa  den  anden 
Bred.  Og  han  var  ikke  i  fjerneste  Maade  overrasket,  da 
han  saa  en  stor  sort  Bjørn  vralte  ud  paa  den  gule  Sand- 
revle, hvor  den  blev  staaende  og  stirre  tværs  over  Elven. 
Det  var,  som  om  den  stirrede  ham  lige  ind  i  Ansigtet, 
skønt  han  dog  godt  vidste,  at  den  blot  saa  efter  den 
døde  Laks.  Men  det  gav  et  Stød  i  hans  Hjerte,  da  en 
fantastisk  Ide  idetsamme  sprang  gennem  hans  Hjerne. 
Her  var  jo  den  Redningsmand  —  ganske  vist  en  farlig 
en  —  som  de  uudgrundelige  Skovguder  i  et  eller  andet 
Lune  havde  benaadet  ham  med. 

Han  trak  endnu  en  Kvist  hen  for  sit  Ansigt  af  Frygt 
for,  at  hans  Skjul  ikke  skulde  være  tilstrækkeligt.  Men  i 
sin  Spænding  kom  han  derved  en  Smule  ud  af  Balance, 
og  ved  den  Bevægelse,  han  maatte  gøre  for  at  genvinde 
Ligevægten,  satte  han  Vandet  i  Røre  rundt  omkring  sig. 
Han  snappede  efter  Vejret  af  Angst  for  at  Bjørnen  maa- 
ske  vilde  blive  ængstelig  derover  og  ikke  vove  sig  ud 
efter  Laksen. 

Men  det  store  Dyr,  der  hidtil  havde  staaet  nølende 
og  kigget  efter  den  i  Indvigen  langsomt  forsvindende 
Laks,  plumpede  nu  til  hans  store  Overraskelse  med 
største  Iver  ud  i  Vandet.  Efter  Bjørnens  Erfaring  kunde 
den  pludselige  Bevægelse  i  Vandet  ikke  skyldes  andet 
end  en  Odder  eller  Fiskemaar,  som  var  i  Færd  med  at 
snappe  dens  retmæssige  Bytte.  Og  rasende  ved  Ud- 
sigten til  at  saadan  en  fræk  Røver  skulde  komme  den  i 
Forkøbet,  kastede  den  sig  ud  med  en  Kraft,  der  fik 
Sprøjtet  til  at  flyve  højt  op  i  Grenene.  Og  Støjen  af  dens 
Plasken  var  en  tydelig  Advarsel  til  Uvedkommende  om 
at  holde  sig  borte;  Laksen  tilhørte  den  med  Opdagerens 
Ret,  og  det  var  dens  Mening  at  gøre  Brug  af  Retten. 

Til  Trods  for  sin  tilsyneladende  Klodsethed  var  Bjør- 

nen  en  drabelig  Svømmer,  og  førend  Barnes  endnu  var 
helt  klar  over,  hvad  han  vilde  gøre,  havde  han  de  tunge, 
gryntende  Snøft  og  de  mægtige  Aandepust  lige  i  Ørene. 
Han  var  tvunget  til  at  tage  en  Beslutning  med  det  samme. 

De  Grene,  som  havde  standset  den  flydende  Laks' 
Fart,  laa  omtrent  i  Armslængde  fra  hans  Ansigt.  Bjør- 
nen svømmede  højt  i  Vandet  og  skød  sig  en  svær  Bølge, 
der  fuldstændig  begravede  Barnes'  Hoved,  idet  den 
naaede  Laksen.  Med  et  triumferende  Haps  greb  den  sit 
Bytte  og  vendte  saa  om  for  at  svømme  tilbage  til  den 
Bred,  hvorfra  den  var  gaaet  ud. 

Og  nu  kom  Barnes'  store  Øjeblik;  han  langede  begge 
Arme  ud.  Trods  al  den  kvælende  Forvirring  ved  hans 
Neddykning  under  det  af  Bjørnen  oprørte  Vand  og  den 
blinkende  Pisken  af  de  indfiltrede  Poppelgrene,  fik  hans 
klamrende  Fingre  alligevel  fat  i  begge  Bjørnens  Bag- 
fjerdinger, og  de  sank  ned  gennem  dens  tykke  Pels  og 
greb  med  Staalmuskler  ind  i  Skind  og  Kød.  Og  rent  in- 
stinktivt lukkede  Barnes  Øjnene  og  bed  Tænderne  sam- 
men og  ventede  paa  Shock'et,  medens  han  følte  det  som 
om  Lungerne  skulde  sprænges  i  næste  Øjeblik. 

Han  kom  ikke  til  at  vente  længe,  maaske  to  Sekunder, 
i  hvilken  Tid  Overraskelsen  i  Bjørnens  Hjerne  forvand- 
lede sig  gennem  Panik  til  Handling.  Til  det  yderste  ræd- 
selslagen over  det  uforklarlige  Angreb  bagfra  og  fra  Dy- 
bet, kastede  Bjørnen  sig  skulderhøjt  op  over  Vandfladen 
og  sparkede  saa  ud  af  alle  Kræfter.  Barnes  kunde  ligefrem 
føle,  hvorledes  de  vældige  Laarmuskler  svulmede  og 
knyttedes  uimodstaaeligt  under  hans  fortvivlet  klamrende 
Fingre.  Han  mærkede,  at  hans  Legeme  blev  strakt  ud  og 
trukket  lige  fremad  indtil  han  troede,  at  hans  Ankel 
maatte  springe.  Paa  et  hængende  Haar  var  han  nær 
ved  at  slippe  for  at  frelse  Foden ;  men  alligevel  holdt  han 

fast,  og  om  det  var  Aand  eller  Muskler,  der  hjalp  ham 
over  det  kritiske  Punkt,  vidste  han  ikke.  Den  slimede 
Tingest  i  Dybet  gav  Slip,  og  han  følte  sig  kylet  frem  gen- 
nem Vandet  —  fri.  Da  slappede  hans  Fingre  Taget  i 
Bjørnens  Pels,  og  han  kom  op  til  Overfladen  gispende, 
blinkende,  hostende. 

Med  smaa  roende  Bevægelser  trak  han  sig  ud  af  Vi- 
gen, medens  han  fik  pumpet  ny  Luft  i  Lungerne  og 
Vandet  rystet  af  Næsebor  og  Øjne.  Et  enkelt  Øjeblik 
blev  han  grebet  af  Ængstelse  for,  at  Bjørnen  skulde 
vende  om  og  angribe  ham  i  hans  forsvarsløse  Tilstand, 
og  for  at  forebygge  det  udstødte  han  det  vildeste  og  mest 
gennemtrængende  Skrig,  som  han  med  sine  stønnende 
Lunger  magtede.  Men  han  saa  straks,  at  der  ikke  var 
noget  at  frygte  i  den  Retning.  Den  Bjørn  var  godt  skræmt ; 
i  rasende  Fart  svømmede  den  hen  mod  Sandrevlen,  me- 
dens den  døde  Laks,  fuldstændig  glemt,  langsomt  drev 
ned  ad  Elven. 

Barnes'  Fod  smertede  frygteligt,  men  han  var  let  om 
Hjertet.  Med  smaa  Svømmetag  holdt  han  sig  liggende  i 
Vandet  op  mod  Strømmen  og  iagttog  Bjørnen,  der  nu 
væltede  sig  op  paa  Sandrevlen.  Da  den  var  kommet  i 
Sikkerhed  paa  tørt  Land,  vendte  den  sig  om  og  stirrede 
forskræmt  ud  efter  det  Væsen,  der  paa  en  saa  forbløf- 
fende Maade  havde  angrebet  den.  Den  havde  flere  Gange 
tidligere  set  en  Mand,  men  aldrig  en  Mand,  der  svøm- 
mede som  en  Odder,  og  Synet  var  ingenlunde  bero- 
ligende. Den  sendte  et  længselsfuldt  Blik  efter  Laksen, 
som  nu  flød  videre  et  Stykke  længere  nede  ad  Elven, 
men  for  dens  fortumlede  Bevidsthed  var  Fisken  nu  blot 
en  Fælde,  der  var  sat  op  af  det  samme  frygtelige  og  træske 
Væsen,  hvis  klare  Øjne  saa  frygtløs  stirrede  paa  den 
fra  Vandfladen  derude.  Hurtigt  snurrede  den  atter  om- 

Då  den  var  kommet  i  Sikkerhed  paa  tørt  Land,  vendte 
den  sig  om  og  stirrede  forskræmt  ud  efter  det  Væsen, 
der  paa  en  saa  forbløffende  Maade  havde  angrebet  den. 

kring  og  stak  af  ind  i  Skoven,  efterfulgt  af  en  høj  ud- 
fordrende Latter,  der  ansporede  dens  Fart  til  en  panisk 
Gallop. 

Da  Bjørnen  var  forsvundet,  svømmede  Barnes  over  til 
Sandrevlen.  Der  klædte  han  sig  af  og  vred  sine  gennem- 
blødte Klæder,  hvorpaa  han  lagde  sig  ned  i  det  hede 
Sand  for  at  faa  sine  forkomne  Lemmer  rigtig  godt  gen- 
nembagt af  Solen. 

